Flori din Gradina Maicii Domnului 
- de Cuviosul Paisie Aghioritul 


In numele Tatălui și al Fiului și al Sfântului Duh 


Mult mă mustră conștiința pentru că nu mi-am făcut însemnări în amănunt 
despre virtuoșii părinţi, care au trăit acum, în ultimii ani, despre care mi-au 
povestit evlavioșii bătrâni pe vremea când eram monah începător; după cum, 
deopotrivă, şi în continuare, pentru marea mea nepăsare de a nu păstra, fie și în 
memoria mea, acele fapte dumnezeiești pe care le-au trăit acei bătrânei sfinți și 
pe care mi le-au povestit cu multă simplitate, ca să mă ajute duhovnicește. 


Părinții acelei vremi aveau multă credinţă și simplitate și cei mai mulţi erau cu 
puțină carte, dar fiindcă aveau smerenie și duh de nevoință, primeau mereu 
iluminarea dumnezeiască; pe când în vremea noastră, când s-au înmulțit 
cunoștințele, din păcate, raţiunea a zdruncinat din temelii credinţa oamenilor și 
a umplut sufletele de semne de întrebare și de îndoieli. Așadar, firesc este să ne 
lipsim Și de minuni, deoarece minunea se trăiește și nu se explică prin rațiune. 


Duhul acesta foarte lumesc ce îl stăpânește pe omul contemporan, care și-a 
întors toată străduința spre a trăi mai bine, cu mai mult confort și mai puţină 
osteneală, din păcate a influențat și pe cei mai mulți oameni duhovnicești, care 
se străduiesc și ei să se sfințească cu mai puţină osteneală lucru ce nu se poate 
niciodată, pentru că Sfinții au dat sânge și au luat Duh". Deși ne bucurăm 
astăzi pentru această întoarcere mare spre Sfinţii Părinți și monahism Și 
admirăm pe tinerii vrednici ce se afierosesc cu totul acestora, în același timp 
însă ne și doare, deoarece ne temem ca să nu vedem că tot acest material bun să 
nu găsească aluatul duhovnicesc potrivit, și astfel această plămadă 
duhovnicească să nu crească, ci să ajungă ca pâinea necrescută. 


Chiar și până acum 20 de ani se putea afla încă simplitatea ce cuprindea toată 
Grădina Maicii Domnului, și acel parfum al simplităţii Părinților aduna pe 
oamenii evlavioși, ce se asemănau albinelor, și îi hrăneau. Iar aceștia duceau și 
altora din această binecuvântare duhovnicească, spre a se folosi. Pe oriunde ai fi 
trecut auzeai povestindu-se minuni Și fapte cerești, într-un mod foarte simplu, 
pentru că Părinţii le considerau foarte firești. 


Trăind așadar în această atmosferă duhovnicească a harului, niciodată nu ți-ar fi 


trecut gândul îndoielii pentru cele ce le-ai fi auzit, pentru că și tu ai fi văzut ceva 
din acestea. Dar nici nu i-ar fi trecut gândul ca să însemnezi, sau să ţii în 
amintirea ta acele fapte dumnezeiești pentru urmași, deoarece credeai că acea 
stare patristică va continua. De unde să știi că după câțiva ani cea mai multă 
lume se va desfigura de multa cultură - deoarece învaţă cu duhul ateismului și 
nu cu Duhul lui Dumnezeu, ca să sfinţească și instruirea exterioară - și 
necredinţa va ajunge până la punctul încât minunile se vor considera basme ale 
vremii de demult? Firește, când medicul este ateu, oricâte consultații ar face 
unui Sfânt cu mijloace științifice (raze etc), nu va putea distinge harul lui 
Dumnezeu. Pe când, dacă el însuși va avea sfinţenie, va vedea cum iradiază 
harul dumnezeiesc. 


Ca să dau o imagine mai vie a harului și ca cititorii să înțeleagă mai bine duhul 
Părinților ce stăpânea acum câțiva ani, am considerat că e bine să redau, ca 
pilde, câteva întâmplări ale bătrânilor simpli ai epocii aceleia. 


Când eram începător la Mănăstirea Esfigmenu, Cuviosul bătrân Dorotei mi-a 
povestit că la bolniță venea și ajuta un bătrânel cu atâta simplitate încât credea 
că înălțarea - ce o serbează Mănăstirea - este o mare Sfântă, ca Sfânta Varvara 
ȘI, când se ruga cu metaniile, zicea: Sfântă înălțare, roagă-te pentru noi!" într- 
o zi a venit la bolniţă un frate bolnav și deoarece nu exista nici o mân-care mai 
întăritoare, bătrânelul a coborât repede-repede scările, a mers la subsol și de la 
fereastra ce privea spre mare, întinzându-și mâinile a spus: Sfânta mea 
înălțare, dă-mi un peștișor pentru fratele!" Și, o minune! - un pește mare a sărit 
în mâinile lui. L-a luat foarte firesc - ca și cum nu s-ar fi întâmplat nimic - Și 
bucuros l-a pregătit, ca să întărească pe fratele. 


Același Bătrân mi-a povestit și despre un alt monah (mi se pare Pahomie), care a 
mers la Kapsala pentru mai multă înălțime și a ajuns la mare nevoință 
duhovnicească. într-o zi, un Părinte al Mănăstirii a procurat doi pești și i-a 
curățat cu scopul de a merge la el și să-i dea aceluia de binecuvântare. în timp ce 
îi pregătea, un corb îi ia pe neaşteptate un pește și îl duce la Părintele Pahomie 
în Kapsala (distanţă de 5 ore și jumătate). Părintele Pahomie a fost vestit de 
Dumnezeu despre vizita fratelui și în clipa când se gândea cu ce să-l ospăteze, 
corbul i-a lăsat peștele. Când, după aceea, a venit fratele și a aflat aceasta, a 
slăvit pe Dumnezeu, care și în vremea noastră îi hrănește pe oamenii Săi prin 
corb, precum odinioară pe Proorocul Ilie. 


De asemenea la Mănăstirea Kutlomușului, cu puțini ani înainte, trăia un bătrân, 
părintele Haralambie, foarte simplu, dar și foarte  silitor”, nu numai în cele 
duhovnicești, ci și la ascultări, în toate era cel mai râvnitor. Părintele 
Haralambie săvârșea cele mai multe treburi deoarece în ultimii ani au rămas în 


Mănăstire puțini părinţi și aceștia bătrâni. Avea în grijă și biblioteca, dar l-au 
scos de acolo deoarece nu încuia niciodată ușa. Obișnuia să spună: Lăsați pe 
oameni să citească pe cărți". Nici nu i-a trecut prin gând că există oameni care 
fură cărți. Avea multă curăție și simplitate. Afară de multele ascultări ce le avea, 
sădea și pomi pentru urmași, pentru că credea că Mănăstirea Kutlumuși iarăși va 
înflori. Mâinile lui lucrau mereu pentru ceilalți, iar mintea și inima lui lucrau în 
cele duhovnicești prin rugăciune neîncetată: Doamne, Iisuse Hristoase, Fiul lui 
Dumnezeu, miluiește-mă!" La slujbe era totdeauna primul. Ducea și o strană 
fiind cântăreț. în timp ce canonarhul se ducea la cealaltă strană să rostească 
stihira, Părintele Haralambie spunea repede-repede Doamne lisuse...", ca să 
nu-și întrerupă rugăciunea sa neîncetată. 


Astfel a trăit foarte muncitor şi duhovnicesc, fără ca să depună armele. Dar, din 
păcate, iată că o gripă puternică l-a trântit la pat, și medicul a spus părinţilor să 
nu se depărteze de el, pentru că peste puțin își va sfârși viața. Părintele a auzit 
de sub pături și a zis: 


- Ce spui? Eu nu mor, până ce nu va veni Pastile ca să spun: Hristos a înviat!" 


într-adevăr, au trecut aproape două luni, au venit Pastile, a spus Hristos a 
înviat", s-a împărtășit și apoi a adormit, îmbunătățitul și simplul bătrânel a 
devenit un adevărat copil a lui Dumnezeu și împreună cu Dumnezeu a stabilit 
ziua morții lui. 


La Schitul Ivirului, Bătrânul Nicolae din obştea Marchianilor mi-a povestit 
despre un părinte, care avea și el simplitate copilărească, că odată, când a secat 
fântâna lor, a coborât icoana Sfântului Nicolae în fântâna seacă legată cu o funie 
spunând: 


- Sfinte Nicolae, să urci împreună cu apa, dacă vrei să-ți aprind candela, căci 
poți face asta. Vezi, vin atâția oameni, și nu avem puțină apă rece să le dăm. Şi 
o, minune!, apa urca încet - încet, iar icoana Sfântului plutea deasupra, până 
când a luat-o cu mâinile sale, a sărutat-o cu evlavie și a dus-o în Biserică. 
(Aceasta s-a petrecut mai înainte cam cu cincizeci de ani). 


La același Schit, puțin mai sus de această chilie, este chilia Sfinții Apostoli” 
unde locuiesc acum doi Părinți, care sunt și frați după trup. în obștea aceasta era 
şi bătrânul Pahomie, la care se putea vedea în chip vădit sfințenia zugrăvită pe 
fața lui. Bătrânelul acesta era foarte simplu și cu desăvârșire fără carte, dar 
foarte binecuvântat. La Biserica Schitului, când venea la sărbători, nu stătea 
niciodată în strană, ci stătea totdeauna în picioare, chiar și la privegherile de 
toată noaptea și spunea rugăciunea: Doamne lisuse...". Când se întâmpla să îl 


întrebe cineva: Unde este slujba?", răspundea: 
- Psalmi, psalmi spun părinții. 


Pentru el toate erau psalmi. Nici din psalmodie nu știa nimic, afară de Hristos 
a înviat", pe care îl cânta la Paști. Era întotdeauna gata să facă voile altora, fără 
să aibă voia sa. 


Oricât de supărat ar fi fost cineva, dacă îl vedea pe Părintele Pahomie, îi fugea 
supărarea. Toţi l-au iubit, chiar și șerpii, care aveau încredere în el și nu fugeau 
când îl vedeau. In zona Chile: erau mulți şerpi pentru că era apă. Ceilalţi doi 
părinţi se temeau mult de șerpi, în timp ce bătrânul Pahomie se apropia de ei 
zâmbitor, îi prindea și îi scotea în afara gardului. 


Intr-o zi, cum mergea grăbit la chilia Markianilor, pe drum a găsit un șarpe 
mare, pe care la înfășurat în jurul mijlocului ca pe o curea, voind să facă mai 
întâi treaba pe care o avea, şi după aceea să îl scoată afară din curtea lor. De cum 
l-a văzut, Părintele Iacov s-a cutremurat, dar Părintele Pahomie s-a mirat de 
asta. 


După aceea 1-a spus: 


- Nu știu de ce se tem de șerpi. Părintele Andrei al nostru se teme chiar și de 
scorpioni. Eu îi adun în pumn pe scorpionii de pe pereți și îi arunc afară din 
chilie. Acum, când mâinile îmi tremură de parkinson, pe șerpii cei mari îi scot 
afară târându-i. 


L-am întrebat pe Bătrân: 
- De ce nu te mușcă pe tine șerpii, Părinte Pahomie? Mi-a răspuns: 


- Iisus Hristos scrie undeva pe o foaie de hârtie că dacă ai credință, poți apuca 
ȘI şerpii ȘI scorpionii, Și nu te vor vătăma". 


Acest Bătrânel Sfânt, Părintele Pahomie a adormit la 22 octombrie 1967, cu un 
an mai înainte de Bătrânul Tihon despre care voi vorbi în continuare, precum și 
despre alți cuvioși părinţi, care s-au nevoit cu mărime de suflet în Grădina 
Maicii Domnului și s-au despătimit cu ajutorul Maicii celei bune, Prea Curatei 
Fecioare. S-au făcut ostași ai lui Hristos, și-au biruit patimile, au nimicit pe 
vrăjmașul diavol acești ostași de elită ai Bisericii noastre" și au fost. 
încununaţi de Hristos cu cunună nestricăcioasă. 


Pe mulți dintre aceștia i-am cunoscut de aproape, dar, din păcate, nu i-am imitat 


şi acum mă aflu foarte departe de ei. Doresc însă din toată inima ca şi cei ce vor 
citi isprăvile lor dumnezeiești să-i urmeze și-i rog să se roage și pentru mine, 
sărmanul Paisie. Amin. 


Părintele Tihon 


ărintele Tihon s-a născut în Rusia, în Novaia Mihailovk, în 1884. Părinții lui, 
Pavel și Elena, erau oameni evlavioși și era firesc ca și rodul lor - Timotei după 
numele lumesc - să le moștenească evlavia și dragostea față de Dumnezeu de 
mic copil. 


Părinții vedeau râvna cea mare, dumnezeiască a copilului lor, dar nu îndrăzneau 
să îi dea binecuvântarea lor să meargă la mănăstire, deoarece îl vedeau bine 
făcut şi cu o fire zburdalnică. Voiau ca să se maturizeze și în gândire şi după 
aceea Timotei să hotărască singur. I-au dat însă binecuvântarea să viziteze 
mănăstirile pe o perioadă de timp de trei ani, de la vârsta de 17 până la 20 de ani. 
Atunci a făcut călătoriile cele mari și nesfârșite pe la mănăstirile Rusiei, și a 
trecut aproape prin 200 de mănăstiri. La mănăstirile unde a mers, cu toate că era 
foarte obosit și epuizat de mersul pe jos, evita cu bun simț ospitalitatea lor ca 
singur să se nevoiască și să nu îngreuieze pe alții. 


Intr-o eparhie însă s-a chinuit mult, pentru că locuitorii de acolo mâncau pâine 
de secară. Și Timotei n-a putut-o mânca deoarece el nu mânca nimic afară de 
pâine de grâu, iar pâinea de secară avea un miros urât și era ca noroiul. De aceea 
tânărul se epuizase de tot. Se duse însă la brutar, de la care ceruse și altă dată, 
să-l roage din nou să-i dea puțină pâine albă, crezând că pentru el va avea pâine 
mai bună. Acela însă văzându-l pe Timotei de departe i-a spus să plece. 


Mâhnit și epuizat cum era tânărul, s-a tras într-un colț și cu toată simplitatea lui 
copilărească a făcut rugăciune către Maica Domnului: Maica Domnului, vreau 
să mă ajuţi, căci voi muri pe drum înainte de a mă face călugăr; nu pot mânca 
această pâine". N-a apucat să termine rugăciunea că deodată îi apare înainte o 
Tânără cu chipul strălucitor, îi dă o franzelă și îndată dispare. în clipa aceea 
Timotei s-a pierdut. Nu-și putea explica fenomenul acesta. îi treceau prin minte 
felurite gânduri. Un gând îi spunea că poate l-a auzit fiica brutarului și i s-a 
făcut milă de el și a spus tatălui ei să-i dea puțină pâine bună. Deci merse iarăși 
la brutar ca să-i mulțumească. Dar brutarul a crezut că Timotei își bate joc de el 
ȘI l-a înjurat cu mânie. 


- Hai, fugi de aici, că eu n-am nici femeie, nici fiică! 


După ce Timotei a mâncat acea pâine binecuvântată și s-a întărit și 
duhovnicește, și-a continuat pelerinajul său și la celelalte mănăstiri, dar acel fapt 


inexplicabil i se învârtea mereu în minte. A petrecut mult timp în această 
nedumerire, dar mai târziu, când un monah i-a dat o carte cu icoanele făcătoare 
de minuni ale Maicii Domnului din Rusia, și a văzut-o pe Maica Domnului din 
Kremlin, i-a săltat inima sa de evlavie, ochii i s-au umplut de lacrimi de 
recunoștință și a spus: Această Maică a Domnului mi-a dat pâinea cea albă”. 
Și de atunci o simţea pe Maica Domnului mai aproape, ca și copilul pe mama sa. 


După pelerinajul făcut la mănăstirile din Patria sa a mers să se închine și la 
Muntele Sinai, cel călcat de Dumnezeu, unde a stat două luni, iar de acolo a 
plecat la Sfintele Locuri, unde a pustnicit o perioadă de vreme, dincolo de râul 
Iordanului. Deși Locul cel Sfânt 1-a ajutat, însă n-a aflat liniște din pricina 
duhului lumesc al vremii noastre, care a distrus, din nefericire, cu aşa-zis lui 
civilizație, chiar și locurile pustii și sfinte, unde se liniștesc și se sfințesc 
sufletele. De aceea a fost nevoit să plece la Sfântul Munte. 


Ispita însă, văzând din experiența sa de mulți ani că acest tânăr evlavios va spori 
în viața duhovnicească și va ajuta multe suflete să se mântuiască, a încercat să-l 
împiedice. întorcându-se din pustia Iordanului în Ierusalim, pe când se pregătea 
să se închine pentru ultima oară la Sfântul Mormânt și să-și ia rămas bun de la 
cunoscuțţii săi, vicleanul a folosit ca unelte ale sale două femei fără fiică de 
Dumnezeu, rusoaice, care l-au chemat acasă la ele, ca să-i dea, chipurile, 
pomelnice să le pomenească la Sfântul Munte. Timotei cel fără de răutate, care 
totdeauna avea gânduri bune, le-a crezut și a mers. Dar când l-au încuiat 
înlăuntru și s-au năpustit asupra lui cu intenţii imorale, s-a pierdut. S-a înroșit și 
dând un brânci femeilor și unul uşii a fugit din ghearele şoimilor, ca Iosif de 
odinioară, și s-a păstrat curat. 


După aceea a venit așa cum era, ca o floare curată și s-a sădit în Grădina Maicii 
Domnului, a sporit și a bine miresmuit cu virtuțile lui, precum vom vedea mai 
Jos. 


Prima lui metanie a fost la Chilia Burazeri, unde a stat cinci ani. Deoarece aici 
nu a aflat liniștea din pricina multor închinători ruși, a luat binecuvântare și a 
plecat la Karulia, unde a pustnicit cincisprezece ani. Toată perioada de timp de 
la Karulia a petrecut-o în nevoinţe aspre. Lucrul lui de mână erau metaniile și 
închinăciunile cu rugăciunea Doamne lisuse..." și cititul. împrumuta cărți de la 
Mănăstiri, de unde lua ca binecuvântare posmag și din cele ce prisoseau de la 
masă, pentru care se ruga. Astfel se nevoia cu mărime de suflet, ca și lăuntric să 
devină înger și nu numai pe dinafară cu Schima îngerească. 


De la Karulia a venit la marginea Kapsalei (deasupra Kaleagrei), la o chilie de 
pe moşia Mănăstirii Stavronikita şi a îngrijit de un bătrân. După cea murit 
Bătrânelul şi a luat binecuvântarea sa a rămas singur la Chilie. De atunci nu 


numai că nu și-a neglijat nevoinţele lui duhovnicești, ci le-a și înmulțit, primind 
din belșug harul lui Dumnezeu, pentru că s-a nevoit cu mărime de suflet și cu 
multă smerenie. 


Harul dumnezeiesc l-a arătat oamenilor și mulți oameni îndureraţi alergau la el 
să-i ceară sfatul și să se mângâie de multa sa dragoste. Alții îl rugau să se 
preoțească, ca să-i ajute mai mult prin Taina Sfintei Spovedanii, căci astfel ar da 
şi iertarea păcatelor. Nevoia aceasta, de a ajuta pe alții a descoperit-o și el însuși 
ȘI a primit să fie hirotonit. 


La Chilia sa nu exista Biserică, care era absolut necesară, şi nici bani nu avea, 
dar avea mare credință în Dumnezeu. Așadar a făcut rugăciune și a pornit spre 
Kareia cu încredere în Dumnezeu că îi va iconomisi banii necesari pentru 
biserică, înainte însă de a ajunge la Kareia, pe părintele Tihon I-a zărit starețul 
Schitului Sfântul Prooroc Ilie (rusesc) și 1-a chemat. Când s-a apropiat de el i-a 
spus: 


- Un oarecare creștin bun din America mi-a trimis câţiva dolari, să-i dau celui ce 
n-are biserică ca s-o zidească. Sfinția Ta n-ai biserică, i-ai şi construiește-o. 


A lăcrimat Bătrânul de emoție și recunoștință faţă de Dumnezeu. A mulțumit și 
starețului și a spus și Dumnezeu să-l ierte" pe omul lui Dumnezeu ce i-a 
trimis binecuvântarea. Bunul Dumnezeu, ca un Cunoscător de inimi, s-a îngrijit 
de biserica sa, mai înainte ca Bătrânul să-L roage, pregătindu-i banii pentru clipa 
când acesta îi va cere. Așadar, era firesc să îl asculte Dumnezeu de vreme ce și 
Părintele Tihon de mic copil îl asculta pe Dumnezeu, păzea poruncile Lui 
dumnezeiești și primea binecuvântări cerești. 


I n continuare a aflat doi monahi meșteri care să spună și rugăciunea în timp ce 
vor lucra. Când a terminat biserica, a închinat-o Sfintei Cruci, pentru că o avea 
la evlavie, dar și ca să evite prin acest mod praznicele, deoarece la înălțarea 
Sfintei Cruci se postește, și ziua este de doliu. Starețului nu-i plăceau praznicele 
deoarece creează neliniște și greutate, căci el prăznuia în fiecare zi duhovnicește 
prin tipicul chiriei sale, cu multă nevoință și aproape fără mângâiere omenească 
în groapa Kaleagrei, unde vedea cerul și trăia bucurii paradisiace împreună cu 
îngerii și cu Sfinții. Când cineva îl întreba:  locuiești singur aici în pustie?" - 
Bătrânul răspundea: 


- Nu, locuiesc împreună cu îngerii și arhanghelii, cu toți sfinții, cu Maica 
Domnului și cu Hristos. 


Intr-adevăr simțea prezenţa îngerilor și ajutorul îngerului său păzitor. într-o zi 


când l-am vizitat, cum urca scările a căzut înapoi împotmolindu-se în hainele lui, 
căci purta multe, și m-am ostenit destul ca să-l ridic. Când l-am întrebat după 
aceea: Ce-ai fi făcut Părinte, singur, dacă n-aş fi fost eu?", m-a privit insistent 
ȘI mi-a răspuns cu siguranţă: - îngerul meu păzitor m-ar fi ridicat! Deşi se afla 
într-un loc pustiu, singur, şi chilia lui nu avea aproape nimic, căci nici nu-i 
trebuia nimic, ca să aibă pe Hristos în el, Grădina Maicii Domnului era pentru 
Părintele Tihon raiul pământesc, căci acolo unde este Hristos acolo e și raiul. 


Mulţi ani n-a ieșit în lume, dar, fără să vrea, a fost nevoit cândva să meargă 
împreună cu alți Părinți ca martor la Tesalonic atunci când a fost incendiu în 
Kapsala. Când Bătrânul s-a întors în Sfântul Munte, părinții l-au întrebat: 


- Cum ţi s-apărut orașul și lumea, după atâția ani de când n-ai văzut lume? 
- N-am văzut oameni, ci pădure de castani, a răspuns bătrânul. 


Starețul a ajuns la această stare duhovnicească sfântă, pentru că iubise mult pe 
Hristos, smerenia și sărăcia. în chilia Stareţului nu vedeai nici un lucru de 
procopseală, care să slujească omului. Din cele pe care le avea în chilie, putea 
găsi oricine câte ar fi vrut aruncate la gunoi. Dar pentru oamenii duhovnicești 
orice lucru vechi pe care l-ar fi avut Părintele Tihon avea mare valoare, pentru 
că era sfințit. încă și zdrenţele lui erau privite cu evlavie și erau luate de 
binecuvântare. De asemenea orice lucru vechi sau rău făcut purta, nu se vedea 
urât, deoarece devenea frumos de la frumuseţea lui sufletească lăuntrică. în loc 
de culion cosea el singur cu acul un fel de glugi din bucăţi de rasă și le purta, 
care împrăștiau mai mult har decât mitrele prețioase arhierești; (firește, atunci 
când în inima arhiereului nu există  Mărgăritarul cel de mult preț"). 


Odată un vizitator l-a fotografiat așa cum era, cu gluga în loc de culion și cu o 
pijama ce i-au pus-o pe spate, văzându-l pe Stareţ că-i este frig. Și acum, cei ce 
îl văd în fotografie pe Părintele Tihon, cred că purta o mantie arhierească, deși 
era o pijama veche tărcată. 


Mult îi plăceau lucrurile sărace și smerite și iubea mult neagoniseala, care I-a și 
eliberat și i-a dăruit aripi duhovnicești. Și astfel, cu sufletul întraripat se nevoia 
mult, fără să simtă osteneala trupească, precum copilul nu simte oboseală când 
face voile tatălui său, ci simte dragostea și afecțiunea împreună cu mângâierea. 
Firește, acestea nu se compară cu mângâierile dumnezeiești ale harului, nici cu 
gândul măcar. 


Precum am spus, lucrarea lui de mână erau nevoinţele duhovnicești, postul, 
privegherea, rugăciunea lui lisus, metaniile, etc, nu numai pentru sine, ci și 


pentru toate sufletele lumii (vii și morți). Când a îmbătrânit și nu putea să se 
ridice căzând jos de la metaniile ce voia să le facă, a legat o funie groasă de 
tavan și cu ea se ridica. Și așa făcea metanii și se închina lui Dumnezeu cu 
evlavie. Şi-a ținut tipicul până când a căzut la pat, unde s-a odihnit timp de 20 de 
zile, după care a plecat la viaţa cea veșnică și adevărată, unde se odihnește 
veşnic lângă Hristos. 


Același tipic al mâncării uscate, care îl avea de tânăr, l-a ţinut mereu până la 
bătrânețule lui. Trebăluitul în bucătărie îl considera timp pierdut, pe lângă faptul 
că mâncărurile bine pregătite nici nu se potrivesc călugăriei. în mod firesc, după 
atâta nevoinţă și într-o astfel de stare duhovnicească mâncarea bună nu-i 
producea nici o plăcere, căci îl avea pe Hristos în el, Care îl îndulcea și îl hrănea 
dumnezeiește. în discuțiile lui totdeauna se referea la raiul cel dulce și din ochii 
lui se rostogoleau lacrimi dulci nelăsându-și inima să se ocupe de bucurii 
deșarte, când era întrebat de oamenii mireni. 


Extrem de puţinele lucruri ce îi trebuiau ca să trăiască și le procura din puținul 
lucru de mână pe care îl făcea. Picta câte un Epitaf în fiecare an, pe care îl dădea 
cu 500 sau 600 drahme și cu acești bani trăia tot anul. 


Precum am spus, era foarte cumpătat, încât şi o smochină o tăia în două și o 
mânca de două ori. îmi spunea: Măi, măi, măi, fiule, asta-i foarte mare!" Eu 
însă ca să mă satur, trebuia să mănânc un kilogram. 


De fiecare Crăciun, Starețul își procura un hering, ca să aibă pește pentru toate 
cele 12 zile vesele până la Botez. Spinarea heringului n-o arunca, ci o agăța de-o 
aţă și atunci când era vreun praznic împărătesc sau al Maicii Domnului și era 
dezlegare la pește, fierbea puţină apă într-o cutie de conservă, afunda spinarea 
de două-trei ori în apă, ca să ia puţin miros, după care punea puțin orez. Așa 
făcea dezlegare și se prihănea pe sine că mănâncă și supe de pește în pustie. 
Spinarea aceea o agăța iarăși în cui pentru altă dezlegare, până când se albea și 
atunci o arunca. 


Când vedea pe oameni că se purtau față de el cu evlavie, se mâhnea și le spunea: 
- Eu nu sunt pustnic, ci un pustnic mincinos. 


Numai la sfârșitul său a primit să fie puţin îngrijit de oamenii ce îl iubeau în 
mod deosebit, ca să-i nu-i mâhnească. 


Când îi dădea cineva mâncare de binecuvântare, o lua, dar după aceea o dădea la 
bătrânei din Kapsala. Dacă-i trimeteau bani, îi dădea unui băcan evlavios ca să 
cumpere pâine și s-o împartă la săraci. 


Odată, cineva din America 1-a trimis niște bani. Atunci când starețul i-a luat de 
la Poştă, l-a văzut un mirean și, biruit de iubirea de argint, a mers noaptea la 
Chilia Starețului ca să-l prade, gândind că va afla și alți bani, fără să știe însă că 
şi aceia care i-a primit i-a dat tot atunci lui Kir Teodor, ca să ia pâine pentru 
săraci. După ce l-a chinuit din destul pe Stareţ -1-a strâns de gât cu o funie - s-a 
lămurit că nu are bani și a plecat. lar Părintele Tihon i-a spus: 


- Dumnezeu să te ierte, fiule! 


Omul acesta rău a mers însă și la un alt bătrân în același scop, dar acolo 1-a 
prins Poliția și singur a mărturisit că a fost și la Părintele Tihon. Un polițai a 
mers la Stareţ și 1-a luat ca martor, pentru că hoţul a fost dat în judecată. 
Starețul s-a mâhnit pentru asta și a spus poliţaiului: 


- Fiule, eu l-am iertat pe hoț din toată inima mea. Acela însă n-a dat importanță 
cuvântului Stareţului, pentru că împlinea un ordin de sus, și I-a luat cu sila 
spunându-i: 


- Haide repede, Părinte! Aici nu merge iertarea. 


In cele din urmă Guvernatorului i-a fost milă de el, pentru că plângea ca un copil 
mic crezând că și el se va face pricină să-l pedepsească pe hoţ, și de la Ieriso 1- 
a lăsat să se întoarcă la Chilia lui. 


Când își aducea aminte de acest incident se minuna și spunea: 


- Mai, măi, măi, fiule, mirenii ăștia au alt tipic! Nu au pe "iartă" și Dumnezeu 
să te ierte". 


Starețul folosea cuvântul  binecuvintează" (termenul grec evloghisson 
înseamnă deopotrivă binecuvintează-mă și iartă-mă -n. ed.), totdeauna și cu 
celelalte înțelesuri ale lui călugărești, zicând  Binecuvântaţi" sau 
binecuvintează", când cerea smerit binecuvântarea altuia, la care dădea și el 
binecuvântarea sa cu rugăciunea: Domnul să te binecuvinteze". 


După salutul obișnuit conducea pe vizitatori în biserică, unde cântau împreună 

Mântuiește Doamne poporul tău" și  Cuvine-se cu adevărat... și, dacă era 
timp bun, ieșeau afară, sub măslini și stătea cu ei cinci minute, după care se 
ridica voios zicând: 


- Ei, acum să te omenesc! 


Scotea apă din cisternă și umplea o ceașcă pentru vizitator, punea și în 
tinicheaua lui (o cutie de conserve ce o folosea și ca ibric) și apoi căuta să afle 
vreo bucată de rahat, uneori uscat, alteori mâncat de furnici, dar care nu 
pricinuia dezgust, deoarece era binecuvântarea Părintelui Tihon. După ce le 
pregătea, Starețul făcea semnul Crucii, lua apa și zicea: Mai întâi eu. 
Binecuvântaţi!" Și aștepta ca vizitatorul să-i spună: Domnul să te 
binecuvinteze", altfel nu bea apa. Apoi dădea și el binecuvântarea sa. 
Binecuvântarea de la alții o simţea ca necesitate nu numai de la cei sfințiți sau 
monahi, ci chiar și de la mireni, mici sau mari. 


După ce îi cinstea aștepta să vadă dacă au vreo problemă. Când vedea că omul 
este tară treabă și a venit numai ca să-i treacă timpul, atunci îi spunea: 


- Fiule, în iad vor merge și leneșii, nu numai păcătoșii. Dacă mai stătea și nu 
pleca, Starețul îi lăsa și intra în Biserică și se ruga, și așa vizitatorul era nevoit 
să plece. Când cineva voia să exploateze simplitatea Stareţului, ca să-și 
împlinească vreun scop al său, îl înțelegea cu iluminarea sa dumnezeiască, și-i 
spunea: 


- Fiule, eu nu știu grecește. Du-te la vreun grec, ca să te înţelegi bine cu el. 


Firește, nu cruța niciodată osteneala sau timpul atunci când vedea la oameni 
interese duhovnicești. Sfătuia cu gura și se ruga cu inima și mintea. Rugăciunea 
lui era din inimă, de sineși lucrătoare. Oamenii care se apropiau de el simțeau 
asta, pentru că plecau foarte întănți. Și Starețul îi binecuvânta până ce nu se mai 
vedeau. 


Odată 1-a vizitat Părintele Agatanghel iviritul, pe când era diacon. Când a plecat 
era întuneric, nu se luminase încă de ziuă. Părintele Tihon a prevăzut pericolul 
ce îl păștea pe diacon și a urcat de data aceasta pe zidul de piatră al curţii și îl 
binecuvânta continuu. Când diaconul a ajuns pe muchia dealului și a văzut pe 
Stareţ că încă binecuvânta, i-a fost milă de el și 1-a strigat să nu se ostenească, 
ci să intre în chilie. Acesta însă netulburat, cu mâinile în sus, ca Moise, se ruga 
şi binecuvânta. Cum mergea așa diaconul fără grijă, deodată cade într-o cursă a 
vânătorilor, care pândeau mistreți. Un vânător a armat ca să tragă, dar 
rugăciunile Starețului au izbăvit pe diacon de la moarte și pe vânător de 
pușcărie. De aceea Starețul îmi spunea mereu: 


- Fiule, să nu vii niciodată noaptea, pentru că noaptea umblă fiare pe care le 
pândesc vânătorii ascunși. 


Chiar și pentru Sfânta Liturghie îi spunea monahului ce îl ajuta și făcea pe 


cântărețul să vină dimineaţa, pe ziuă. în vremea Sfintei Liturghii îi spunea să 
stea în micuțul hol, aflat afară de biserică, și de acolo să spună Doamne 
miruiește", ca să se simtă complet singur și să se miște singur în rugăciunea sa. 
Când ajungea la heruvic, Părintele Tihon era răpit 20 până la 30 minute și 
cântărețul trebuia să repete de multe ori heruvicul, până ce auzea pașii lui la 
Intrarea cea Mare. La sfârșit, când l-am întrebat, ce vezi Părinte?", acela îmi 
răspunse: 


- Pe heruvimi și serafimi cum slăvesc pe Dumnezeu! 
Și continuă spunând: 


- Pe mine, după o jumătate de oră mă coboară îngerul meu păzitor și atunci 
continui Sfânta Liturghie. 


Odată l-a vizitat Părintele Teoclit Dionisiatul. Fiindcă ușa Părintelui Tihon era 
încuiată și din biserică se auzeau psalmodii dulci n-a vrut să deranjeze bătând la 
ușă, ci a așteptat să termine, pentru că credea că se află la chinonic. Peste puţin 
se deschide ușa și iese Părintele Tihon. Când a intrat Părintele Teoclit n-a aflat 
pe nimeni în afară de Părintele Tihon. Atunci a înțeles că acele psalmodu au fost 
îngerești. 


La bătrâneţe, când îi tremurau picioarele, veneau de obicei și liturghiseau 
Părinții Maxim și Agatanghel iviriții, ce locuiau mai aproape și îi lăsau Sfânta 
Euharistie pentru că se împărtășea în fiecare zi. Firește, era vrednic de aceasta 
datorită vieţii sale sfinte. 


Pentru Părintele Tihon aproape toate zilele anului erau ca și cele ale Săptămânii 
luminate și trăia totdeauna bucuria pascală. Mereu se auzea din gura lui:  Slavă 
Tie, Dumnezeule, slavă Ţie, Dumnezeule!" Și asta o recomanda și celorlalți să 
spună:  Slavă Ție, Dumnezeule" nu numai când o ducem bine, dar și când 
avem încercări, pentru că încercările le îngăduie Dumnezeu ca medicamente 
pentru suflet. 


Mult suferea pentru sufletele ce pătimeau în regimul ateu din Rusia. îmi spunea 
cu ochii înlăcrimaţi: 


- Fiule, Rusia mai are canon încă de la Dumnezeu, însă va trece. 
Pentru sine Starețul nu se interesa deloc, nici nu se temea, pentru că avea multă 


frică de Dumnezeu, sfială dumnezeiască și evlavie. Fiindcă se nevoia cu multă 
smerenie, nu se temea nici de primejdia duhovnicească a căderii. Prin urmare, 


cum să se teamă și de ce să se teamă? De diavolii, care se cutremură de omul 
smerit, sau de moarte, la care mereu cugeta și se pregătea pentru ea? Și-a săpat 
încă şi mormântul el singur, ca să fie gata, și-a pus și crucea, pe care și-a făcut-o 
el însuși după ce și-a presimțit moartea, scriind următoarele:  Păcătosul Tihon, 
ieromonah, 60 de ani în Sfântul Munte. Slavă Ţie, Dumnezeule". 


Į ntotdeauna începea cu  Slavă Ție, Dumnezeule" și încheia cu  Slavă Ție, 
Dumnezeule". S-a împrietenit cu Dumnezeu și de aceea folosea mai mult pe 
Slavă Ţie, Dumnezeule", decât pe Doamne Iisuse Hristoase, miluiește-mă!" 
Se mișca, precum am văzut, în spațiul dumnezeiesc, după ce s-a făcut părtaș la 
doxologia cerească împreună cu Sfinţii îngeri în vremea Sfintei Liturghii. 


Fiindcă i s-a aprins în inimă flacăra dragostei dumnezeiești, de aceea nu-l 
impresionau lucrurile deșarte, precum am spus. Chilia sa era și ea mică. Avea o 
măsuţță pe care rezema icoanele, precum și candela nestinsă și cățuia. Alături își 
avea schima şi rasa cea găurită. în cealaltă parte a peretelui avea pe Domnul 
Răstignit și într-un colţ avea scânduri ca pat, cu o pătură zdrențuită întinsă ca 
saltea. Se acoperea cu o plapumă veche cu bumbacul ieșit înafară, bumbac din 
care luau și șoarecii, ca să-și facă cuiburile lor. Pe așa-zisa pernă avea 
Evanghelia și o carte cu omiliile Sfântului loan Gură-de-Aur. Dușumeaua chiliei 
era din scânduri, dar părea ca tencuită, deoarece nu mătura niciodată și noroiul 
ce se aducea de afară împreună cu părul din barba și din capul său, ce i-au căzut 
ani întregi, au alcătuit o adevărată tencuială. 


Părintele Tihon nu dădea nici o importanţă curăţeniei chiliei sale, ci curăţeniei 
sufletului său, de aceea a și izbutit să aiungă vas al harului lui Dumnezeu. Mereu 
își spăla sufletul său cu multele sale lacrimi folosind ștergare groase, fiindcă 
batistele obișnuite nu îl ajutau. 


Starețul a ajuns la o mare măsură duhovnicească. Sufletul său devenise foarte 
sensibil, dar pentru ca mintea să se afle mereu în Dumnezeu a ajuns şi la 
nesimțirea trupească, căci nu mai simţea deranjul de la muște, țânțari și purici, 
de care avea cu miile. Trupul său era înțepat peste tot, iar hainele îi erau pline de 
puncte roșii. îmi spune gândul că insectele de i-ar fi tras sângele chiar și cu 
seringi, tot n-ar fi simțit. în chila lui toate umblau libere, de la insecte până la 
șoareci. 


Odată, un monah văzând că șoarecii joacă la el i-a spus: 
- Părinte, vrei să-ți aduc o pisică? 


- Nu fiule, mulțumesc - a răspuns acela. Eu am o pisică încă o dată și jumătate 


mai mare decât una obișnuită. Vine aici, îi dau să mănânce, o mângâi, după care 
merge la vizuina ei în partea de jos a văii și se odihnește. 


Era o vulpe, care îl vizita pe Stareț regulat, ca pe un vecin bun. 


Avea de asemenea şi o scroafă, care făta în fiecare an lângă gardul grădinii lui, 
ca să o păzească Starețul. Când vedea vânătorii că trec prin zona lui, Părintele 
Tihon le spunea: 


- Băieți, pe aici nu există porci mari. Mergeţi sănătoşi! Vânătorii credeau că nu 
există porci sălbateci în laturea 


lui și plecau. Sfântul Stareţ, ca un părinte bun, hrănea pe oameni duhovnicește; 
animalele sălbatice mari le hrănea trupește din puțina lui hrană ce o avea, însă 
mai mult le hrănea cu multa sa dragoste, iar insectele mici le lăsa să sugă din 
puţinul lui sânge. 


Starețul avea o constituție sănătoasă, dar din multă nevoinţă s-a epuizat. Când îl 
întreba cineva: Ce faci, Părinte, ești bine?" răspundea: 


- Slavă lui Dumnezeu, sunt bine, fiule. Nu sunt bolnav, dar sunt slăbit. 


Se mâhnea mult când vedea vreun tânăr bine hrănit, dar mai mult, când vedea 
vreun călugăr bine hrănit, căci nu se potriveşte grăsimea cu Schima îngerească. 


Iîntr-o zi l-a vizitat un mirean foarte gras, spunându-i: 

- Părinte, am război trupesc cu gânduri murdare, care nu mă lasă să mă liniștesc. 
Atunci Părintele Tihon i-a spus: 

- Fiule, dacă vei face ascultare, cu harul lui Hristos, te voi face înger. Să spui 
mereu rugăciunea Doamne Iisuse Hristoase, miluiește-mă", să mănânci în 
fiecare zi pâine și apă, iar sâmbăta şi duminica să mănânci mâncare cu puţin 
undelemn. Să faci câte 100 de metanu în fiecare noapte, apoi să citeşti Paraclisul 
Maicii Domnului, un capitol din Evanghelie şi viața Sfântului zilei. 

După 6 luni, când I-a vizitat din nou, Starețul nu-l mai putea recunoaște 
deoarece i-a dispărut toată grăsimea de prisos, și încăpea ușor prin ușa strâmtă a 


bisericuţei sale. Starețul 1-a întrebat: 


- Cum o duci acum fiule? 


- Acum mă simt într-adevăr ca un înger; a răspuns acela. Nu mai am tulburări 
trupești, nici gânduri murdare și, fiindcă am scăpat de grăsime, mă simt foarte 
uşor. 


Cu astfel de sfaturi practice dojenea pe oamenii ce îi cereau ajutorul. Inafară de 
marea experiență ce o câștigase, a primit și luminarea dumnezeiască" datorită 
marilor lui nevoințe ascetice. După dojeni urmau rugăciunile, pe care, 
despărțindu-se, vizitatorii lui le simțeau cu tărie. 


Epitrahilul nu îl scotea aproape niciodată, pentru că de multe ori îl ridica de pe 
un om Și îl punea peste altul și lua păcatele oamenilor ușurându-i prin Taina 
Sfintei Mărturisiri. Mărturisirile pe care i le făceau oamenii le uita de îndată și sa 
îi vedea pe toți oamenii buni și pentru toţi avea gânduri bune, pentru că i s-au 
curățat mintea și inima sa. Odată I-a întrebat un stareţ: 


- Părinte, care frate este cel mai curat din obște? La care Părintele Tihon a 
răspuns: 


- Prea Cuvioase Părinte Stareț, toți frații sunt curați. Niciodată nu rănea pe om, 
ci îi vindeca rănile cu balsamul dragostei lui Hristos. Spunea sufletului mâhnit: 


- Fiule, pe tine Hristos te iubește, te-a iertat. Hristos iubește mai mult pe 
păcătoşii ce se pocălesc și trăiesc cu smerenie. 


Totdeauna accentua asupra smereniei şi spunea: 


- Un om smerit are mai mult har decât mulţi oameni. în fiecare dimineață 
Dumnezeu binecuvintează lumea cu o mână, dar când vede vreun om smerit îl 
binecuvintează cu amândouă mâinile Sale. Măi, măi, măi, fiule, cel ce are mai 
multă smerenie este mai mare decât toţi. 


De asemenea spunea despre cei ce trăiesc în feciorie că trebuie să aibă și 
smerenie, pentru că nu se mântuiesc numai cu fecioria, deoarece iadul este plin 
şi de feciorel-nici mândri. - Când se fălește cineva că este feciorelnic - spunea - 
Hristos îi va spune; Fiindcă nu ai și smerenie, să mergi în iad". lar celui ce a 
fost păcătos și s-a pocăit și trăiește smerit, cu inimă înfrântă, mărturisind că este 
păcătos, Hristos îi va spune: Vino aici, fiule, în raiul cel dulce”. 


In afară de smerenie și pocăință accentua mult asupra cercetării lui Dumnezeu, 
adică mintea omului să umble mereu împrejurul lui Dumnezeu. De asemenea 
sublinia însemnătatea cercetării Sfintelor Scripturi și a Sfinților Părinţi: 
Everghe-tinosul, Filocalia, Sfântul loan Gură-de-Aur, Marele Vasilie, Grigorie 
Teologul, Sfântul Maxim, Sfântul Simeon Noul Teolog, Avva Macarie și Awa 


Isaac. "Studiul - spunea Starețul - încălzește sufletul, curăță mintea și astfel 
omul se nevoiește cu râvnă și dobândește virtuţi, iar dacă nu se nevoieşte 
dobândește patimi". 


Intr-o zi m-a întrebat: 
- Tu, fiule, ce cărți citești? 
- Avva Isaac, i-am răspuns. 


- Măi, măi, măi, fiule, Sfântul acesta este mare. Awa Isaac nu omora nici un 
purice. 


Prin aceea ce a spus voia să accentueze marea sensibilitate a Sfântului. 


Părintele Tihon încerca să-l imite pe Avva Isaac nu numai în duhul lui 
pustnicesc, ci și în sensibilitatea nobleţei sale duhovnicești, neîmpovărând nici 
un om. Spunea monahilor că trebuie să trăiască pustnicește, ca să se elibereze de 
griji, Şi nu să lucreze ca argaţii şi să mănânce ca mirenii. Pentru că lucrarea 
monahului sunt metaniile, postul, rugăciunea, nu numai pentru sine, ci și pentru 
toată lumea: vii și morți, Și puțin lucru pentru cele strict necesare, ca să nu 
împovăreze pe alții, deoarece prin muncă multă şi grijă se uită de Dumnezeu. 
Bătrânul amintea adesea acest exemplu caracteristic: 


- Faraon dădea multă muncă și multă mâncare poporului lui Israel, ca să uite de 
Dumnezeu. 


înainte de a-și începe sfătuirile sale, Starețul avea ca tipic să facă mai întâi 
rugăciune, să-L cheme pe Duhul Sfânt ca să-l lumineze, lucru ce îl recomanda 
Și altora. Spunea: Dumnezeu a lăsat pe Duhul Sfânt ca să ne lumineze. Acesta 
este Stăpânul. De aceea și Biserica noastră începe cu:  împărate ceresc, 
Mângâietorule, Duhul Adevărului...". Și în timp ce spunea acestea faţa i se 
schimba și mulți oameni evlavioși vedeau această schimbare. 


Unii îi mai făceau şi câte o fotografie în ascuns. Alții îi cereau binecuvântare ca 
să-l pozeze, iar el primea cu simplitate. Se scula îndată, mergea în bisericuță, își 
lua schima. într-o mână lua Crucea, iar cu cealaltă își descâlcea barba lui mare, 
pe care o înnoda, arătând într-adevăr ca Patriarhul Avraam, mai ales la 
bătrâneţe, când a devenit alb și lăuntric și pe dinafară. După ce se pregătea, 
stătea sub măslini ca să-l fotografieze, luând o înfățișare de copil mic. S-a 
maturizat duhovnicește și a devenit ca un copil mic, precum ne recomandă 
Hristos să ne facem, ca pruncii cei fără răutate. 


Părinții care veneau să ia sfaturi de la el, la bătrânețile lui îl vizitau mai regulat, 
ca să-l ajute cu ceva, și-l întrebau: 


- Părinte, nu cumva vrei să-ți tăiem lemne? Și acela răspundea: 
- Faceţi răbdare, și dacă nu voi muri la vară, îmi veţi tăia lemne pentru la iarnă. 


In 1968 şi-a presimțit moartea, pentru că mereu vorbea despre moarte. L-au 
părăsit și puținele puteri trupești pe care le mai avea. După Adormirea Maicii 
Domnului a căzut la pat și bea numai apă, pentru că îl ardea înlăuntru. Cu toate 
că se afla în această stare, nu voia să rămână vreun om lângă el, ca să nu-l 
distragă de la rugăciunea sa neîncetată. 


Când i s-a apropiat ultima săptămână a vieții sale pe pământ, numai atunci mi-a 
spus să stau lângă el, pentru că trebuia să ne despărțim, el plecând la viaţa cea 
adevărată. Chiar și în aceste 10 zile nu m-a lăsat să stau mereu lângă el, ci-mi 
spunea să merg în chiliuța alăturată să mă rog și eu, după micul ajutor ce 1-1 
dădeam. Firește, n-am avut cele necesare ca să-l ușurez pe cât trebuia, dar 
fiindcă trupul său cel chinuit nu s-a mângâiat niciodată, și prea puținul ajutor i 
se părea foarte mare. 


Intr-o zi, am procurat două lămâi și i-am făcut o limonadă. Cum a băut puțin, s-a 
răcorit și m-a privit cu un aer mirat. 


- Măi, măi, măi, fiule, apa aceasta este foarte bună. Unde ai găsit-o? Hristos să-ți 
dea 40 de cununi de aur. 


Se vede că n-a băut niciodată limonada sau a băut când era foarte mic, și 1-a uitat 
gustul. 


Fiindcă era țintuit în pat, căci i-a predat acestuia puţinele lui puteri trupești și nu 
se putea ridica să meargă în bisericuța Cinstitei Cruci, unde slujise cu evlavie 
ani întregi, mi-a cerut să-i aduc Crucea de pe Sfânta Masă ca mângâiere. Când a 
văzut Crucea, i-au strălucit ochii Și, după ce a sărutat-o cu evlavie, o ținea strâns 
în mână cu toată puterea ce i-a mai rămas. l-am legat şi o ramură de busuioc de 
Cruce și l-am întrebat: 


- Miroase frumos, Părinte? Mi-a răspuns: 
- Fiule, raiul miroase mult mai plăcut. 


Intr-o zi din cele de pe urmă ale sale, am ieșit afară să-i aduc puțină apă. Când 
am deschis din nou ușa și am intrat în chilie, m-a privit cu uimire și mi-a spus: 


- Tu ești Sfântul Serghie? 
- Nu, Părinte, sunt Paisie. 


- Fiule, acum au fost aici Maica Domnului, Sfântul Serghie și Sfântul Serafim. 
Unde s-au dus? 


Am înțeles că se întâmplă ceva neobișnuit și l-am întrebat: 
- Ce ţi-a spus Maica Domnului? 
- Că va trece Praznicul și după aceea mă va lua. 


Era după amiază, ajunul Naşterii Prea Sfintei Născătoare de Dumnezeu, 7 
septembrie 1968, și după trei zile, la 10 septembrie, s-a odihnit în Domnul. 


In penultima zi Starețul mi-a spus: 
- Mâine voi muri Și vreau să nu dormi, ca să te binecuvintez. 


Mi-a fost milă de el în seara aceea pentru că s-a ostenit, căci timp de trei ore fără 
întrerupere şi-a ținut mâinile pe capul meu, m-a binecuvântat și m-a sărutat 
pentru ultima dată. Ca să-și exprime și recunoștința pentru puțina apă ce i-am 
adus-o în clipele cele din urmă ale sale, mi-a spus: 


- Dulcele meu Paisie, noi, fiule, vom avea dragoste în vecii vecilor; dragostea 
noastră este scumpă. Tu vei face rugăciune de aici, şi eu voi face din cer. Cred 
că mă va milui Dumnezeu, pentru că în 60 de ani de călugărie, fiule, am spus 
mereu: Doamne Iisuse Hristoase, miluieș-te-mă!" 


Și mai spunea: 


- Eu voi liturghisi de acum în rai. Tu să te rogi de aici și eu voi veni în fiecare an 
să te văd. Dacă tu vei sta în chilia asta, eu mă voi bucura, dar cum va voi 
Dumnezeu, fiule. Ţi-am lăsat și hrană, conserve pentru trei ani. 


Și mi-a arătat alături 6 cutii mici cu sardele și alte 4 cutii cu calamare (produse 
de mare), pe care le-a adus cineva de multă vreme și au rămas în același loc, 
unde le-a lăsat vizitatorul atunci (Pentru mine aceste conserve nu mi-ar fi ajuns 
nici pentru o săptămână). Şi din nou Starețul repetă: 


- Noi, fiule, vom avea dragoste scumpă în vecii vecilor, şi voi veni în fiecare an 


să te văd. 


Și din ochii lui curgeau lacrimi continuu. Este adevărat că acele 10 zile de pe 
urmă, când am stat lângă el, au fost cea mai mare binecuvântare a lui Dumnezeu 
pentru mine, pentru că am fost ajutat mai mult decât oricând altă dată, căci mi s- 
a dat prilejul să trăiesc puțin lângă el şi să-l cunosc mai bine. Ceea ce mi-a făcut 
o mai mare impresie a fost cât de serios și-a pus problema mântuirii sufletului. 
Alături de patul său avea pregătite scrisori, pe care să le pun la poștă, după ce va 
muri, adresate episcopilor cunoscuţi, ca sa-l pomenească. De asemenea mi-a dat 
poruncă să aduc un episcop să-i citească la mormânt și să-l las acolo - să nu-l 
dezgrop - până la a doua Venire a lui Hristos. (în Grecia este tradiţia ca la trei 
ani după adormirea lor morți să fie exhumați). 


Intre timp am înștiințat Mănăstirea că Părintele Tihon este la sfârșit, și a venit 
Părintele Vasile, ca să-l pregătim. îl vedeai pe Stareţ cum se stinge încet - încet, 
ca o candelă căreia i se termina untdelemnul din pahar și-i rămâne puţin în fitil, 
pentru ultimele sale licăriri. 


Astfel ne-a părăsit sufletul lui sfințit și ne-a lăsat trupul său și un mare gol. L- 
am pregătit amândoi și dimineaţa am înștiințat și pe ceilalți părinţi, și preoții ce 
l-au cunoscut, i-am săvârșit slujba de înmormântare cu evlavie. Firește, ne-a 
lăsat durere în sufletele noastre prin plecarea sa, pentru că prezenţa sa aduna 
durerea și răspândea mângâiere. Acum însă Starețul ne va cerceta din cer și ne 
va ajuta mai mult. De altfel, el însuși a făgăduit: Voi veni în fiecare an să te 
văd". 


Au trecut trei ani întregi fără să mi se arate și asta m-a pus pe gânduri: Nu 
cumva am greșit în ceva?" După trei ani mi-a făcut prima vizită. Dacă Starețul a 
înțeles că  ...fiecare an" va începe după trei ani, asta m-ar mângâia, pentru că 
astfel nu eram eu pricina în privința asta. 


Așadar, prima dată a fost la 10 septembrie 1971, noaptea, după miezul nopţii. în 
timp ce spuneam rugăciunea, văd deodată pe Stareţ că intră în chilie. Am sărit și 
l-am apucat de picioare şi i le sărutam cu evlavie. însă n-am înțeles cum s-a 
desprins din mâinile mele și, plecând, l-am văzut că intră în bisericuţă și 
dispare. Fireşte, în acea clipă, când se întâmplă astfel de fapte oricine s-ar 
pierde. Nici nu le poate explica pe acestea cu rațiunea. Pentru aceasta se numesc 
minuni. Am aprins îndată lumânarea, pentru că aveam numai candela aprinsă 
atunci, când s-a petrecut asta, ca să însemnez în calendar această zi în care mi s- 
a arătat Starețul, ca să mi-o aduc aminte. Când am văzut că era ziua în care a 
murit Starețul (10 septembrie), m-am mâhnit mult și m-am prihănit pe sine-mi, 
cum de mi-a trecut complet neobservată acea zi. Cred că nia va ierta bunul 


Părinte, pentru că în ziua aceea, de când s-a făcut ziuă până la apus, am avut 
vizitatori la Chile și m-am obosit și amețit, uitând cu desăvârșire de ziua aceea. 
De altfel, am făcut ceva ca să mă ajut pe sine-mi și să-i dau puţină bucurie 
Starețului cu rugăciunea de toată noaptea. 


Nu ştiu dacă i s-a arătat și altuia, înainte de această primă cercetare ce mi-a 
făcut-o. La Chilia mea însă i-a apărut și unui monah, Părintele Andrei (ce a 
locuit mai înainte la Sfânta Mănăstire Karacalu), în felul următor: 


Acela a venit la Chilia mea să-l ajut în ceva ce dorea să facă. Firește, nici nu mă 
cunoștea, dar nici eu nu-l cunoșteam. Aștepta afară de chilie, sub măslini, 
crezând că nu sunt acasă. Eu eram înăuntru în atelier şi nu făceam zgomot, 
pentru că lăcuiam niște iconiţe. Când am terminat am cântat Sfinte 
Dumnezeule..." și am ieșit afară. Cum m-a văzut Părintele Andrei, a rămas mirat 
şi mi-a povestit cu uimire următorul fapt: 


"în timp ce aşteptam sub măslini, mi-am închis ochii, dar nu-mi pierdusem 
simțirile. Și văd un Stareţ că iese din acele tufe de rozmarin și-mi spune: 


- Pe cine aștepți? 
- Pe Părintele Paisie, i-am răspuns eu. 
- E aici - mi-a spus starețul și a arătat cu degetul spre chilie. 


In clipa aceea când arăta, am auzit cum cânți Sfinte Dumnezeule", și ai ieșit 
afară. Aceasta, Părinte Paisie e vreun Sfânt, pentru că pe sfinți îi pricep. Am 
văzut ȘI altă dată astfel de arătări”. 


Atunci i-am povestit câteva lucruri despre Stareţ și i-am spus că acolo în tufele 
de rozmarin este mormântul lui. 


Am plantat rozmarin de jur împrejur, care a crescut și nu se mai distingea 
mormântul, ca să nu se calce trupul lui, mai ales că îmi dăduse poruncă să nu îl 
dezgrop. 


Cred că din cele puține ce am spus și din cele puţine ce am scris despre viața 
Cuviosului Stareţ, multe vor înțelege cei ce au trăire lăuntrică. Firește, cei ce 
trăiesc smerit Și în ascuns pot înțelege cât de nedreptățiți sunt sfinţii, atunci 
când li se văd numai virtuțile lor exterioare - câte nu le ascund - și scriem numai 
despre acestea, în vreme ce bogăția duhovnicească a Sfinților ne este aproape 
necunoscută. De obicei aceste puține ce le avem de la Sfinţi, sau le-au scăpat, 


căci nu au putut să le ascundă, sau marea lor dragoste i-a silit să facă această 
milostenie duhovnicească. 


Firește, numai Dumnezeu știe măsurile duhovnicești ale Sfinților. Nici măcar ei 
înșiși nu le cunosc, deoarece Sfinţii și-au numărat numai păcatele. Având în 
vedere, așadar, acest tipic al Sfinților, care nu se odihnesc pe laudele omenești, 
am încercat să mă limitez la faptele absolut necesare. 


Cred că și Părintele Tihon este mulțumit și nu se va plânge, astfel precum i s-a 
plâns lui prietenul său, Cuviosul Siluan, când Părintele Sofronie i-a scris pentru 
prima dată viaţa sa. Atunci Starețul Siluan i-a apărut Părintelui Tihon și i-a 
spus: 


- Acest binecuvântat Părinte Sofronie mi-a adus multe laude. N-aș fi vrut 
aceasta. 


Firește, de aceea sunt şi Sfinţi. Deoarece au evitat slava omenească, i-a slăvit 
Dumnezeu. 


Binecuvântările Părintelui Tihon și ale tuturor Sfinţilor cunoscuţi și necunoscuți 
să ne ajute în anii cei grei prin care trecem. Amin. 


Adaug aici rugăciunea Starețului, pe care a scris-o cu multă durere și multe 
lacrimi Și a trimis-o sufletelor îndurerate din Rusia ca balsam din Grădina Maicii 
Domnului. 


Slavă Golgotei lui Hristos 


O, dumnezeiască Golgotă, sfințită cu Sângele lui Hristos! Te rugăm, spune-ne 
nouă câte mii de păcătoşi ai curăţit cu harul lui Hristos, prin pocăinţa și 
lacrimile lor, și ai umplut cu ei cămara de nuntă a raiului? O, Hristoase împărate, 
cu dragostea Ta cea nespusă și cu harul Tău ai umplut toate palatele cerești cu 
păcătoşii care s-au pocăit. Tu şi aici jos pe toți îi miluiești și îi mântuiești, şi 
cine Iți poate mulțumi cu vrednicie, chiar de ar avea minte îngerească? 
Păcătoșilor, veniți degrab, Sfânta Golgotă este deschisă și Hristos este Milostiv. 
Cădeți înaintea Lui și-l sărutați picioarele Lui cele sfinte. 


Numai Acesta, ca un Milostiv, vă poate vindeca rănile voastre. O, ce fericiți 
vom fi, când Multmilostivul Hristos ne va învrednici, cu multă smerenie și frică 
de Dumnezeu și cu lacrimi fierbinți, să-l spălăm preacuratele Lui picioare şi să I 
le sărutăm cu dragoste! Atunci Milostivul Hristos va binevoi să ne spele păcatele 
noastre și ne va deschide ușile raiului, unde, cu mare bucurie, împreună cu 
arhanghelii și îngerii, cu heruvimii Și serafimii și cu toți Sfinţii vom slăvi veșnic 


pe Mântuitorul lumii, pe prea dulcele Iisus Hristos, Mielul Lui Dumnezeu, 
împreună cu Tatăl și cu Sfântul Duh, Treimea Cea de o ființă și nedespărțită. 


Ieromonahul Tihon - Sfântul Munte 


S-a scris viața Stareţului la 26 mai, la pomenirea Sfântului Apostol Carp, în 
1977, la chilia Mănăstirii Stavronichita Sfânta Cruce”. 


Slavă Ţie, Dumnezeule! Monahul Paisie 
Bătrânul Evloghie (ucenicul lui Hagi Gheorghe) 


Deasupra Kareii, spre Vatoped, se află Chilia Sfântului Gheorghe Cel ce s-a 
arătat". Acolo au pustnicit șase ucenici de-ai lui Hagi Gheorghe având ca stareț 
pe cel mai mare dintre ei, Bătrânul Evloghie. Mai târziu s-au adăugat și alți doi 
frați la obștea lor, Părintele Pahomie și Părintele Gheorghe, făcându-se nepoți ai 
lui Hagi Gheorghe. 


Ne bucurăm când vedem această continuitate patristică și dumnezeiască 
transmitere a vieții călugărești de la Bătrânii Cuvioși la Cuviosul Părinte Hagi 
Gheorghe și de la Părinte la fii și nepoți. Firește, cu vrednicie este să se scrie 
multe despre unii ca aceștia, precum și despre Bătrânul Evloghie. Fiindcă despre 
Bătrânul Evloghie, atletul lui Hristos, a scris și un Părinte de la Simonos Petras, 
compatriot de al său, de aceea eu mă voi limita numai la un incident de la 
sfârșitul vieţii lui, reflectând modul în care s-a luptat cu diavolii până la adânci 
bătrâneţe. 


Când Starețul a îmbătrânit, după ce a trecut de 100 de ani, stătea pe o canapea și 
spunea mereu rugăciunea. Intr-o zi, cei doi mucenici ai lui, Părintele Pahomie și 
Părintele Gheorghe au mers să culeagă măsline, iar starețul, închizând ușa, s-a 
aşezat pe canapea și rostea rugăciunea. Deodată, auzind mult zgomot înăuntrul 
chiliei sale și-a întrerupt rugăciunea. Atunci se năpustesc asupra lui 30 de draci, 
îl aruncă jos pe dușumea și îl iau la bătaie. Firește, Starețul nu s-a mai putut 
scula după atâta bătaie. La prânz s-au întors părinţii de la muncă și au strigat pe 
stareţ să le deschidă ușa. Dar cum să audă sărmanul bătrân și cum să se ridice 
fiind în situația aceea? Atunci Părintele Gheorghe, neliniștit, a intrat printr-o 
ferestruică, a deschis ușa, şi amândoi părinţii au intrat temători spre chilia 
Bătrânului. Dar ce să vadă? Bătrânul Evloghie era căzut pe dușumea, lovit. 
Văzându-i, le-a zis cu sânge rece: 


- Auziţi, 30 de diavoli s-au adunat să mă bată. Nu era unul sau doi. 


în chilia sa avea o Cruce de lemn agăţată de perete și se ruga de obicei înaintea 
ei. Odată, în vreme ce se ruga, a venit un diavol pe fereastră ca să-l ispitească pe 
Stareț. Bătrânul Evloghie vede că deodată Crucea se desprinde singură din cui, 
se apropie de diavol şi acesta a dispărut imediat. După aceea vede cum Crucea 
iarăși se agaţă singură la locul ei. 


Astfel s-a nevoit Bătrânul Evloghie până la vârsta de 108 ani. Şi după ce s-a 
maturizat duhovnicește și a sosit vremea să plece din viaţa aceasta spre cea 
veșnică cu bogăția sa cea duhovnicească, s-a înștiințat de Dumnezeu să se 
pregătească și să pregătească și pe călugării lui, dându-le ultimele sfaturi 
împreună cu binecuvântarea sa: 


- Eu, Părinților, de acum plec; mă duc lângă Sfântul Antonie. Mai târziu veți 
veni ȘI voi acolo aproape, în rai. Tu, Părinte Gheorghe, vei trăi 80 de ani. 


Apoi a cerut să se împărtășească şi s-a odihnit în Domnul, binecuvântatul lui 
Dumnezeu Evloghie, pe 11 aprilie 1948. 


Așadar, când a împlinit 80 de ani, Părintele Gheorghe spunea: 


- Anul acesta voi muri! Așa mi-a spus Starețul. Medicul văzându-i constituția sa 
puternică, i-a spus: 


- Tu vei trăi încă 30 de ani. 


Dar de îndată ce a împlinit 80 de ani, Părintele Gheorghe și-a închis și ochii săi, 
minunându-se toţi. 


Bătrânul Pahomie 

(ucenicul Bătrânului Evloghie și nepotul lui Hagi Gheorghe) 

Precum despre Bătrânul Evloghie, așa și despre binecuvântatul lui ucenic, 
Părintele Pahomie, voi spune și despre el ceva de la sfârșitul vieţii sale, iar 
nevoitorii evlavioși, care au gânduri curate vor înţelege sufletul curat al 


Bătrânului Pahomie. 


Cu trei zile înainte de moartea sa, într-o joi, bătrânul Pahomie chemă pe 
Părintele Gheorghe și-i spuse: 


- Părinte Gheorghe, fă dragoste și du-te la Colciu și cumpără pește pentru 
praznicul Sfântului Gheorghe, pe care îl vom avea luni. De data aceasta să 


cumperi însă mai mult pește, deoarece voi veți avea 2 praznice. Eu voi prăznui 
în cer cu Sfântul Gheorghe și nu voi fi cu voi. 


Părintele Gheorghe merse de îndată la Colciu, aduse peștele și-l pregăti, ca să 
nu se strice. 


Vineri bătrânul Pahomie trimise iarăși pe Părintele Gheorghe să cheme pe 
Părinți la Praznic spunându-i: 


- Să spui Părinților să-și rânduiască treburile, pentru că vor avea două praznice: 
înmormântarea mea cu parastas și a doua zi pomenirea Sfântului Gheorghe. 


Părintele Gheorghe a înștiințat pe Părinţi așa cum i-a spus bătrânul Pahomie. 
Sâmbătă dimineaţa I-a trimis să înștiințeze pe Părintele Dimitrie să vină să-l 
împărtășească. De cum l-a văzut pe preot, a început să cânte cu bucurie  Cinei 
Tale celei de Taină..." și împărtășindu-se a spus:  Slavă lui Dumnezeu". S-a 
sărutat cu Părinții ce se aflau lângă el și sufletul său cel sfințit a plecat la ceruri 
în anul 1974 la 22 aprilie. 


Duminică a fost înmormântarea şi parastasul cu masă ca la un praznic, iar luni 
au prăznuit pe Sfântul Gheorghe, făcându-se al doilea praznic. Părintele 
Pahomie însă a sărbătorit cu Sfântul Gheorghe în cer - precum a spus - și s-a 
săturat de bunătățile raiului, și s-a îmbătat de vinul duhovnicesc al dragostei lui 
Dumnezeu împreună cu Sfântul Gheorghe. 


Bunul Dumnezeu să ne învrednicească și pe noi să gustăm puţin din el. Amin. 
Părintele Serafim, Pustnicul Atonului 


Un tânăr evlavios din Atena, dintr-o familie bogată, și-a L-L pierdut mama din 
pricina unei boli grele și pe neaşteptate a murit şi tatăl lui, după puțină vreme. 
Moartea părinților lui 1-a zguduit tare și asta s-a făcut pricină ca tânărul să 
filozofeze la deșertăciunea acestei lumi. își împărți așadar toată averea sa la 
săraci, își lăsă marele său magazin comercial angajaților lui și veni în Sfântul 
Munte. 


Trecând pe la Nea Schiti, 1-a cunoscut pe Părintele Neofit, ce locuia la Chilia 
Sfântului Dimitrie, unde a fost găzduit şi s-a mărturisit. Părintele Neofit i-a 
povestit multe despre pustnici și mult i s-a aprins dumnezeiescul dor auzind 
despre Pustnicii ce locuiesc în vârful Atonului (există tradiția confirmată în 
repetate rânduri de arătări a acestor Pustnici minunați la diverși monahi Și 
mireni. Se spune că ar fi 12 sau 7). Apoi a cerut binecuvântare de la Părintele 


Neofit să rămână în obștea sa, să se tundă monah, după care să-i dea 
binecuvântarea sa să se pustnicească sus, pe Aton. Părintele Neofit, văzându-l 
foarte smerit și evlavios l-a primit, dar 1-a ținut cu hainele lui mirenești și l-a 
pregătit duhovnicește, fără zgomot, cinci ani, fără ca ceilalți să știe scopul cel 
sfânt al tânărului, care evita chiar și întâlnirile cu Părinţii Schitului. După ce a 
fost instruit duhovnicește cinci ani, Starețul 1-a făcut monah, l-a numit Serafim 
ȘI i-a dat binecuvântarea să se pustnicească sus, pe Aton, fără să vadă om. 


După trei ani a venit odată, precum mi-a povestit Părintele Dionisie, din sinodia 
(obștea) Părintelui Neofit, și-și spunea ispitele ce le-a avut la început, cum îl 
amenințau diavolii mereu. într-o noapte i-au aruncat tabla cea veche ce o avea în 
faţa peșterii ca să împiedice puţin vântul cel puternic și ploaia. Părintele Serafim 
nu numai că nu s-a tulburat, ci zâmbind a spus diavolilor: 


- Dumnezeu să vă ierte! Bine ați făcut, căci așa îmi urâţisem peștera, cu tabla ce 
am pus-o. 


Părintele Serafim a mai apărut și altă dată, după cinci ani, și Părintele Neofit i-a 
dat un vas cu Sfintele Taine și plecând iarăși pe vârful Atonului n-a mai apărut 
vreodată. 


Părintele Serafim a devenit înger, serafim". Și cum să nu zboare, când pe toate 
le-a aruncat pentru Hristos. Să avem binecuvântarea lui. Amin. 


Pustnicul necunoscut (poate unul din Pustnicii nevăzuțţi de pe Aton) 


Când am venit la Sfântul Munte pentru prima dată, în 1950, urcând de la 
Kapsocalivia spre Sfânta Ana, am pierdut drumul. în loc să iau drumul spre 
Schitul Sfânta Ana, am luat-o spre vârful Atonului. După ce am mers destul, am 
înțeles că urc şi căutam să aflu vreo cărare să ies pe de-a dreptul. în timpul 
acestei neliniști ce mă stăpânea şi cum mă rugam Maicii Domnului să mă ajute, 
deodată îmi apare înainte un pustnic cu o față luminoasă - să fi fost cam de 70 
de ani -care, după îmbrăcămintea sa arăta să nu aibă legătură cu oamenii. Purta o 
dulamă ca de pânză de corabie, dar foarte decolorată şi găurită. Avea găurile 
prinse cu așchii de lemn, cum își prind țăranii sacii rupți, când nu au sfoară să-i 
coasă. Avea de asemenea o traistă de piele, decolorată, ale cărei găuri erau 
prinse în același fel. La gât avea un lanţ gros ce îi ținea o cutie în față pe piept, 
în care trebuie să fi avut ceva sfânt. Până să-l întreb eu ceva, acela mi-a spus: 


- Fiule, drumul acesta nu duce la Sfânta Ana. Și, mi-a arătat cărarea. 


Din toată înfățișarea sa se vedea că este sfânt. După aceea l-am întrebat și eu pe 
pustnic: 


- Unde locuiești, Părinte? Și acela mi-a răspuns: 


- Undeva pe aici. Și mi-a arătat vârful Atonului. Deoarece am rătăcit în dreapta 
ȘI în stânga căutând să aflu 


un stareț care să mă vestească lăuntric, am uitat şi ce zi este și în ce dată a lunii 
eram. Am întrebat pe pustnic și mi-a spus că este vineri. După aceea a scos o 
pungă mică de piele, care avea în ea ca niște lemnișoare cu linii, și din aceste 
linii, la care s-a uitat, mi-a spus în ce dată eram. Apoi am luat binecuvântare de 
la el, am mers pe cărarea ce mi-a arătat-o și am ieșit la Schitul Sfânta Ana. 
Mintea mea însă se întorcea mereu la faţa ce iradia de lumină a pustnicului. 


Mai târziu, când am auzit că există 12 pustnici - alții spun că 7 - în vârful 
Atonului am intrat la gânduri și am povestit ceea ce am văzut la stareț 
experimentați, care mi-au spus: 


- Va fi fost unul din Cuvioşii Pustnici ce trăiesc nevăzut în vârful Atonului. 
Ieromonahul Antim cel nebun pentru Hristos 


Părintele Antim era din Sofia Bulgariei, unde și slujea ca preot de mir într-o 
parohie. După moartea preotesei sale, cam prin 1841, a venit în Grădina Maicii 
Domnului Și s-a răsădit ca un răsad bun, precum vom vedea mai jos, care apoi a 
înflorit și a binemirezmuit. 


Prima lui metanie a fost la Sfânta Mănăstire Simonos Petras, unde a fost tuns 
monah. După aceea însă, când a început să facă pe nebunul pentru Hristos, ca 
să-și ascundă bogăția sa lăuntrică, și-a făcut metanie tot Sfântul Munte, pentru 
că mereu umbla prin pustie, locuind uneori în peșteri, alteori în scorburile 
copacilor. Din când în când apărea la Sfânta Mănăstire a Sfântului Pantelimon 
(Rusicon), pentru că acolo înţelegea slujbele care se făceau în rusește. De obicei 
se ascundea în pridvorul Bisericii și de acolo urmărea slujba. însă când vedea pe 
vreun părinte că se uită la el arătându-i evlavie, începea să facă neghiobi sau să 
vorbească singur, făcând de multe ori și glume și astfel le strica gândul. Stătea 
în mănăstire uneori puţine zile, alteori mai multe, după care dispărea iarăși pe 
Aton cu desăvârșire singur, stând 2-3 luni. Apoi din nou la 


Sfântul Pantelimon. 
La începutul nebuniei sale sfinte, timp de 5 ani, purta o rasă veche și cârpită. 


Mai târziu a hotărât să poarte un sac vechi, la care a făcut o gaură ca să-și scoată 
capul și alte două pentru mâini, astfel mergând peste tot. Din pricina aceasta l-au 


numit săcarul". Dar și sacul acela îl scotea când umbla prin pădure ca să nu se 
rupă, sfâșiindu-și astfel trupul printre rugi. Firește, cei ce nu aveau profunzime 
lăuntrică, ci judecau la suprafață îl numeau neghiob. Dar Părintele Antim îi 
punea pe gânduri când le spunea gândurile ce le aveau. Astfel îi zidea 
duhovnicește pe cei ce aveau dispoziție bună, descoperindu-le gândurile lor. 


Se poate observa la nebunii pentru Hristos că, datorită multei lor smerenii au 
multă curăție, adică limpezime duhovnicească, cunoscând astfel inimile 
oamenilor, ba chiar și tainele lui Dumnezeu. Astfel era și Părintele Antim, care 
își avea inima sa cea curată acoperită cu un sac vechi. 


Când mergea la Mănăstirea Sfântul Pantelimon nu intra înăuntru, ci sta acolo 
unde stăteau argaţii mănăstirii, mâncând la aceeași masă cu ei. Egumenul 
mănăstirii se vede că a fost înștiințat și 1-a spus monahului slujitor să se 
îngrijească de Părintele Antim. De atunci monahul trapezar al argaților îl avea la 
evlavie, îl ajuta și îl urmărea. Astfel câștigă o încredere deosebită din partea 
Bătrânului și putea înţelege unele din virtuțile sale ascunse. 


Una din marile lui virtuți a fost și harisma ce a avut-o în privinţa postului. Putea 
posti multe zile. Odată a mers epuizat la mănăstirea rusească - înainte de postul 
Sfinţilor Apostoli -şi trapezarul de la mireni l-a primit cu multă bucurie și i-a 
pregătit să mănânce. Starețul a început să mănânce, în timp ce monahul ce îl 
slujea intra și ieșea și, privindu-l cum mănâncă mereu, l-a judecat: Un astfel 
de monah uscat și slab a putut mânca atât de mult!" Așadar zăpăcit de aceste 
gânduri ale judecății trapezarul a plecat la chilia sa. După ce a terminat de 
mâncat Părintele Antim a mers și a stat la ușa chiliei fratelui. Văzând pe 
prietenul său cât era de zăpăcit de aceste gânduri, i-a fost milă de el și, ca să-l 
ajute, a fost nevoit să-i descopere pricina, ca să fie mai atent față de ceilalți și să 
nu-i judece, dar și noi să ne folosim din asta și să luăm aminte la judecată. 
Luându-l de mână 1-a întrebat: 


- Nu cumva știi ce înseamnă smerenia? 

- Nu, nu știu, i-a răspuns fratele cu sfială. Atunci starețul i-a spus: 

- Smerenia constă în asta: să nu judeci pe nimeni, ci să te socoti pe tine mai rău 
decât toţi. lată, acum te-ai înșelat și m-ai judecat, deoarece am mâncat mult. Dar 
nu știi câte zile n-am mâncat nimic. îți aduci aminte când am fost aici ultima 


dată? 


- îmi aduc aminte, Părinte, a răspuns fratele. Aici la noi ai fost în Duminica 
Tomei și ai mâncat și de atunci nu te-am mai văzut. 


Starețul i-a spus atunci: 


- Ei, vezi câte zile n-am mâncat? (Adică n-a mâncat de la Duminica Tomei până 
la Postul Sfinților apostoli, circa 7 săptămâni). Tu însă m-ai judecat, deoarece 
am mâncat mult. Frate, harismele dumnezeiești sunt felurite. lată, mie 
Dumnezeu mi-a dat să sufăr frigul și foamea. Nu cumva ai fi putut rezista și tu 
atâta? Te poţi smeri, să-ți scoţi dulama, și să mergem până la mănăstirea vecină, 
şi cu hainele ce le ai să petreci iarna în vârful Atonului? Dar tu, ca un cântăreț, 
cum cânţi lui Dumnezeu? Gândurile tale se află mai mult aiurea decât la 
Dumnezeu. Ascultă-mă pe mine cum cânt. 


Și Părintele și-a ridicat mâinile sale spre cer și cu un suspin adânc a cântat 
Aliluia", curgându-i lacrimi multe din ochii săi. Trapezarul s-a fâstâcit simțind 
o mare zdrobire. După aceea stareţul 1-a spus monahului: 


- Vezi, frate, să nu mai judeci pe nimeni deoarece nu știi ce harismă are fiecare, 
ci ia aminte mai mult de tine însuţi. 


Fratele a făcut metanie Bătrânului și i-a cerut iertare minu-nându-se de mai- 
înainte-vederea sa. De atunci înainte Bătrânul Antim a început să se încreadă din 
ce în ce mai mult în trapezar. 


Un alt frate oarecare, altă dată, înșelat de aparențele Părintelui Antim își spunea 
în sine: Ce fel de înainte văzător este acesta? Oare toți înainte văzătorii 
mănâncă atât de mult?" Starețul sesizând gândurile lui 1-a chemat lângă el și i-a 
spus: 


- Tu, frate, vrei să te faci monah, dar gândurile tale aleargă numai în Rusia. Deci 
să mergi acolo, să-ți împlinești dorința, și după ce te vei întoarce iarăși, atunci te 
vei învrednici să te faci monah. 


Cuvintele Bătrânului s-au împlinit cu mare exactitate. într-adevăr, fratele acela a 
fost înșelat de gânduri și plecând din mănăstire s-a întors în Rusia. Dar după un 
an s-a întors iarăși în Sfântul Munte și s-a făcut monah în aceeași Mănăstire. 


Fratele Victor trapezarul îl avea la mare evlavie pe Părintele Antim - îl avea ca 
Sfânt - dar se temea să-i exprime admirația sa, știind că acestuia nu-i plac 
laudele. într-o zi, când a venit iarăși Starețul, trapezarul s-a bucurat și i-a 
pregătit să mănânce, dar el, din evlavie, n-a vrut să stea cu el. însă ca să nu dea 
de bănuit - lucru ce I-a observat starețul - a început să umble de colo până colo 
prin trapeză. De îndată ce termină de mâncat, Părintele Antim se ridică de la 
masă spunându-i: 


- în regulă, în regulă! Stai acum! Dumnezeu să te miluiască și să te întărească! 


Unul din ieromonahii ruși a povestit fratelui că, oarecând, fiind stăpânit de 
nostalgie pentru patria sa, într-o zi a hotărât să plece din Sfântul Munte și să se 
întoarcă în Rusia. Gândindu-se la asta, deodată intră în chilia sa Părintele Antim 
- care mai înainte nu era acolo - și îi spuse: 


- Maica Domnului m-a trimis să-ți spun, Părinte, să nu mergi în Rusia, pentru că 
de vei ieşi din pustie în lume, vei cădea în păcat. 


Intr-o vreme Părintele Antim s-a liniștit pe înălțimile Atonului pentru o 
îndelungată bucată de timp. Fratele trapezar s-a neliniștit mult şi s-a rugat lui 
Dumnezeu să-l vestească pe Stareţ să vină în mănăstire, ca să-l folosească 
duhovnicește. îi spunea gândul: Poate stareţul acum în pustie se va fi istovit de 
osteneli, dar dacă ar fi aici, l-aș fi iconomisit cu puţină hrană, i-aș fi făcut și un 
ceai”. 


A doua zi dimineaţă, Starețul a venit în Mănăstire și a spus prietenului său 
zâmbind: 


- Poftim, după dorința ta am venit de pe Aton, foarte obosit și cu picioarele 
tăiate de pietre. Ceaiul tău merită această osteneală. 


Fratele a văzut înaintea sa vedere și 1-a cerut iertare pentru osteneala ce i-a 
pricinuit-o. 


Odată același frate era stăpânit de o mâhnire adâncă și de moleșeală și s-a rugat 
lui Dumnezeu să-i trimită pe prietenul său, Părintele Antim, ca să-l mângâie. 
După câteva ore a apărut Părintele Antim înaintea lui. Fratele mâhnit văzându-l 
s-a bucurat mult și 1-a întrebat: 


- Cum s-a făcut, Părinte, că ai venit exact în ceasul nevoii mele? 

Starețul i-a răspuns zâmbind: 

- Tu ai vrut să mă vezi Și ai rugat pe Dumnezeu pentru asta, și am venit. 

Altă dată la Sfântul Pantelemon în ajunul zilei de 1 ctombrie, când se săvârșește 
priveghere de toată noaptea în cinstea Acoperământului Prea Sfintei Născătoare 


de Dumnezeu, Părintele Antim a ajuns în mănăstire aproape gata să-și dea 
sufletul. Când 1-a întâlnit pe fratele trapezar i-a spus: 


- în noaptea aceasta mă aflam la Mănăstirea Zografu, în pustie, și mă rugam în 
picioare pe o piatră. în vremea rugăciunii am văzut pe Maica Domnului cum 
coboară din cer în Mănăstirea voastră. Aşa cum eram plin de bucurie pentru 
această vedenie, m-am grăbit să vin s-o aflu aici, ca să mă acopere cu omoforul 
ei Și pe mine, păcătosul, împreună cu robii ei care o cinstesc. Dar, de cum am 
pornit din locul acela alergând încoace, deodată a apărut un șarpe, s-a repezit cu 
mânie asupra mea și m-a mușcat tare de un picior. Am simțit însătă piedica 
aceasta a fost din invidia urătorului de bine și n-am dat importanță mușcăturii, 
căci mă grăbeam să ajung în Mănăstirea voastră. 


Fratele a privit piciorul său şi într-adevăr, rana din mușcătură era serioasă. 
Marea dragoste a Stareţului față de Dumnezeu 1-a făcut nesimţitor față de 
pătimirile trupeşti. 


în anul 1862, în Athos iarna a fost geroasă și cu zăpadă. In vremea aceea 
Părintele Antim era pe înălțimile Atonului, în pustia cea adâncă și trăia în 
scorbura unui copac. A căzut multă zăpadă, care I-a izolat complet, încât nu mai 
putea ieși de acolo. 46 de zile a stat acolo fără pâine. Aproape întotdeauna 
înainte de anotimpul de iarnă se afla mai aproape de mănăstire. Bătrânii din 
Rusicon au aflat că în vremea aceea Părintele Antim nu se afla aproape de ei şi 
au început să se neliniștească pentru el. După 46 de zile Starețul a ajuns la 
mănăstire complet epuizat (istovit) și înlemnit de frig. Fratele, când I-a văzut, a 
strigat de bucurie: 


- Ah, Părinte, tu ești? Noi ne-am deznădăjduit să te mai I revedem. Dar unde ai 
fost tot timpul acesta? 


- Ei, stăteam într-o scorbură, a răspuns Starețul zâmbind. 
- Şi ce ai mâncat acolo, Părinte? I-a întrebat fratele. 


- Frate Victor, câte am pătimit de la draci și de la frig, numai Dumnezeu știe. 
Dar Sfântul loan Botezătorul mi s-a arătat și m-a izbăvit de moarte. 


Intr-o vreme Starețul Antim n-a venit la Rusicon vreme de cinci luni. Monahii 
Mănăstirii nu cunoșteau pricina. Se nelinișteau și aveau multe gânduri: Nu 
cumva l-a mâhnit cineva? etc". Duhovnicul mănăstirii știa un pustnic în care 
Părintele Antim avea încredere și 1-a rugat să afle pricina. Pustnicul a întrebat 
pe Părintele Antim, iar acela a răspuns: 


- Cât timp mă vor lăuda acolo și mă vor cinsti ca Sfânt nu voi mai merge... 
Ultima dată când eram acolo, un ieromonah a căzut la picioarele mele și mi-a 


spus: Părinte Sfinte, rugaţi-vă pentru mine, păcătosul, să mă mântuiesc pentru 
rugăciunile Sfinţiei Voastre...". Vezi? Cum mai pot merge de acum acolo, dacă 
mă cinstesc ca Sfânt? 


După aceasta Părintele Antim mergea cam în ascuns în Mănăstire și îi încredința 
Părintelui Victor unele taine din viaţa sa ce reieşeau din discuţiile lor. 


Altă dată iarăși l-a vizitat și Părintele Victor i-a pregătit masa. lar Starețul i-a 
spus: 


- lar v-a cercetat Mănăstirea Sfântul loan cel Milostiv, în ziua aceea fusese 
Duminică și ca de obicei au venit 


pustnici, schitioți și destui mireni care au mâncat la trapeză, după care li s-a dat 
şi binecuvântare. 


Părintele Antim nu avea nicăieri locuință stabilă, ci întreg Sfantul Munte era 
locuinţa sa. In ultimii am ai vieții sale a stat lângă Mănăstirea Zografu și de 
multe ori ajuta la zidire, la arațiile Mănăstirii cărând pietre și apă. în august 
1867 marele pustnic a vizitat pentru ultima dată iubita sa Mănăstire, Sfântul 
Pantelimon. A intrat în Mănăstire și s-a dus imediat la arhondaric. Acolo 1-a 
întâlnit pe prietenul său, Părintele Victor și i-a vorbit multă vreme, sfătuindu-l 
cum să biruiască gândurile viclene și patimile. La sfârșit i-a spus de-a dreptul: 


- De acum nu voi mal veni aici, deoarece voi muri curând. 


într-adevăr, așa s-a şi făcut. La sfârșitul lui noiembrie al aceluiași an a mers la 
Mănăstirea Zografu și acolo a căzut bolnav. L-au dus la bolnița Mănăstirii, unde 
a stat 12 zile. 


Pe 9 decembrie 1867 Părintele Antim a lăsat Grădina Maicii Domnului, unde s-a 
nevoit cu mărime de suflet, și s-a odihnit în Domnul. Să avem binecuvântarea 
lui. Amin. 


(Notă. Biografia Cuviosului Antim s-a publicat în cartea  Asceţi atoniți 
contemporani", ediția a noua, Moscova, 1900, paginile 31 - 40. Am prescurtat-o 
oarecum, fără să schimb ceva din cele scrise de ieromonahul Arsenie. Am făcut 
aceasta cu intenție bună ca să nu se interpreteze greșit unele fapte ale Cuviosului 
Părinte). 


Părintele Daniil cel minunat 


Minunatul Părinte Daniil a trăit cam în vremea lui Hagi Gheorghe, făcând și el 
minuni chiar ca începător în călugărie. în vremea aceea a impresionat mult pe 
închinătorii evlavioși și s-au publicat chiar unele din minunile sale în revistele 
religioase ale unor ruși cucernici. Deci acele puține pe care le-am aflat despre 
Sfântul Părinte şi de care m-am folosit mult, vreau să le scriu, ca să se 
folosească şi alte suflete. 


Precum am înţeles, era originar din Grecia și a venit în Sfântul Munte cam în 
perioada revoluţiei grecești de la 1821. După ce s-a închinat Maicii Domnului 
Portărița", de la Sfânta Mănăstire Iviron, tânărul evlavios a trecut pe la Marea 
Lavră, s-a închinat Sfântului Atanasie și a făcut rugăciune fierbinte ca Maica 
Domnului să-l povăţuiască spre a afla un stareț virtuos, căruia să i se supună și 
să se facă monah. După aceea a pornit la drum liniștit mergând cu încrederea în 
Dumnezeu. După ce a trecut și de Kerasia, mergând spre Sfânta Ana a apucat pe 
altă cărare și a ajuns la chilia Sfântului Artemie. Starețul de acolo era foarte 
cuvios și mare nevoitor, procopsit cu multe virtuți, și aceasta 1-a odihnit nespus. 


Ceilalți părinți de la Chiliile de prin împrejurimi văzând pe tânărul începător că 
se nevoiește la fel ca stareţul său au început să se neliniștească și-i spuneau 
Bătrânului să-l iconomisească puțin, pentru că e tânăr și a căzut deodată în 
asceză. Dar Starețul le spunea: 


- Nu vă neliniștiți, pentru că știu ce om am. 


După puțină vreme tânărul s-a făcut monah şi s-a numit Daniil. A ajuns la înalte 
măsuri duhovnicești, pentru că era curat nu numai cu trupul și cu sufletul, ci și 
cu mintea, deoarece întotdeauna avea gânduri bune, iar în inima lui curată 
sălășluia Hristos. 


Odată au făcut foc în cuptor ca să coacă pâine și să facă posmag. împrăștiind 
cărbunii aprinși cu vătraiul ca să se încingă tot cuptorul la fel, din pricina focului 
lemnul a ars rămânând fierul înlăuntrul cuptorului aprins. Părintele a spus de 
asta Starețului, care-i zise: 


- Ce te uiţi la mine? Fă-ţi cruce și intră în cuptor și scoate fierul ca să nu 
întârziem. 


Părintele Daniil și-a făcut Cruce și a intrat în cuptorul aprins. A apucat fierul ce 
se înroșise cu mâinile sale, fără să-i pricinuiască nici cea mai mică arsură și fără 
să-i ardă vreun fir de păr din barba lui. Dar cel mai important decât toate a fost 


faptul că nici nu i-a trecut prin minte gândul că a făcut ceva. 


Altă dată iarăși un bătrân de la chiliile învecinate valahe s-a îmbolnăvit și în 
suferința sa a aflat puțină ușurare din castraveții cei puțin amari. Când a venit 
iarna i-au apărut iarăși durerile aceleiași boli și a coborât la Mănăstirea Sfântul 
Pavel ca să găsească aici cel puţin castraveți muraţi, pe care să-i încerce pentru 
durerile lui, dar n-a aflat. Astfel că mâhnit și îndurerat urca poteca de la Sfânta 
Ana spre Cruce. Deși era iarnă, și neexistând nici măcar castraveți muraţi, i-a 
apărut deodată Părintele Daniil, îi lăsă înainte 6-7 castraveți proaspeți și plecă 
imediat. Bătrânul bolnav s-a minunat și a slăvit pe Dumnezeu, și de cum a 
mâncat s-a tămăduit pentru totdeauna. De această dată Părintele Daniil a adus 
dragoste, binecuvântare, dintr-o ţară caldă foarte îndepărtată (Pe vremea aceea 
nu erau sere în Grecia). 


Un alt bătrân de la chiliile vlahilor într-o iarnă grea venea de la Sfânta Ana spre 
chilia lui. Cum a ajuns la vârf, 1-a cuprins un viscol și a fost nevoit să se 
întoarcă înapoi, ca să se adăpostească sub vreo stâncă, căci înnoptase și nu mai 
avea vreme să se întoarcă la Sfânta Ana. Pe lângă asta, ningea mereu și sufla un 
vânt puternic. Acolo unde s-a adăpostit, lângă o stâncă, clănțănind de frig, 
pentru o clipă, în plină noapte, a simțit pe cineva că 1-a cuprins cu braţele și a 
simțit multă căldură, după care 1-a cuprins și un somn dulce. Atunci îl văzu pe 
părintele Daniil cum îl îmbrățișează cu multă dragoste. Dimineaţa, când s-a 
luminat de ziuă, s-a deșteptat din somnul lui dulce și s-a ridicat să plece, 
deoarece se oprise viforul. Dar ce să vezi! Era zăpadă peste tot, numai lângă 
stâncă se topise de acea căldură dumnezeiască ce o împărtășise Părintele Daniil. 
Bătrânelul s-a încălzit și duhovnicește și, bucuros, a plecat la Chilia sa slăvind 
pe Dumnezeu. Părintele Daniil se încălzea mereu de dragostea lui Hristos. Să 
avem binecuvântarea lui. Amin. 


Bătrânul Cosma de la Pantocrator (Vierul) 


Bătrânul Cosma s-a născut în Anghelohori din Tracia în 1897. Numele lui de 
mirean a fost Cleante și viaţa lui a fost călugărească din lume. Se nevoia la 
moșia sa lucrând ca grădinar. Lucra și acolo dragostea pentru ceilalți și aduna 
mereu dragoste de la Hristos. Adică făcea multe milostenii și ajuta mai ales pe 
acei care aveau tendință să fure, de nevoie, ca să-i ferească de păcatul de moarte 
al furtului și de altele mai rele... 


Odată un copil, care mi-a povestit faptul fiind mare acum, a mers la el în grădină 
să cumpere legume, după care să cumpere și alte lucruri de la băcănie. Cum a 
ajuns în grădină, ce să vadă? A pierdut banii. Copilul a început să plângă, 


cugetând și făcându-și planuri rele, pentru că se temea de bătaia ce-l aștepta de 
la mama sa. 


După ce Cleante I-a liniștit pe copil, 1-a întrebat: 

- îţi aduci aminte, fiule, câți bani ţi-a dat mama ta și ce ţi-a spus să cumperi? 
- Da, a răspuns copilul. 

I-a dat așadar legumele, i-a dat și restul și i-a spus: 


- Nu te mâhni deloc, ci altă dată să fii mai atent. Unele ca acestea și altele făcea 
în lume, când trăia în satul său. 


In jurul anului 1914 a plecat din lume, lăsând pe fratele său și grădina sa, şi a 
venit în Grădina Maicii Domnului să se nevoiască împreună cu frații 
duhovnicești. A fost tuns monah în 1915. A stat la Sfânta Mănăstire 
Stavronichita până în 1924, când, după schimbarea calendarului, în anul următor 
a plecat și s-a închinoviat la Sfânta Mănăstire Pantocrator. Acolo a rugat pe 
părinţi să-l lase să locuiască afară de mănăstire, la vie, care era aproape de 
metania lui. S-a nevoit în alte locuri ale Sfântului Munte până în 1939. Dar din 
1939 s-a nevoit mereu numai la viile Mănăstirii. Toată ziua muncă și rugăciune 
neîncetată. Trupul îl avea complet neîngrijit, deoarece toată nevoinţa sa era 
îndreptată spre sufletul său. Hainele îi erau murdare de pământ şi transpirație. 
într-un colț, pe podea, avea niște pături vechi, unde se culca, dar care erau atât 
de pline de pământ, încât dacă ai fi aruncat ceva seminţe ar fi încolțit. 


Deși lucra foarte din greu și se nevoia și în cele duhovnicești cu mărime de 
suflet, se întreținea cu puțină hrană uscată, cu verdețuri, cu ceva semințe uscate 
ȘI cu posmag. Banii ce se dădeau în mănăstirile idioritmice pentru ascultări, din 
care se întrețineau părinții, Bătrânul Cosma nu îi lua, ci le spunea: 


- Să-i ţineţi, Părinților, că îi voi lua mai târziu la un loc. Aceia credeau că îi va 
lua la bătrâneţile lui, dar Bătrânul 


Cosma se referise la cealaltă viaţă. De asemenea alimentele ce le dădea 
Mănăstirea le împărțea în dar la bătrâneii din Capsala. Dacă vreun bătrân nu le 
primea, data viitoare când mergea la el Bătrânul Cosma îi spunea: 


- Părinte, ţi-am adus ceva lucruri de vânzare. Și i le dădea aproape în dar. 


Astfel îi odihnea gândul, și acei neînsemnați bani îi dădea altuia de 


binecuvântare. Prin aceste legături cu Părinții se ajuta și el însuși duhovnicește 
din sfaturile lor. Alte legături nu avea, ci numai atunci când venea la biserică și 
se împărtășea. Totdeauna era văzut pe sub vie curățindu-o, și cu rugăciune 
neîncetată și cu lacrimile își curăţea sufletul. Era scurt la trup și ars de soare, dar 
faţa sa uneori strălucea. Aceasta am văzut-o cu ochii mei, precum și alți Părinți. 
Ultima dată când l-am văzut mi-a făcut o impresie deosebită, pentru că în clipa 
când l-am întrebat ceva, fața lui a strălucit și mai mult, și Bătrânul Cosma m-a 
orbit. 


Asta a fost ultima întâlnire. 


în 1970, la 13 aprilie, Bătrânul Cosma din Anghelohoriul Traciei a zburat din 
Grădina Maicii Domnului ca un înger la ceruri. Să avem binecuvântarea lui. 
Amin. 


Părintele Filaret, Egumenul Sfintei Mănăstiri Constamonitul 


Fireste, Părinții Sfintei Mănăstiri Constamonitul au multe de scris despre 
Starețul lor cel sfânt, deoarece au trăit alături de el mulţi ani. Eu însă de departe 
puţine am cunoscut, dar va fi nedrept să nu spun nimic despre Sfântul Stareţ, 
deoarece se distingea prin virtuțile sale printre ceilalți Părinți și egumeni ai 
vremii sale și era vestit. 


Odată, prin 1950, a vizitat Mănăstirea Constamonitu un ofiţer de rezervă. 
Părintele Filaret l-a strigat de departe pe nume şi i-a spus și o peripeție ce a 
avut-o; l-a sfătuit și l-a mângâiat. Ofiţerul s-a pierdut. A fost mișcat de harisma 
prevederii Starețului și i-a spus cu smerenie: 


- Părinte, de cum mă eliberez mă voi face monah. Părintele i-a răspuns. 


- Să te faci, fiule, dar nu în această mănăstire, deoarece după trei ani vei avea 
ispite cu secretarul. 


Starețul a prevăzut cu trei ani înainte o ispită ce avea s-o întâmpine. 


Așadar, când ofițerul s-a eliberat din armată, Părintele Filaret 1-a sfătuit și l-a 
trimis la altă Mănăstire, unde s-a și făcut monah. Dar în fiecare lună mergea și 
se sfătuia cu stareţul, într-o zi, mergând să-l cerceteze 1-a aflat pe Părintele 
Filaret șezând într-un colţ al chiliei sale cu capul între mâini. Părintele Anania 
(fostul ofițer) 1-a îmbrățișat cu durere și l-a întrebat: 


- Ce ai, Părinte? Ce ai pățit? Și Starețul a răspuns mâhnit: 
- Fiul meu, Anania, n-am avut nici o ispită astăzi, m-a părăsit Dumnezeu! 


Atletul lui Hristos, Părintele Filaret, voia ca în fiecare zi să se lupte cu ispitele, 
ca să se încununeze de Hristos. 


Altă dată iarăși, a văzut un mirean Și i-a spus: 


- Ei, sărmanule, tu nu suferi de o boală trupească. în zadar cheltuiești cu medicii. 
Pe tine te chinuie sarsailă. 


Atunci acela i-a spus: 
- Roagă-te, Părinte, să mă ușurez. Părintele Filaret i-a răspuns: 


- Voi face și eu rugăciune, fiule, dar și tu să postești, pentru că numai așa fuge 
diavolul, cu postul și rugăciunea; Hristos a spus asta. 


Omul chinuit a făcut ascultare și s-a făcut bine cu postul ce I-a făcut el însuși și 
cu postul și rugăciunea Sfântului Stareţ. 


Spre sfârșitul său, Părintele Filaret s-a maturizat duhov-nicește și cunoștea nu 
numai inimile și gândurile oamenilor, dar și ce aveau în buzunare. 


într-o zi a trecut pe la Mănăstirea Constamonitu un cleric ca să ia binecuvântare 
de la Stareţ, și să-i ceară sfatul. Voia să rămână în Sfântul Munte. Părintele 
Filaret, după ce i-a răspuns la chestiunea ce îl preocupa și la altele, înainte ca 
acel cleric să-i spună, i-a spus exact câți bani are în buzunar și ce să facă cu ei. 
Clericul s-a pierdut și a slăvit pe Dumnezeu, că a cunoscut în epoca noastră un 
Stareţ ca unul din Bătrânii vremii de demult. 


Când a îmbătrânit, Părintele Filaret s-a îmbolnăvit puțin, pentru că puterile 
trupeşti l-au părăsit. Din dragoste, Părinții mănăstirii l-au silit să meargă la 
Spital la Tesalonic, ca să facă consultații. Starețul n-a priceput cum a ajuns la 
spital, pentru că era amețit de călătorie, afară de istovirea ce-o avea. Când şi-a 
revenit vede pe surori că vin lângă el. Părintele Filaret, de cum le-a văzut 
îmbrăcate în alb și cu acele bonete, a crezut că sunt îngeri cu aureole și, din 
evlavie, și-a acoperit fața cu cearceaful. Toți din jurul lui s-au minunat de 
curăța Starețului. Părintele Simeon Filoteitul, fostul stareţ, care era atunci 
alături de el mi-a povestit întâmplarea. 


După aceea l-au dus la metania lui și s-a odihnit în Domnul. Să avem 


binecuvântarea lui. Amin. 
Bătrânul Petru (Petrache) 


Bătrânul Petru s-a născut în Limnos în 1891. Se vedea că era dintr-o famile 
săracă, dar era de neam nobil. Carte nu știa aproape deloc, dar a dobândit 
iluminarea dumnezeiască prin nevoinţele sale aspre făcute cu mărime de suflet. 
Din vârstă tânără - Gheorghe, după numele de mirean - trăia călugărește, dar 
marea schimă a luat-o în cel de-al 30-lea an al vârstei sale de la un Stareţ de la 
Sfântul Nil, luând numele Cuviosului Petru Atonitul. 


Părintele Petru avea o simplitate firească și o credință mare, care s-a putut vedea 
încă din primu ani ai călătoriei lui duhovnicești. Mi-a povestit odată că îndată ce 
s-a făcut monah, starețul său s-a îmbolnăvit grav. S-a mâhnit mult, deoarece se 
simțea ca pruncul cel mic, care încă trebuia să sugă, ce se primejduiește să-și 
piardă mama. însă n-a pierdut vremea, ci merse în biserică și cu toată simplitatea 
sa copilărească și evlavia îi spuse Cuviosului Nil: 


- Cuvioase Nile, să știi că dacă nu îl faci bine îndată pe Starețul meu, nu îți voi 
mai aprinde candela. 


Şi o, minune! Starețul s-a făcut îndată bine, s-a ridicat și a mers și el în Biserică 
să mulțumească Sfântului și a aprins el candelele. Starețul său a mai trăit destui 
ani ȘI l-a ajutat duhovnicește. 


Mai târziu, când a rămas singur, la început s-a chinuit puţin, pentru că a fost 
influențat de unii monahi care aveau râvnă fără discernământ și a aruncat 
steagurile de la Marea Lavră ca protest împotriva regelui Gheorghe al II-lea - 
pentru că spuneau că este francmason - și a fost condam-nat de autoritățile 
statului la trei ani de exil în insula Spinaloga pentru calomnie, ca să slujească la 
leproși. S-a căit însă pentru această inițiativă a sa, precum mi-a spus: 


- Am lucrat ca un mirean, Părinte Paisie, şi nu ca un monah. Mult m-am vătămat 
duhovnicește în perioada exilului, pentru că nu-mi puteam face îndatoririle mele 


călugărești. 


La întoarcerea sa din exil a călătorit împreună cu un monah, care îmi spunea că 
Părintele Petru propovăduia lumii pocăința spunând: 


- Trebuie să vă pocăiți, pentru că Dumnezeu ne va pedepsi. 


Va lăsa pe comuniștii atei să ne omoare. 


A fost înștiințat de marele rău ce ne aștepta din pricina păcatelor noastre, 
sfâșierea lăuntrică, săvârșită mai înainte cu destui ani. 


Când s-a reîntors în Sfântul Munte după acei trei ani n-a mai locuit la Sfântul 
Nil, pentru că acum era acolo mult zgomot. Treceau pe acolo mulți oameni și nu 
afla liniște. A mers la Katunachia şi a locuit la o chilie la marginea Sfintei Ana 
Mică. Coliba sa nu se vedea deloc din cărare, nu avea nici ușă, ci un lemn lung, 
care credeai că este o îngrăditură. Părinții de prin Jur îl aveau la evlavie, pentru 
că era foarte cuvios. Şi pentru că era mic și slab și cu simplitate în sensibilitatea- 
1 copilărească îl strigau Petrache" (diminutivul de la Petru). Atunci când îl 
vedeai cum își pleacă în jos fața sa mică și luminoasă, într-adevăr semăna cu un 
copil mic. 


Acest caracter copilăresc al său și l-a păstrat până la vârsta de 67 de ani, când a 
adormit. 


Deși Părinţii se apropiau de el ca să se folosească, el fugea de ei, pentru că se 
rușina, ȘI se înroșea. Când nu putea scăpa, răspundea cu câteva cuvinte, dar 
foarte ziditoare. Evita să aibă legături cu oamenii și de aceea se închidea în 
chilia sa și vorbea mereu cu Dumnezeu prin rugăciune neîncetată. 


Când mergeau Părinţii și băteau la el, nu deschidea. Iar când îi lăsau alimente, le 
lăsa și el acolo afară, pe care văzându-le că se strică, nu-i mai aduceau altă dată 
nimic, ci le dădeau altor părinți. Frații de prin jur îi spuneau Bătrânului Petru: 


- Nu faci bine că nu primești binecuvântări. Și acela răspundea: 


- Iubitul meu, slavă lui Dumnezeu, eu am din destul. De ce să-i lipsesc de ele 
pe.alți bătrâni care au nevoie. 


Prin multa sa nevoință Bătrânul a tăiat aproape toate nevoile omenești și trăia ca 
un înger în trup și nu doar formal în schima îngerească. Postea mereu până la 
ceasul al nouălea (ora 3 după amiază). Adică mânca după vecernie un posmag şi 
se îndeletnicea cu rugăciunea și cu metaniile zi și noapte. Chiar și în somn zicea 
rugăciu-nea, iar când se scula continua restul rugăciunii. Când se culca puțin, 
trupul dormea, dar sufletul lui priveghea și se ruga. Rugăciunea îi devenise de- 
sineși-lucrătoare, și de multe ori îmi spunea: 


- Aud și psalmodii îngereşti atât de dulci, încât nu pot sta în picioare din pricina 
acelei melodii cerești atât de îndulcitoare. 


Toată această stare dulce îl hrănea sufletește și trupește, de aceea nu-i trebuiau 


multe lucruri ca să se întrețină. Cele foarte puţine de care avea trebuinţă și le 
iconomisea din lucrul său de mână, căci împletea metanii, sau aduna plante de 
ceai de pe Aton, pe care le dădea pe posmag. Dacă cineva insista să-i dea ceva 
de bine-cuvântare îi răsplătea îndoit într-un mod nobil, cu ceai de munte sau cu 
metanil. 


Cu toate că nu se îngrijea de sine și pielea i se lipise de oase, totuși făcea mari 
nevoințe duhovnicești în continuare, văzându-se în el în chip vădit harul lui 
Dumnezeu care îl întărea. Nu vedeai pântece la Bătrânul Petru, ci o adâncitură. 
Când se întâmpla să se deschete la piept, îi puteai număra coastele, care se 
vedeau ca nuielele de la coșul împletit. 


Am cunoscut mulți pustnici, dar la Bătrânul Petru se putea vedea ceva deosebit. 
Se vedea la el o dulceaţă dumnezeiască zugrăvită pe faţa sa. Stupul său 
duhovnicesc i s-a umplut și se vărsa mierea sa cea duhovnicească. 


Când îl întrebam: Cum petreci, Părinte, în chilie?", îmi răspundea: 


- Slavă Domnului, chilia mea, cuibul meu cel dulce n-o schimb pentru toate 
palatele lumii. 


De obicei ieșea din cuibul lui cel dulce" (Katunakia) odată la șase luni și 
mergea la Mănăstirile Sfântului Munte, ca să-și dea lucrul de mână și să-și 
iconomisească posmag pentru o jumătate de an. Cred că vă dați seama ce traistă 
mare a avut Bătrânul Petru și cât posmag, care era mâncarea lui obișnuită, 
mânca în şase luni. 


La fiecare șase luni trecea și pe la Mănăstirea unde mă aflam, ca să mă vadă. 
Ultima dată când a venit, din păcate eram plecat, și a așteptat afară de mănăstire 
într-un colț, rușinându-se să intre înlăuntru. După amiază am aflat că mă aștepta 
de 4 ore și, de cum m-a văzut a alergat spre mine ca un copil mic și vesel, cu 
toate că avea dublul anilor mei. 


După aceea am mers la mine în chilie și, vrând să-l tratez puţin ca să-l 
odihnesc, n-a voit şi evita într-un mod plăcut, ca să nu mă rănească. Mi-a cerut 
puţină apă caldă în care a pus două crenguţe de ceai ce îl avea cu el și a băut. 
Când am insistat să mănânce ceva, mi-a spus: 


- Părinte Paisie, iartă-mă, dar vreau să mă pregătesc și să mă împărtășesc de 
Sfântul Petru Atonitul, la 12 iunie. Eu am venit ca să te heretisesc și să ne 
iertăm, pentru că voi muri, Și de aceea nu te pot lua de ucenic. lartă-mă, căci voi 
muri. 


Toate acestea mie mi s-au părut ciudate. Să spună că va muri așa deodată, fiind 
sănătos? Dar după toată discuţia și sfaturile sale ce au durat două ore și 
Jumătate, am început să cred. Fiindcă-l vedeam stând mereu în picioare 
sfătuindu-mă, l-am rugat să stea jos. Acela însă n-a vrut și mi-a spus: Nu 
trebuie să rostim cuvântul lui Dumnezeu șezând", deși era rupt de oboseală, căci 
a mers pe jos 9 ore și cu greutate în spate. 


De această dată rucodelia sa voia s-o dea ca să-și iconomisească cele necesare 
pentru înmormântare şi să-i fie la ultima Sfântă Liturghie la metania lui, la 
Sfântul Nil, să se ierte și să se heretisească ultima oară cu prietenii lui, cei 
puţini, firește, pe care îi avea împrăștiați prin Sfântul Munte. Deoarece era 
ultima lui vizită mi-a spus și mai multe lucruri decât în celelalte dați, poate să- 
mi facă mai multă bucurie și să modereze oarecum marea mea mâhnire că îl voi 
pierde. înainte de a începe a mă sfătui îl întrebasem despre greutățile ascultării, 
căci aproape toată ziua mă aflam cu mirenii și auzeam, fără să vreau, istoriile 
murdare ale lumii. Şi Bătrânul Petru mi-a spus: 


- Părinte Paisie, noi să le vedem cu gând bun. Starețul s-a curățit și pe toate le 
vedea curate, deoarece nu mai exista păcat în el, ci locuia Hristos. 


L-am întrebat și despre un anume lucru, dacă a fost de la Dumnezeu sau de la 
cel viclean, ca să mă înșele, și mi-a răspuns că a fost de la Dumnezeu. Apoi în 
continuare mi-a spus: 


- Părinte Paisie, eu mereu trăiesc astfel de stări duhovnicești, în vremea aceea 
când mă cercetează harul dumnezeiesc, inima mi se încălzește dulce de 
dragostea lui Dumnezeu și o lumină străină mă luminează lăuntric și pe 
dinafară, luminând și chilia mea. îmi scot atunci fesul și îmi plec capul cu 
smerenie și-l spun lui Hristos: Hristoase al meu, lovește-mă cu sulița 
milostivirii Tale în inimă". Ochii mei atunci slobozesc necontenit lacrimi dulci 
de recunoștință și slavoslovesc pe Dumnezeu. Fața mi-o simt că se luminează, 
în clipele acelea, Părinte Paisie, toate încetează, pentru că simt foarte aproape pe 
Hristos și nu mai pot cere nimic, căci și rugăciunea se oprește; metania nu se 
mai poate mișca. 


Ca să nu-l interpretez rău și să las metania, deși n-am ajuns în această stare 
cerească, mi-a spus o întâmplare: 


- Părinte Paisie, metania nu trebuie s-o lăsăm din mână, pentru că este arma 
monahului și are mare putere. Cândva am făcut semnul Crucii cu metania peste 
un demonizat la Căreia şi îndată omul acela s-a eliberat. 


întâmplarea aceasta am auzit-o și de la Părintele Eumenie, care a fost de față și a 
văzut-o. Bătrânul Petru - având metaniile și ceaiul întinse spre vânzare la Căreia 
- a văzut pe omul acela că era chinuit de duhul necurat, fără ca oamenii ce erau 
în jurul lui să-l poată ajuta. Atunci Părintele Petru se sculă încet-încet, își adună 
rucodelia, se apropie de el fără zgomot, îl însemnă în semnul Crucii cu metania, 
ȘI fugi ca să nu fie văzut. Oamenii, aproape toţi, au văzut numai pe cel 
demonizat că s-a vindecat deodată și după aceea au slăvit pe Dumnezeu când au 
aflat că există sfinți și în vremea noastră. Pe micul cuvios Petru însă n-au apucat 
să-l vadă decât vreo doi - trei. 


Starețul, firește, era necunoscut multora, pentru că nu avea legături cu nimeni şi 
încerca să rămână necunoscut, dar toți auzeau de Petrache. Dacă se întâmpla să 
îl întâlnească cineva care îl cunoștea și îl întreba ceva, îi răspundea la 
problemele lui cu exemple luminate, de ai fi spus că a tradus Patericul. 

(Exemple diferite, dar cu același sens). Firește că cineva care nu avea 
profunzime patristică ușor îl putea interpreta rău. De pildă spunea: Rugăciunea 
celui smerit îl «răstoarnă» pe Dumnezeu". Precum, de asemenea, despre post 
spunea: Când nu pică apă în stemă (bazin mic de apă de ploaie pentru 
pustnici), se usucă și mor broaștele". Adică se usucă stomacul și mor patimile. 
Precum am spus avea Patericul lui. 


Printre alte virtuţi, se distingea prin alesul lui discernământ. Deoarece se 
înăcriseră oarecum problemele bisericeşti - mai ales cea a calendarului - s-a 
retras din starea fanatică ce îl stăpânea şi a început să vină la Mănăstiri. Când 
venea să mă vadă, urmărea slujbele din pridvor. Când l-am întrebat: De ce nu 
intri în biserică?", îmi răspundea: 


- Ca să nu smintesc pe nimeni, binecuvântatule. Dacă mă vor vedea stiliștii 
(zelotiștii) în pridvor, vor spune: Părintele Petru așteaptă pe cineva", și nu se 
vor sminti. Dacă mă vor vedea Părinții mănăstirii în pridvor, nici ei nu se vor 
sminti, pentru că vor vedea că am traista alături. 


A depășit micimile omenești, fanatismul, etc, pentru că era iluminat de 
Dumnezeu. Era zelotist în înțelesul cel bun. Se împărtășea de obicei odată pe 
săptămână, în afară dacă se întâmpla vreo sărbătoare în cursul săptămânii. 
Urmărea Sfintele Liturghii ce se săvârșeau la chiliile învecinate și lua numai 
anafura - ca să participe și la alta - și atunci lua și aghiazmă, firește când nu se 
împărtășea, deși se afla într-o stare duhovnicească sfântă și se putea împărtăși 
mai des. 


Precum am spus, postea mereu, în fiecare zi până la ceasul al nouălea, și în 
Postul Mare mânca din trei în trei zile. Numai sâmbăta și duminica mânca de 


două ori şi dezlega la undelemn. 


Pravila și-o făcea cu Doamne Iisuse..." timp de 7 ore, afară de canonul care 
consta din 700 metanii și 33 de aţe de o sută de închinăciuni (3300 de 
închinăciuni). Din toate acestea o treime era pentru el, iar celelalte două treimi 
erau una pentru vii și una pentru morți. Dacă afla că cineva are vreo încercare 
făcea rugăciune separată cu metanii. De asemenea Ceasurile, Vecernia și 
Pavecernița le făcea și pe acestea cu Doamne Iisuse..." Cu alte cuvinte lucrul 
lui de mână" era rugăciunea. 


Deși Bătrânul Petru se afla în această stare sfântă, avea însă multă smerenie, 
considerându-se pe.sine păcătos cu multe patimi. Când preotul citea Evanghelia, 
își scotea fesul și apropiindu-se de Sfintele Uşi își pleca capul sub Evanghelie 
ca să-i fugă duhurile rele, precum spunea. 


Deoarece se considera pe sine nimic, de aceea nici nu lua vreun ucenic. Odată 
când l-am rugat mult a primit să mă ia ucenic, dar atunci nu mi-a dat 
binecuvântarea mănăstirea mea. Când a venit bătrânul Petru ultima dată și mi-a 
spus că se pregătește pentm cealaltă viață și mi-a cerut iertare că nu mă poate 
lua de ucenic, atunci am înţeles voia lui Dumnezeu, care se ascundea în piedica 
ce mi-am pus-o Părinții mănăstirii, căci pe Părintele Petru trebuia să-l ia 
Dumnezeu. Se vede că n-am fost vrednic să stau cu sfântul, ci numai mi-a 
îngăduit Dumnezeu să-l cunosc, ca să mă folosesc, și aceasta a însemnat mult 
pentru mine, păcătosul. Dacă m-ar învrednici Dumnezeu ca în cealaltă viață să-l 
văd, fie și numai de departe, aceasta ar fi pentru mine una din marile iconomii 
ale lui Dumnezeu. 


Neuitate îmi vor rămâne ultimele sale sfaturi împreună cu ultimul rămas bun. 
Aici se poate vedea măreția lui Dumnezeu întru Sfinții Lui, precum și în micul 
Cuvios Petru, pe care prietenii lui nu l-au sărutat mort, ci el însuși a trecut pe la 
toți prietenii săi, ca să-l sărute viu cu  sărutarea cea de pe urmă". 


în continuare a trecut pe la Careia, de unde a luat cele necesare pentru 
înmormântarea sa și de acolo a mers la metania sa, la Sfântul Nil. A doua zi, la 
12 iunie, când a sărbătorit și el însuși - fiind pomenirea Cuviosului Petru 
Atonitul - s-a făcut Sfânta Liturghie. S-au adunat și Părinții (pustnicii) din jur. 
Când s-a terminat Sfânta Liturghie și s-a împărtășit și Părintele Petru, a ieșit 
afară, a pregătit pentru Părinți apă și rahat, iar el, de cum s-a aşezat lângă ei, şi-a 
închis ochii și și-a dat sufletul său cel sfânt lui Hristos. Părinţii au crezut că 
moțăie și așteptau să-și deschidă ochii ca să-l felicite. Când l-au mișcat, au 
înțeles că a plecat la cer și i.-au urat Dumnezeu să-l odihnească”. A adormit la 
12 iulie, de ziua Cuviosului Petru Atonitul, în 1958. Să avem binecuvântarea lui. 


Amin. 


Bătrânul Augustin 


Părintele Augustin s-a născut în Rusia în Aliskoe din Poltova, în 1882. Numele 
lui de mirean a fost Antonie Korra. Tatăl lui se numea Nicolae şi mama sa 
Ecaterina, care fiind oameni evlavioși l-au crescut pe copilul lor Antonie în 
evlavie și frică de Dumnezeu. 


încă de mic Antonie a mers la o mănăstire din patria lui unde a vieţuit ca frate 
începător. O ispită însă ce i s-a întâmplat 1-a făcut să părăsească mănăstirea și 
patria sa și să vină în Grădina Maicii Domnului ca să-și simtă sufletul asigurat 
împotriva acestui fel de ispite. 


Precum mi-a povestit, în Mănăstire toți viețuitorii erau bătrâni și a fost trimis să 
ajute unui slujitor al Mănăstirii la pescuit, pentru că Mănăstirea se întreținea din 
pescuit. Intr-o zi, deci, a venit fiica slujitorului şi a spus tatălui ei să meargă 
repede acasă pentru o treabă grabnică și a rămas aceea să ajute. Ispita însă a 
biruit-o pe nenorocită și, fără să se gândească, se repezi asupra fratelui cu 
intenții păcătoase. In clipa aceea Antonie s-a pierdut pentru că lucrul era 
neașteptat. A făcut semnul Crucii și a spus: Hristoase mai bine să mă înec, 
decât să păcătuiesc", și se aruncă de pe mal în adâncul râului. Dar Bunul 
Dumnezeu văzând eroismul mare al tânărului nevinovat, care a procedat ca un 
nou Sfânt Martinian spre a se păstra curat, l-a ținut deasupra apei fără să se ude. 
îmi spunea: Eu am sărit cu capul în jos, dar n-am priceput cum m-am aflat în 
picioare deasupra apei, fără să mi se ude nici hainele!" 


în clipa aceea a simțit și o pace lăuntrică și o dulceaţă nepovestită, care a șters 
cu desăvârșire orice gând păcătos şi orice iritare trupească, ce 1 le-a pricinuit mai 
înainte fata aceea prin gesturile ei necuviincioase. Când fata a văzut după aceea 
pe Antonie stând în picioare pe apă, a început să plângă pocăită de greșeala ei și 
mișcată de această mare minune. 


După toate acestea fratele a plecat imediat la Mănăstire, a rugat cu lacrimi pe 
Stareţ să-i dea binecuvântarea să meargă la Sfanţul Munte, pentru că era slab 
duhovnicește și se temea să rămână în lume. N-a spus nimic Stareţului despre 
neorânduiala fetei, ca să nu-i pricinuiască vreun rău, nici despre minunea ce s-a 
petrecut cu el, ci numai pe sine se învinuia. 


Firește, asta a fost cea mai mare minune, după părerea mea, că a luat greșeala 
asupra lui și a acoperit pe vinovată, precum și înfruntarea eroică a marii ispite la 


această vârstă. Căci pentru Dumnezeu, Care ține totul cu degetul Său, n-a fost 
greu să țină un începător deasupra apei unui râu. 


Starețul s-a învoit la rugămințţile lui - firește, nici nu-l putea împiedica - dar s-a 
mâhnit gândindu-se că pierde din obște un începător ales. 


Antonie veni îndată în Sfântul Munte în 1908. După ce a vizitat diferite 
mănăstiri și chilii din Grădina Maicii Domnului, s-a oprit la Chilia Sfânta Cruce 
a Mănăstirii Caracalu, unde s-a făcut și monah în 1910, luând numele de 
Augustin. în 1943 a plecat pentru mai multă liniște la o chilie de pe moșia 
Mănăstirii Filoteu, Intrarea în Biserică a Maicii Domnului", unde s-a nevoit cu 
mărime de suflet până la bătrâneţe fără să mai iasă în lume. 


In 1950 am auzit pentru prima dată despre bătrânul Augustin, dar nu mi s-a 1vit 
prilejul să-l cunosc și de aproape. Toţi vorbeau însă despre sfințenia lui. 


In 1955 când am mers din nou la Mănăstirea Filoteu, l-am cercetat a doua zi la 
chilia sa, dar din păcate lipsea. Am lăsat puţine lucruri la ușa chiliei lui și m-am 
întors la mănăstire, rugându-mă să nu mă observe cineva, ca să nu-i bag la 
gânduri pe Părinți că umblu pe la Chilii cu lucruri, etc. A doua zi, după amiază, 
vine la Mănăstire bătrânul Augustin și întrebă de mine: 


- Unde este călugărul Paisie? Părinții s-au mirat Și i-au zis: 


- Noi încă nu l-am cunoscut bine, dar sfinţia ta, de unde îl știi? Și i-au arătat 
chilia mea. 


Cum am deschis ușa, mi-a făcut o metanie până la pământ și mi-a zis: 

- Binecuvântaţi! Apoi îmi spuse: 

- Dumnezeu să-ți ajute pentru binecuvântările ce mi le-ai lăsat. 

Și îmi scoate din traistă șapte piersici mici, învelite într-o basma, care nu se 
deosebeau ca mărime de corcodușe și pe care le culesese din piersicul pe 
Jumătate uscat ce îl avea lângă chilia sa. Eu am voit să ascund de Bătrânul faptul 
că am dus lucrurile la Chilia sa, dar acela mi-a spus: 

- Eu te-am văzut de la (Schitul n. t.) Proorocul Ilie (rusesc). 

Proorocul Ilie este ca la patru ore distanţă de chilia bătrânului Augustin. Starețul 


avea și harisma străvederii. Pentru Dumnezeu, firește, nu există distanţe scurte 
sau lungi. 


Având prilej, e bine să spun despre un caz asemănător al aceleiași harisme. 
Vecinul lui, diaconul Veniamin a văzut uciderea familiei țarului înlăuntrul 
Chihei sale, ca și cum ar fi văzut-o la televizor. După o vreme s-a aflat că în ziua 
aceea s-a săvârşit uciderea familiei țarului de către comuniști. 


Desigur că şi Bătrânul Augustin vedea și mai departe, având televizor 
duhovnicesc (harisma străvederii), pe care a dobândit-o prin curăța sufletului 
său, prin smerenie și dragoste. 


Fiindcă pe Stareţ îl durea inima de animalele chinuite, toți cei ce aveau animale 
bătrâne sau infirme le aduceau lângă chilia lui fără să întrebe și plecau. Chilia 
bătrânului Augustin a devenit azilul animalelor din partea Caracalului, Filoteului 
şi Ivirului. Sărmanul bătrân lua coasa și aduna fân toată vara ca să hrănească pe 
timpul iernii animalele infirme și bătrâne ale mirenilor. Dacă găsea vreun alt 
animal bătrân părăsit, îl lua și pe acela la azilul lui. 


Când întâlnea pe vreun om pe drum, îi făcea metanie până la pământ și-i spunea: 

Binecuvântaţi!" Nu cerceta de era preot sau monah, sau dacă mireanul era 
mare sau mic, pentru că având multă smerenie pe toți îi considera mari, iar pe 
sine mai mic decât toţi. într-o zi când a făcut metanie unui mirean, l-a văzut un 
teolog și smintindu-se, i-a spus: 


- Faci metanie la mireni? 
- Da, pentru că au harul Sfântului Botez, a răspuns bătrânul Augustin. 


Multa dragoste și smerenie a Bătrânului nu avea margini. Odată mi-a spus că i-a 
apărut diavolul în chilie ca un câine înfricoșător, care scotea flăcări pe gură și s- 
a repezit asupra lui să-l sugrume. BătrânulAugustin însă 1-a apucat și l-a trântit 
de perete spunându-i: 


- Răule diavol, de ce războiești făpturile lui Dumnezeu? 
Şi mi-a spus în continuare Starețul: 


Și diavolul puternic, dar și eu tare, și l-am lipit de perete. După aceea însă aveam 
remușcări că l-am lovit pe diavol. Așteptam cu nerăbdare să se lumineze ca să 
merg la duhovnic să mă mărturisesc că l-am lovit pe diavol. Cum s-a luminat am 
mers la Pro vata, la duhovnic și m-am mărturisit. Duhovnicul meu însă a fost 
foarte îngăduitor și nu mi-a dat nici un canon, ci mi-a spus să mă împărtășesc. 
Eu de bucurie toată noaptea am rostit rugăciunea și apoi am mers la Sfânta 


Liturghie și m-am împărtășit. Când preotul mi-a băgat lingurița în gură, am 
văzut Sfânta împărtășanie ca o bucată de carne cu sânge și am mestecat-o, ca s-o 
înghit. în același timp am simţit şi o mare veselie ce n-am putut-o suferi. Din 
ochi îmi curgeau lacrimi dulci, și capul meu lumina ca lampa. Am plecat repede 
ca să nu mă vadă părinții și mulțumirea (de după Sfânta împărtășanie - n. tr.) 
mi-am citit-o singur la chilie. 


Chipul Bătrânului era luminos, pentru că îl adumbrise harul lui Dumnezeu. Și 
numai dacă-l vedeai, uitai orice supărare, pentru că răspândea bucurie din 
bunătatea sa lăuntrică, îmbrăcămintea exterioară, dulama sa răscârpită era mai 
rea decât haina ce o pune grădinarul ca momâie împotriva gaițelor. Dacă se 
întâmpla să-i dea cineva vreun lucru bun, îl dădea și el altuia. 


Chilia lui era centrul lucrătorilor ce cărau lemnele Mănăstirilor la porturi. Orice 
aveau nevoie lucrătorii mergeau la chilia bătrânului Augustin și luau fără să-l 
întrebe. De multe ori îi luau și ce avea, găsindu-l după aceea căzut jos de 
istovire. Singura soluție ar fi fost să-l aprovizioneze mănăstirea cu puțină făină 
ca să-și facă cir. Şi-a procurat și o tigaie veche și frământând puţină făină numai 
cu apă Și sare, o cocea ca pită, și asta îi era pâinea și mâncarea sa. Când era 
dezlegare la untdelemn înmuia o pană în ulei și făcea o cruce pe pită, și în felul 
acesta făcea dezlegare în zilele de veselie. Unii călugări îl ispiteau pe bătrân, 
întrebându-l: 


- Ce mănânci, Părinte Augustine? 
- Eu mănânc numai clătite, răspundea el. 


Când părinții îi dădeau vreo sardea sărată, o ţinea ca să ospăteze vreun străin. 
Starețul lua capul sardelei sărate și oaspetelui îi punea sardeaua și era tot o 
bucurie, că îl ospăta cu pește. 


Numai de acestea făcea și se înfrâna pe sine, dar Hristos îl sătura mereu cu harul 
Său. Părinții din lăturea aceea şi mirenii îl iubeau. Dar mai ales Părinţii din 
Mănăstirea Filoteu, care îl rugau să meargă în mănăstire ca să-l îngrijească, 
deoarece începuse să nu mai vadă. Starețul însă se gândea ce vor face animalele 
infirme Și bolnave de care se îngrijea, dacă el va pleca, de aceea n-a primit. In 
cele din urmă - Dumnezeu să le dea bine Părinților - l-au luat și pe el și toate 
animalele sale și astfel i s-a odihnit gândul său. 


în Mănăstire, fireşte, părinţii l-au îngrijit bine, lucru ce îl considera o mare 
binecuvântare a Maicii Domnului, şi din recunoştinţă cânta mereu  Cuvine-se 
cu adevărat..." și ochii i se umpleau de lacrimi de bucurie. Prezența bătrânului 


Augustin a fost o binecuvântare pentru Mănăstire și mult a ajutat pe părinții 
bătrâni de la bolniţă, deoarece pe Părintele Augustin nu-l cerceta numai 
oamenii, ci și Sfinţii și îngerii și chiar Maica Domnului. Când Starețul vedea pe 
Maica Domnului sau pe Sfinţi în bolniță și vedea pe bătrâni întinși sau șezând, 
mult se întrista. De aceea mergea și-i scutura să se scoale și le spunea: Maica 
Domnului!", sau când vedea vreun înger:  îngerul!". 


Aceia firește nu vedeau nimic, însă pricepeau că se întâmplă ceva și se ridicau 
îndată și stăteau cu evlavie. Dar monahul responsabil peste bolniţă le considera 
pe acestea înșelări și-l certa spunându-i: 


- Lasă-1 pe bătrâni în pace! Pe tine să te ascultăm cu înşelările tale? 


Dar Bătrânul continua să-i trezească, deoarece nu se putea abține din pricina 
evlaviel. 


Când mergeau părinții să-l vadă, înainte ca aceia să-l întrebe cum se află, 
Bătrânul Augustin îi întreba: 


- Ce fac mulărașii și măgărușii mei? 

- Foarte bine sunt, răspundeau aceia. Și Starețul se bucura. 

- Sfinţia Ta, cum o duci, Părinte Augustine? 

- Slavă lui Dumnezeu, foarte bine. 

Astfel bucuros și plin de bunătate, slavoslovind pe Dumnezeu și rugându-se 
neîncetat, a trecut - sau mai bine zis a trăit - o viață paradisiacă în Grădina 
Maicii Domnului. Avea pe Hristos întru sine. Inima lui era rai, și s-a învrednicit 
să vadă de aici îngeri și sfinți și chiar pe Maica Domnului, după care în 
continuare să se bucure veșnic. 

în clipa când trebuia să plece către cer sufletul bătrânului Augustin, fața lui a 
strălucit de trei ori. Dumnezeu a iconomisit să se afle acolo și responsabilul 
peste bolniță, care s-a minunat și a adeverit despre cercetările dumnezeiești ce 


le-a avut Starețul. 


S-a odihnit în Domnul Bătrânul Augustin la 27 martie 1965 la vârsta de 83 ani. 
Să avem binecuvântarea lui. Amin. 


Părintele Gheorghe pustnicul 


Părintele Gheorghe s-a născut în Sikia din Sithonia (Sithonea este denumirea 
celei de a doua peninsule care se învecinează cu Sfântul Munte) în jurul anului 
1922. Numele lui de mirean era loan. Gheorghe s-a numit luând schima 
îngerească, când a renăscut duhovnicește în Peninsula vecină, a Atonului, 
Grădina Maicii Domnului. 


Părintele a trăit ca un adevărat vultur ceresc în Sfântul Munte, sub cupola 
cerească a lui Dumnezeu, pentru că n-a avut colibă, precum aveau ceilalți 
părinți. Așadar, liber de deșertăciune, încununat cu virtutea neagoniselii și robit 
de dragostea lui Dumnezeu umbla prin Sfântul Munte ca un  hoinar bun" al lui 
Hristos. Toată averea lui erau hainele lui rupte ce le purta, aceleași vara și iarna. 
Picioarele îi erau înfășurate în fâșii late în loc de ciorapi, ca să nu-i coboare în 
cele de jos puţinul sânge ce îl avea, în timpul șederii în picioare la rugăciune și 
în călătoriile ce le făcea prin munți și văi, pe unde mergea, ca să rămână 
necunoscut de oameni. Sufletul lui mereu se unea cu Dumnezeu, în timp ce 
hainele lui se zdrențuiau, deși păreau ca niște aripi, pentru că bătrânul avea harul 
lui Dumnezeu. 


Când îl vedea cineva de departe pe Părintele Gheorghe în mijlocul rugilor 
mâncând mure, avea impresia că e vreun vultur mare. Vara o trecea cu mure sau 
smochine uscate, însă iarna, când aproape nu exista nimic, era greu, deoarece 
comora (fructe roșii și aspre la gust) și castanele se terminau prin noiembrie, 
rămânând după aceea doar ghinda și vreo buruiană. Mâncare mânca numai la 
hramurile mănăstirilor din partea de nord - est a Sfântului Munte, unde se arăta 
uneori. De obicei mergea cu o zi înainte de ajunul praznicului și ajuta la 
bucătărie și, în general, la curăţenia mănăstirii. Firește, îi dădeau porunci cu 
multă ușurință, pentru că-l credeau întârziat la minte, dar când cineva îl 
cunoștea de aproape se vedea pe sine întârziat iar pe Părintele Gheorghe luminat 
de Dumnezeu. 


Totdeauna era gata să facă voile tuturor. Uneori îl chema unul: Gheorghe, vino 
aici!", alteori altul: Gheorghe, vino-ncoace!" Iar acela zicea: Să fie 
binecuvântat!" şi alerga. Nimeni nu-i spunea Părinte Gheorghe", ci 

Gheorghe". Cu toate că se istovea din pricina muncii, nu mergea la arhondaric 
ca să se odihnească noaptea, ci se culca puţin afară, în pridvor, întins ca un mort 
pe mar-mură cu mâinile încrucișate pe piept. Acesta era tipicul lui iarnă - vară și 
totdeauna cu aceleași haine. Pentru Părintele Gheorghe toate anotimpurile erau 
la fel, pentru că trăia în condiții paradisiace, și dragostea lui Dumnezeu uneori îl 
încălzea, alteori îl răcorea. De acolo de unde era întins, deodată îl vedeai că sare 
ca la alarmă și se ruga în picioare, nemișcat, ore întregi ca o statuie. 


Când l-am cunoscut pentru prima dată în obște, ca începător, având criterii 
lumești - l-am crezut nebun, precum și toți mirenii și unii părinți. Odată am spus 


şi eu că este nebun, dar când m-a auzit Părintele Gherman, cel mai bătrân și mai 
virtuos al mănăstirii, mi-a făcut o observaţie aspră și mi-a spus: 


- Acesta este sfânt, dar o face pe nebunul pentru Hristos. Din clipa aceea l-am 
avut la mare evlavie. îl urmăream și m-am încredințat singur că avea sfinţenie. 


La mănăstirile unde mergea, după ce se împărtășea, rămânea până în după - 
amiaza praznicului ca să ajute, după care pleca fără să ia nimic. De aceea nu 
avea nici traistă, nici buzunare, ci trăia ca o pasăre în Grădina Maicii Domnului. 
O astfel de jertfelnicie n-am mai văzut niciodată la vreun alt Părinte. 


Părintele Gheorghe s-a lăsat complet în mâinile lui Dumnezeu, de aceea și 
simțea marea siguranţă ce i-a dat-o Hristos, precum și bucuria îmbelșugată, pe 
care n-o putea ascunde. Inima lui întraripată de dragostea dumnezeiască îl făcea 
să umble prin munți, adică o luase câmpii", dar, în înţelesul cel bun. 
întotdeauna era vesel. 


De multe ori spunea și unele lucruri pe care cei ce nu le înțelegeau le considerau 
fără înţeles, dar ele își aveau sensul lor. Câteodată când vedea oameni care 
puteau bănui lucrarea lui, zicea: 


- Mâncare - viață; post - moarte; mâncare - viață, post -moarte... 


Firește, cel ce auzea acestea își făcea părerea că este lacom. Aceiași impresie o 
dădea și oamenilor cu care se întâmpla să mănânce, pentru că intenționat mânca 
într-un chip lacom. Iar dacă erau ouă la masă, se mânjea cu ouă și, fiindcă nu se 
spăla niciodată, dădea impresia că mănâncă numai ouă. 


Dacă cineva îl întreba despre probleme duhovnicești răspundea foarte clar și 
când vedea că îl admiră, începea să spună câteva cuvinte încurcate și tulbura 
apele. Accentua mult pe smerenie și ascultare. De aceea, deși cugetul său era 
supus voii lui Dumnezeu și voilor celorlalţi, totuși simţea nevoia sfintei 
ascultări şi s-a dat sub ascultarea unui stareț care era bolnav de meningită, cu 
scopul de a sluji și a-și tăia voia sa mai bine, prin apucăturile Stareţului său. 


în perioada aceea când a stat ca ascultător cu Starețul său bolnav l-am văzut 
pentru prima dată pe Părintele Gheorghe purtând traistă. în cele din urmă 
Starețul 1-a alungat. Totuși a luat puţină plată pentru ascultare și a purces din 
nou prin munți. Odată cu trecerea anilor Părintele Gheorghe maturizându-se tot 
mai mult, unii au început să-l miroasă, de aceea și el făcea neorânduieli și mai 
ales la arătare. 


Odată a văzut un jandarm înfuriindu-se și Părintele Gheorghe i-a dat vreo două - 


trei. Lucrul acesta a ajuns să creeze impresia că este nebun și l-au dus la spitalul 

de nebuni. Medicii l-au consultat bine, dar nu i-au găsit nimic şi l-au eliberat pe 

loc. Faptul acesta însă a fost de ajuns să-l ajute pe Părintele Gheorghe să ia 
diploma" de nebun și astfel în continuare se mișca cu mai multă libertate. 


în modul acesta sfânt, omul lui Dumnezeu își bătea joc de deșertăciunea lumii. 
Acum nu știu unde se află. Am încercat să aflu, dar n-am aflat nimic. A plecat la 
cer? Trăiește încă? I s-au pierdut urmele. Să avem binecuvântarea lui. Amin. 


Bătrânul Filaret 


Unul din Părinții ce a trăit în chip ascuns și care s-a nevoit cu mărime de suflet 
în Grădina Maicii Domnului, ca să-și dobândească  dorirea", mântuirea 
sufletului, a fost și bătrânul Filaret, prietenul virtuții. Patria lui pământească a 
fost Transilvania din România. S-a născut în anul mântuirii 1892 şi din Sfântul 
Botez i-au dat numele de Nicolae. Pe tatăl său îl chema Ioan și pe mama sa 
Măria, iar numele de familie era Dusa. 


Mireanul Nicolae Dusa a venit la Sfântul Munte în anul 1912, la vârsta de 20 de 
ani; el a fost tuns monah la Chilia Sfântului Ipatie a Mănăstirii Vatoped și a fost 
numit Filaret. A stat acolo 8 ani și în anul 1920 a venit la Chiha Sfântul Andrei 
din Capsala a Mănăstirii Stavronichita la Bătrânul Modest, pe care I-a îngrijit și 
a luat binecuvântarea lui. în chilia aceasta și-a continuat Și Și-a încheiat lupta 
cea bună”. 


Auzisem deja din 1956 de starea duhovnicească a Cuviosului Stareţ de la mulți 
Părinți şi mai ales de la ucenicul lui, Părintele Vartolomeu, care venea la Sfânta 
Mănăstire Filoteu; dar de aproape m-am învrednicit să-l cunosc pe acest 
preacuvios bătrânel în 1968, când locuiam acolo aproape la Chilia Sfintei Cruci 
a Sfintei Mănăstiri Stavronichita. Când mergeam la el îl găseam afară, în 
picioare, cu o mână sprijinindu-se de balustradă, iar în cealaltă ținând metaniile. 
Suferea mult de insuficiență respiratorie și de aceea ieșea mereu afară. 


Când îl întrebam: Ce faci Părinte?", îmi răspundea: 
Slavă lui Dumnezeu". 
- Ce vrei să-ți aduc? 
- Maica Domnului îmi iconomisește ceea ce am nevoie. Nu primea nimic. lar 
dacă cineva îi lăsa ceva pe ascuns, asta era un chin pentru filotimul bătrânel, 


pentru că trăia cu o mare scumpătate duhovnicească. Adică trebuia să facă multă 
rugăciune, căci supraevalua lucrurile ce i le aduceau alţii. Dacă ceva valora 5 


drahme, el le aprecia la 20 și trebuia să facă 20 de aţe de 100 de Doamne 
Iisuse..." cu închinăciuni pentru cel ce îi aducea binecuvântarea. 


Odată l-am rugat pe Bătrân să primească o mică binecuvântare, dar el a refuzat. 


- Nu pot, nu pot, nu apuc să fac rugăciunile și metaniile ce le-aș datora. Am și 
datoriile mele duhovnicești, le am și pe ale Părintelui Vartolomeu, pentru că e 
bolnav și Hristos va cere de la el numai ascultare. 


Părintele Vartolomeu, ucenicul lui, suferea de mulți ani de un parkinson agravat 
ȘI tremura tot. lar Bătrânul Filaret, pe lângă că îi împlinea datorule lui 
duhovnicești îl și slujea în același timp, cu toate că era bătrân de 78 de ani. L-a 
slujit 15 ani, până când a căzut și el la pat. 


I s-au spart venele picioarelor din statul în picioare la rugăciune și lichidul din 
ciorapi curgea în papuci, iar din papuci pe podea. Fiindcă suferea de plămâni, 
stătea într-un colț ca să nu cadă, învelit cu niște pături vechi. H cercetau Părinţii, 
dar ori toți deodată, ori nici unul, deoarece fiecare își spunea că poate va merge 
altul; și toți la fel făceau, în cele din urmă rămâneau singuri și fără de ajutor. 
Dar în zilele acelea desigur că simțeau în mai mare măsură mângâierea 
dumnezeiască, deoarece le lipsea cea omenească. încă și pentru că amândoi 
aveau dragoste nobilă, căci fiecare din ei se gândea la celălalt făcând prin asta ca 
să se gândească la ei Hristos și Maica Domnului și să-i mângâie dumnezeiește. 


Pe Bătrânul Filaret și pe ucenicul său, Părintele Vartolomeu, - care era aproape 
paralizat - i-au cerut nu numai mănăstirile, ci și unele chilii ca să-i îngrijească, 
dar ei n-au primit. Gândul îmi spune că în chilia lor au trăit multe stări 
dumnezeiești și nu-i lăsa inima să se despartă de un loc dumnezeiesc, dar și 
pentru că nu voiau să devină o greutate pentru alții, pentru că aveau suflete 
nobile. 


într-o zi, deci, când i-am cercetat din nou, înaintând spre Chilia bătrânului 
Filaret am simțit o mireasmă nespusă. Cum am deschis ușa Chiliei lui, am simțit 
o mireasmă și mai puternică. Dar ce să văd? Sărmanul Bătrânel căzuse jos și 
încurcându-se nu se mai putea ridica, nici nu mai putea respira. L-am ridicat; a 
început încet - încet să respire şi prin semne mi-a arătat că vrea să-l acopăr. Nu 
1-a mai rămas sânge, Și îi era tare frig. Și deși, omenește vorbind, ar fi trebuit și 
dușumeaua și bătrânul să miroasă din pricina lichidului ce curgea continuu din 
picioarele lui, însă toate bine - înmiresmau, pentru că el avea un suflet bine - 
mirositor. 


Când l-am văzut în starea aceasta, l-am rugat pe Părintele Vartolomeu să rămân 
la Chilia lor ca să-i ajut, dar el n-a primit. Mi s-a spus să vin în altă zi și astfel 


am fost nevoit să mă întorc la chilia mea. 


Dar în noaptea aceea, ce mi se întâmplă? în timp ce ziceam rugăciunea 

Doamne Iisuse..." pentru Miezonoptică, ce să văd?... Văd pe Bătrânul Filaret 
cu o față veselă, în vârsta cam de 12 ani, că se urcă spre cer într-o lumină 
cerească. Din aceasta am înţeles că sufletul lui curat s-a odihnit întru Domnul. 
Era întâi iunie 1975. A adormit la vârsta de 83 de ani. Să avem binecuvântarea 
lui. Amin. 


După aceasta pe Părintele Vartolomeu I-a îngrijit Mănăstirea Stavronichita. 
Mare este plata lor. El a meritat această bună îngrijire și pentru un alt motiv, căci 
fiind copil de 15 ani a venit din România în Grădina Maicii Domnului ca să se 
nevoiască duhovnicește în timp ce ceilalți copii de vârsta lui se jucau mirenește 
în patria lor. 


Părintele Vartolomeu a slujit destui ani ca monah și la spitalul de leproși ce îl 
avea Mănăstirea Ivirul pe întinderea ei. 


Maica Domnului Portărița", care are grijă de leproși, să aibă grijă și de 
mântuirea leprosului meu suflet. Amin. 


Bătrânul Efrem - ticălosul” 


De cealaltă parte de Chilia Bătrânului Ipatie (chilie românească), mai sus de 
Katunachia, se vede o peșteră, care, precum povestesc bătrânii, în timpul 
stăpânirii turcești era o peșteră de tâlhari. Această peșteră Bătrânul Efrem a 
transformat-o în Peștera dumnezeiască a Betleemului, pentru că a sfințit-o cu 
viața lui cea sfântă. 


Bătrânul Efrem se trăgea din Tesalia. Avea un suflet sensibil și smerit și cuget 
bărbătesc şi nevoitor. 


Părinții lerotei și Macarie de la Kerasia spuneau că Bătrânul Efrem era ca avvii 
vremurilor de mult, ai Nitriei și Tebaidei. Tot așa spuneau și cuvioșii Părinţi de 
la Sfântul Vasile, precum și vecinii lui pustnici. Toţi îl iubeau pentru virtuțile 
sale şi mai ales pentru marea lui smerenie și fugă de oameni, deși el însuși se 
numea pe sine ticălos". Din câteva întâmplări ce le voi spune, multe vor 
pricepe cei binevoitori, care se nevoiesc în ascuns. 


Deoarece Părinții coborau și cumpărau câte ceva (alimente, etc.) sau primeau 
binecuvântări de la mănăstiri (posmag sau legume), cobora și Bătrânul Efrem 


noaptea în ascuns, Și își umplea traista cu cutii de conserve goale de prin gropi, 
iar ziua urca Și eî încărcat în sihăstria lui, dând astfel celorlalți impresia că duce 
alimente. Când ajungea la peșteră, punea cutiile de conserve înaintea ușii 
peșterii sale, ca vizitatorii să le vadă și să-și facă impresia că este mâncăcios, el 
care ținea posturi lungi. Iar din multa nevoinţă și din multa umezeală ce avea 
peștera mai târziu a dat în tuberculoză. De aceea a fost nevoit ca singur să-și 
zidească puțin mai departe de peșteră, într-un loc însorit, o colibă mică de piatră 
care abia îl încăpea. Acolo și-a continuat același tipic: căra în ascuns cutii de 
conserve goale de prin gropi şi le lăsa înaintea ușii sale. Toți cei care le vedeau - 
fiindcă nu știau realitatea - spuneau: 


- Ce face acesta aici? A adunat toate conservele! 


Binecuvântările ce i le dădeau câteodată Părinţii le primea cu bucurie, dar 
noaptea mergea și le lăsa pe la chiliile Părinților ce aveau nevoie sau la bolnavi, 
cărora le și slujea. 


El însuși avea multă dăruire și se lăsa în purtarea de grijă a lui Dumnezeu. 
Odată, când a fost închis în peşteră, din pricina zăpezii, Bunul Dumnezeu a 
trimis hrană Bătrânului Efrem printr-un om care, după ce a lăsat o traistă plină, a 
dispărut dinaintea bătrânului. Starețul a slăvit pe Dumnezeu și a trecut toată 
iarna aceea cu acea binecuvântare a lui Dumnezeu. 


Pe lângă toate cele ce le-am spus, Bătrânul Efrem avea multă prihănire de sine și 
unii, din păcate, credeau cele spuse clevetindu-se pe sine. 


Astfel, în smerenie și în ascuns și-a sfârșit nevoinţă sa aspră pentru dragostea lui 
Hristos și s-a odihnit în Domnul în 1962. Să avem binecuvântarea lui. 


Bătrânul Constantin cel nebun pentru Hristos 


Bătrânul Constantin (Anghelis) cel fără răutate și tăcutul nebun pentru Hristos s- 
a născut în Kalenţi - Dodoni, în Epir, la 10 octombrie 1898. Pe tatăl său îl chema 
Stavros iar pe mama lui Antula. Nu cunoaștem amănunte din primii ani ai vieții 
lui călugărești, dar ceea ce știm este că a început ca frate în sfânta Mănăstire 
Dionisiu. Era văzut mereu în jurul Kareii unde locuia într-o chilie dărâmată a 
Mănăstirii Cotlumuș (Odinioară acolo era mica mănăstire a Filadelfiţilor, în 
prezent este chilia Sfântul Gheorghe). 


Acolo deci, într-un colț al clădirii celei dărâmate, unde cădea mai puțină apă de 
pe acoperiș și unde intra mai puțin frig prin ferestrele şi ușile sparte își avea 
câteva pături zdrențuite, asemănându-se cu un vultur în cuibul său. 


Pe dinafară pe Bătrânul Constantin nu îl cunoşteai ce este, deoarece avea numai 
un fes și barbă care îl arăta a fi călugăr. Purta mereu o manta militară veche 
legată strâns la mijloc cu o sfoară, arătând ca un mirean înlăuntru, însă era 
îmbrăcat cu harul schimei îngerești, care era zugrăvit pe fața lui. Cine îl vedea 
de departe pe bătrân, îl considera ca pe un om sărac, nefericit sau nebun, dar de 
aproape, când îi vedeai fața lui luminată înțelegeai că o taină se ascunde în acest 
om binecuvântat și nu îl mai socoteai nebun, ci nebuni îi considerai pe cei ce-l 
numeau nebun pe Bătrânul Constantin. 


Bătrânul Costa (așa îi spuneam), deși trăia în condițiile ce le-am arătat cu o 
desăvârșită lepădare de sine și deși nu se spăla, cu toate acestea era curat, pentru 
că trăia ca vulturul cerului. 


Cu oamenii vorbea rar, dar cu Dumnezeu întotdeauna prin rugăciunea 
neîncetată. De multe ori 1 se răpea mintea și când își revenea, făcea niște mișcări 
cu mâinile sale, ca să tulbure apele", fără să spună nimic, și pleca. Firește, 
pentru mireni acest comportament era de sminteală. Chiar și când le spunea 
anumite cuvinte proorocești și acesta li se părea o prostie. Câteodată, când 
vreunii vorbeau în jurul lui, iar Bătrânul Constantin nu era atent la ei, pentru că 
el se ruga și mintea lui era la Dumnezeu, iarăși îl credeau aiurit. Trebuia să-l 
întrebi pe bătrân de mai multe ori și să insiști să-ți dea răspuns, dar și atunci 
auzeai două - trei cuvinte mormăite, dar proorocești. 


Odată 1-a vizitat un tânăr care voia să se facă monah, dar peste tot a întâlnit 
piedici, căci îl pizmuia cel viclean. Cum 1-a văzut Bătrânul Constantin de 
departe, îi spune: 


- Ioane, pe Sfântul loan Damaschin să-l citeşti, ca să vezi ce a suferit. 


Bătrânul Constantin 


Când a auzit loan aceasta s-a minunat. Și când a citit după aceea pe Sfântul loan 
Damaschin și a văzut câte a pătimit de la bătrânul cel capricios și aspru, dar și 
marea răbdare a sfântului până când a vorbit Dumnezeu, a făcut și el răbdare și 
s-a întărit și a sporit în călugărie. 


Odată, cu totul întâmplător l-au întâlnit pe Bătrânul Constantin trei părinți şi l-au 
întrebat dacă trebuie să meargă la o oarecare Mănăstire. Acela n-a răspuns. Unul 
a insistat, și atunci Bătrânul Constantin a spus mormăit câteva lucruri. Atunci 
acele cuvinte ale Bătrânului Constantin firește păreau fără nici o legătură, dar 


mai târziu, după câțiva ani s-a împlinit proorocia lui... 


Bătrânul Constantin avea curăţie lăuntrică, de aceea vedea curat foarte departe. 
Din păcate însă, unii dintre noi, cei ticăloșiți, pe omul lui Dumnezeu" l-am 
considerat un om netrebnic, pentru că locuia în dărâmături, dar acela acolo în 
dărâmături și-a zidit mereu sufletul său, suflet care este mai scump decât toată 
lumea, precum ne-a spus Hristos. 


Precum am spus, într-un colț al dărâmăturilor își avea cuibul alcătuit din niște 
pături zdrențuite iar alături o Psaltire și un Ceaslov. Bucătăria lui consta dintr-o 
tinichea, dintr-o cutie de conserve cu o sârmă drept mâner. Aceasta era toată 
averea sa. 


în fiecare sâmbătă trecea pe la cele două Konakia (chiliile unde se adăposteau 
reprezentanţii celor 20 de mănăstiri ale Muntelui Athos) din Căreia, iar părinții 
îi puneau câte ceva ce le prisoseau în tinicheaua lui. Mergea tot timpul tăcând, 
fără să ceară; avea nobleţe. Dacă părinții erau ocupați, pleca fără să ia ceva. Din 
când în când trecea pe la magazinele din Căreia și lua singur, ca o vrabie, 5-6 
măsline în mână și pleca. Negustorii considerau aceasta o binecuvântare, 
deoarece îl iubeau pe Bătrânul Costa. Dacă cineva îi punea pe ascuns bani în 
buzunar, îi lăsa și el pe ascuns în magazine și pleca. Astfel a trăit Bătrânul Costa 
în Grădina Maicii Dom-nului, cuminte ca un miel fără răutate. 


Din păcate însă, cu 11 ani în urmă, în 1969, când au început să vina mulți mireni 
europeni, ȘI îl credeau nebun văzându-l cum se arată în Căreia, cei mari l-au 
trimis la spitalul de nebuni pe omul lui Dumnezeu. Acolo în clinică l-au cercetat 
medicii dar nu i-au aflat nimic. Cu adevărat era un om prea înţelept. Dar noi, 
oamenii contemporani, superficiali cum suntem l-am nedreptăţit pe mai 
deoparte, prin judecata noastră aparentă. Deși l-au aflat foarte sănătos, de la 
spitalul de nebuni l-au trimis la azil. Acolo, deoarece s-a aflat pe neașteptate 
într-un mediu lumesc - în Tesalonic - s-a așezat într-un colț și rostea rugăciunea 
ȘI din ochii lui curgeau mereu lacrimi, ca perlele. Când am aflat că bătrânul 
Costa a trecut prin această încercare şi se află la azil, am spus Awei care era la 
Secretariat să aibă grijă de el. Firește, era mai bine la azil decât la spitalul de 
nebuni, dar oricât de bine ar fi fost pentru monahul Constantin cel iubitor de 
liniște Grădina Maicii Domnului era mai bună decât toate palatele lumii. 


Sărmanul bătrânel se mira și spunea surorii: - De ce m-au adus aici? 


Așadar acolo și-a petrecut cealaltă parte a vieții lui cel nebun pentru Hristos", 
care a fost chinuit de noi cei deștepţi în cele ale lumii. 


Nu are importanță unde a adormit și dacă a adormit la azil - și nu în Sfântul 
Munte! Ceea ce este important e că bătrânul Constantin nebunul pentru 
Hristos" cel prea înţelept se va trezi în rai. Să avem binecuvântarea lui. Amin. 


Ieromonahul Sava de la Esfigmenu 


Unul din cei mai iubiți prieteni ai Părintelui Tihon a fost și prea cuviosul Părinte 
Sava, care avea rugăciunea neîncetată și a ajuns la o mare înălțime 
duhovnicească. Părintele Sava de mic copil, de la 14 ani a venit în Grădina 
Maicii Domnului și, lăsându-și părinţii și patria sa, Filipiada, s-a închis aici, nu 
ca să se joace, ci ca să se lupte! Și într-adevăr, s-a nevoit cu bărbăție, a devenit 
atlet al lui Hristos şi s-a încununat. 


Pricina plecării lui din lume a fost, precum mi-a spus, viața Sfântului loan 
Colhbașul, care i-a aprins în inima sa flacăra cea dulce a dragostei lui Hristos și 
așa a venit în Sfântul Munte la Sfânta Mănăstire Esfigmenu. 


S-a nevoit cu multă mărime de suflet până la bătrânețile sale, fără să se ia în 
considerare pe sine, de aceea se și gândea mereu la ceilalți și încerca să 
odihnească pe fiecare. 


După o asceză de mulţi ani era firesc să sufere și unele vătămări trupești, adică 
să aibă probleme de sănătate. Atletul lui Hristos însă prăznuia cu răbdare în 
dureri, aducându-și aminte de Sfinții Mucenici și slavoslovind pe Dumnezeu. 


Când îl întrebam: Cum o duci cu sănătatea?", acela îmi răspundea:  Slavă lui 
Dumnezeu, foarte bine! Eu nu sufăr nimic în comparație cu Sfinţii Mucenici, și 
nici n-am făcut nimic în comparație cu cuvioșii Părinți". Deși niciodată nu și-a 
lăsat îndatoririle duhovnicești până la bătrâneţe, când l-au părăsit puterile sale 
trupești și când durerile s-au mărit, Părintele Sava era totdeauna bucuros în 
dureri și mereu spunea:  Slavă Ție, Dumnezeule". 


Părinți Mănăstirii, din dragoste, l-au dus la Atena pentru consultaţii, și el a 
făcut ascultare ca un bun ascultător. însă Părintele Sava cel iubitor de liniște s-a 
chinuit mai mult de zgomotul lumesc decât de durerile bolii sale și a rugat pe 
Părinți să-l aducă la metania sa, în Grădina Maicii Domnului. Părinții au fost de 
acord și l-au dus provizoriu în Mănăstirea Hrisovalandu, ca să-și revină puţin și 
după aceea să plece spre Sfântul Munte. însă într-o noapte toată Mănăstirea a 
fost inundată de o mireasmă nespusă și stareța nu știa de unde provine. După 
puțin timp au depistat că mireasma ieșea din chilia unde stătea Părintele Sava. 


Când au deschis ușa, s-a umplut totul de bună mireasmă și au văzut că Părintele 
Sava îşi dăduse duhul. Numai atunci au înţeles că mireasma aceasta ieșea din 
sufletul aromat al Părintelui Sava. După aceea au venit și Părinții și l-au dus la 
metania lui. Să avem binecuvântarea lui. Amin. 


Ieromonahul care a fost chinuit de diavol din pricina unui gând de mândrie 


O dată, la o mănăstire era un ieromonah care părea cuvios pe dinafară, însă 
înlăuntru și-a ascuns mândria. Era corect în toate, respectuos și nevoitor, și 
dojenea duhovnicește pe ceilalți pentru că era învăţat. El însă nu era ajutat de 
nimeni, pentru că se rușinau ceilalți, din respect, să-i spună ceea ce vedeau la el. 
A creat false simțăminte nu numai celorlalți dar și sieși, că este cel mai virtuos 
din Mănăstire, etc. 


într-o zi au adus la Mănăstire un îndrăcit și egumenul a încredințat acestui 
ieromonah să-i citească exorcisme. în același timp a spus și monahilor să facă 
rugăciune cu metaniile pentru ca să se elibereze făptura lui Dumnezeu. Firește 
era ca diavolul să se strâmtoreze, și a început să strige: 


- Unde mă arunci, nemilostivule? 


Vicleanul și-a pus înainte viclenia sa, ca să dea impresia preotului că el îl 
alungă. Și acela a spus diavolului: 


- Să vii în mine! 
Din clipa aceea diavolul a pus stăpânire pe preot. 


Sfântul Partenie a spus așa unui diavol, când îl alunga, dar acela a fost sfânt, de 
aceea și diavolul i-a răspuns: Chiar și numai numele tău mă arde, Partenie!" 


După ce preotul a intrat sub influența diavolească, s-a chinuit ani întregi şi nu se 
putea odihni nicăieri. Umbla mereu când afară în lume, când în Sfântul Munte. 
Această stare i-a creat și oboseală sufletească, dar și chinuială trupească cu 
tremur. 


în ultimii ani ai vieții sale s-a slobozit de diavol, pentru că s-a smerit mult din 
pricina acestei ispite, care i-a pricinuit mult folos, fără să vrea, firește. De atunci 
înainte vorbea smerit şi cerea sfaturi pentru sine. 


Clericii nepregătiţi care au fost împiedicaţi de Dumnezeu și n-au lturghisit 


Odată, la Peștera Sfântului Atanasie a fost un Stareţ cu doi ucenici. Unul era 


ieromonah iar celălalt ierodiacon. într-o zi au mers ucenicii la o bisericuță să 
lturghisească. Preotul însă îl invidia mult pe diacon pentru că diaconul era mai 
inteligent și, firește, mai îndemânatec în toate. Dar nici diaconul nu ajuta cu 
felul său egoist de a fi. 


Preotul s-a pregătit pe dinafară citind rugăciunile de împărtășanie și făcând toate 
cele rânduite în tipic, însă, din păcate, n-a făcut lucrul cel mai de seamă, 
pregătirea lăuntrică: să se mărturisească smerit ca să alunge pizma din inima sa, 
care nu fuge schimbându-ne hainele și spălându-ne pe cap. Așadar având numai 
această pregătire exterioară a înaintat spre înfricoșătorul jertfelnic, ca să 
lturghisească. Cum a început Proscomidia, ce se întâmplă? S-a auzit un vuiet 
puternic și vede cum pleacă Sfântul Disc de la proscomidiar și dispare. 


Firește, nu mai puteau liturghisi. Dacă nu-i împiedica Bunul Dumnezeu în felul 
acesta și preotul ar fi slujit în această stare sufletească în care se afla, gândul îmi 


spune că ar fi pățit un mare rău. 


Această părere avuse și Părintele Varlaam de la Vigla, care mi-a povestit 
întâmplarea aceasta. 


Bătrânul Avvacum 

De curând, în 1979 a adormit Bătrânul Avvacum, care a locuit în Sfânta 

Mănăstire Lavra şi a avut harisma de a ţine minte capitole întregi din Sfânta 

Scriptură. Mai demult el a pustnicit în pustia Viglei, dar o întâmplare 1-a făcut 

să plece înfricoșat în Lavra, unde a rămas până în ultimele sale zile, când se 

apropia să plece spre viaţa cea adevărată. 

într-o zi, atunci când se afla la Vigla, bătrânul Avvacum, în timp ce rostea 
Doamne Iisuse" pe o stâncă îi apăru deodată diavolul ca înger de lumină" și- 


1 spuse: 


- Awacume, Avvacume, Dumnezeu m-a trimis să te iau în rai, pentru că te-ai 
făcut deja ca un înger. Hai să zburăm! 


Bătrânul Avvacum s-a pierdut și i-a răspuns cu frică: 
- Cum să zbor? Tu poţi că ai aripi. Și părutul înger îi spuse: 
- Și tu ai aripi, Avvacume, căci ai devenit înger, dar nu le vezi. 


Atunci Bătrânul Avvacum și-a făcut semnul Crucii cu smerenie ȘI a zis: 


- Maica Domnului, cine sunt eu ca să zbor? 


N-a apucat să termine smeritele lui cuvinte că vede cum acel părut înger se 
schimbă deodată într-o capră neagră ciudată, cu aripi ca ale liliacului care, 
zburând în prăpastie spre mare, a dispărut. 


Atunci Bătrânul Avvacum cuprins de spaimă și mulțumind Maicii Domnului 
care l-a apărat - pentru că l-ar fi prăbuşit în haos vicleanul - merse la coliba sa, 
își luă traista și plecă la Mănăstirea Lavra închinoviindu-se acolo pentru mai 
multă siguranță. La sihăstria sa mergea după aceea de 3 - 4 ori pe an și făcea 
Liturghie, după care se întorcea la Mănăstirea Lavra. 


Când s-a apropiat vremea să adoarmă a fost înștiințat și a mers la sihăstria sa, ca 
să-şi lase oasele la metania sa, unde și-a lăsat şi cărnurile sale, când era mai 
tânăr, prin nevoințele pustnicești mai presus de fire ce le-a făcut ca să se 
imateria-lizeze oarecum, precum o cere schima îngerească. Acolo la Vigla îl 
cercetau Părinţii și-l vedeau foarte vesel. Un părinte s-a mirat de aceasta și i-a 
spus: 


- Părinte Avvacume, te văd foarte vesel, deși te apropii de moarte. 
Şi i-a răspuns Bătrânul: 


- Şi de ce să nu fiu vesel, frate? După ce m-am nevoit cât am putut, de tânăr - cu 
harul lui Dumnezeu, acum mă bucur că voi merge lângă Hristos. 


Aşa veseli pleacă nevoitorii cei buni ai lui Hristos. 


Cei doi monahi închipuiţi care s-au înșelat 


Odată, doi tineri care se iubeau între ei încă din lume au venit în Sfântul Munte 
ȘI s-au făcut monahi. Din păcate, însă, nu au cerut sfatul celor mai mari, nici n- 
au primit dojana vreunui Bătrân, ci ascultau de mintea lor copilărească fiind 
întotdeauna de acord unul cu celălalt în problemele duhovnicești. Uneori făceau 
posturi lungi până se istoveau, după care se aruncau în multă mâncare, alteori 
făceau pe sihastrii zăvorâţi - duși de egoismul lor copilăresc - după care alergau 
să afle oameni ca să vorbească și să pălăvrăgească mereu. Cu alte cuvinte, 
diavolul îi arunca din cele de-a dreapta în cele de-a stânga, și iarăși din stânga în 
cele de-a dreapta, precum și ei se jucau cu călugăria potrivit minţii lor 
copilărești. 


între ei însă aveau dragoste frățească. Dar la ce folos? Cu egoismul lor și-au 


vătămat mințile deoarece nu ascultau de nimeni mai mare și unul odihnea pe 
celălalt în voia sa. Au și făgăduit să nu se despartă niciodată, nici în viața 
aceasta, nici în cealaltă. însă cel viclean a exploatat asta și, din nefericire, le-a 
dat de lucru. 


într-o zi spune unul celuilalt: 


- Mi-a venit un gând, frate, că ceea ce am făgăduit, adică să murim amândoi într- 
o zi nu este sigur că se va întâmpla. Cel mai sigur pentru făgăduinţa noastră este 
să ne coasem amândoi împreună, precum se cos morţii și să ne aruncăm în mare. 


Din nefericire, și celălalt a primit cu bucurie. Așadar iau o pătură, ac și sfoară și 
merg bucuroși spre mare. După ce s-au cusut bine, pe o stâncă, au căzut în mare. 
Firesc era ca așa cum erau înveliți și cusuți să se înece amândoi deodată. După o 
oarecare vreme trupurile lor s-au aflat pe țărmul Voiosului (Asta s-a întâmplat în 
jurul anului 1912). 


Faptul acesta înfricoșător, care ne cutremură, ne și avertizează ca să fim atenţi. 
în același timp însă ne și obligă să rugăm pe Dumnezeu să nu considere 
sinucidere această sinucidere a fraților noștri, ci s-o treacă cu vederea ca pe o 
mare neorânduială copilărească. Amin. 

Ucenicul cel iubitor de voia sa 

Un ascultător din Kapsocalivia își făcea mult voia sa, și insista la Starețul său 
să-i dea binecuvântare pentru orice îi spunea gândul său. (Adică lua 


binecuvântare cu silă ca să-și facă voia sa). 


Deci într-o zi, în timp ce lucra împreună cu Starețul lui și acela avea absolută 
nevoie de el, căci îl ajuta într-o treabă, îi spune Starețului: 


- Dă-mi binecuvântare să merg să dorm 10 minute. 
Dar Starețul îi spuse: 


- Fă puțină răbdare, fiule, deoarece acum trebuie să mă ajuţi puţin în ceea ce fac. 
în jumătate de oră terminăm şi vei dormi. 


însă ucenicul insista mereu ca să-i dea binecuvântare. 


Starețul însă îi puse din nou: 


- Binecuvântatele, ce somn va fi acela de zece minute? 
- Dă-mi binecuvântare și eu voi dormi - spuse acela. 


în cele din urmă Starețul a fost nevoit să-i dea binecuvântare, căci insista mereu, 
şi acela a mers să se culce. 


însă cum se întinse în pat, vede deodată pe satana că se repede asupra lui cu 
turbare, îl apucă cu mânie și-l stoarce ca pe o lămâie. Călugăml încercase să 
fugă, dar n-a putut. Atunci în timpul chinuirii sale a fost nevoit să spună 
rugăciunea: Doamne lisuse Hristoase, miluiește-mă pentru rugăciunile 
Starețului meu!" 


Atunci satana a fost ars de rugăciunea făcută cu zdrobire, deoarece ucenicul și-a 
dat seama de neascultarea și nevrednicia sa și a înţeles că n-avea obraz ca el 
singur să ceară ajutor, ci s-a rugat să-l miluiască Hristos pentru starețul său. 
Asta a fost ceea ce a ars pe diavol, care, mânios la aruncat cu mâinile sale pe 
fereastră, de la o înălțime cam de 50 de metri, dar n-a pățit nimic, căci l-a păzit 
Dumnezeu. 


După aceasta a alergat înfricoșat la Starețul său și i-a povestit înfricoșătoarea 
vedenie. Starețul s-a mirat. In timp de zece minute să se întâmple toate astea? 


După lecţia ce a primit-o de la diavol - prin îngăduința lui Dumnezeu - călugărul 
acesta a devenit ucenicul cel mai ascultător din Schit și a sporit duhovnicește. 


Ucenicul cel evlavios şi ascultător 

Un monah tânăr din Sfânta Mănăstire Esfigmenu se ruga singur în chilia sa şi nu 
cobora la Biserică deoarece se concentra mult în rugăciune şi aceasta l-ar fi 
trădat în timpul slujbei prin suspinele şi plânsul ce îl stăpânea. Când stareţul a 
văzut că lipseşte o dată și a doua oară de la slujbă a intrat la gânduri şi 
chemându-l pe monah la egumenie 1-a întrebat: 


- Fiule, de ce nu vii la slujbă, ca ceilalți Părinți? Fratele a răspuns: 


- Părinte, în biserică nu mă simt în largul meu, în timp ce în chilie mă pot ruga 
cu mai multă trezvie și mai multe ore fără să mă vadă nimeni. 


Atunci egumenul, Părintele Sofronie cel cu mult discernământ, 1-a spus: 


- Ai dreptate, fiule, dar ca să nu se facă sminteală, să cobori în biserică la slujbă. 


Fratele a primit cu bucurie și cobora primul în biserică la slujbă. 


Dar după puţină vreme egumenul a iconomisit pe fratele la o ascultare liniștită, 
afară de Mănăstire, și astfel a odihnit pe fratele pe care, ajutându-l duhovnicește 
a dobândit mai multă evlavie și rugăciunea inimii. 


Monahul începător cel iubitor de voia sa şi nepăsător 


La schitul Capsocalivia era un monah tânăr care trăia după voia sa, fără stare. De 
aceea era normal să-l arunce cel viclean din cele de-a dreapta în cele de-a stânga 
şi apoi în nepăsare. La început postea mult, dar după aceea s-a plictisit. A 
început să mănânce mult, bea și vin și, fiind tânăr, i s-a aprins trupul și când se 
culca era nevoit să-şi scoată și dulama și dormea așa. 


Maica Domnului văzând această neorânduială a tânărului, l-a deșteptat 
înghiontindu-l și, ca o Mamă bună i-a făcut observații cu aceste cuvinte: 


- De acum înainte să te înfrânezi de la mâncare şi să dormi cuviincios, cu 
dulama. 


După aceasta monahul s-a schimbat duhovnicește și a început să se nevoiască cu 
evlavie. 


Tânărul monah nepăsător 


In Sfânta Mănăstire Constantimonitul, în timpul starețului Filaret, era un monah 
tânăr, care nu mergea la slujbă din nepăsare și-și trecea cu vederea și toate 
îndatoririle lui duhovnicești. 


Prea Cuviosul Egumen, ieromonahul Filaret i-a făcut în repetate rânduri 
observații Și-l mustra, dar acela continua să fie nepăsător la toate. Atunci 
Starețul a fost nevoit să-l lase în seama Maicii Domnului, pe care o ruga zi şi 
noapte ca să-l ajute pe frate. 


Așadar într-o zi fratele a văzut pe Maica Domnului că îi spune supărată: 
- îmi pare rău de halul în care ai ajuns. Dacă acum, când ești tânăr şi sănătos nu 
cobori la biserică ca să te rogi, ci stai în chilie și te îneacă gândurile, când vei 


merge? Când vei îmbătrâni sau când te vei îmbolnăvi? 


După această întâmplare monahul s-a schimbat cu desăvârșire și cobora primul 


la slujbă și se nevoia cu mare râvnă. 

Bătrânul monah nepăsător 

La o chilie de lângă Căreia a venit odată un bătrân și s-a făcut monah. S-a făcut 
însă numai rasofor, cu scopul de a trăi lejer. Nu-și făcea niciodată canonul său, 

puţinul ce îl avea, nici altceva din cele duhovnicești, și spunea: Când mă voi 

face schimonah îl voi face”. 

In felul acesta își amăgea gândul și, fără să priceapă, a ajuns la cele de pe urmă 
ale lui. A căzut la pat și ajunsese în clipa când să-și dea sufletul. Atunci a avut 

un dialog înfricoșător cu diavolii, care îl chinuiau făcându-l pe monah să strige 
ȘI să ceară ajutor. 

Starețul alergă și îl întrebă: 


- Ce ai? 


- Iată, diavolii mă chinuiesc pentru canonul meu pe care nu l-am făcut, a răspuns 
acela. 


- Spune-le că îl voi face eu, 1-a spus Starețul și a plecat. Peste puţin iar a început 
să strige. 


Starețul alergă din nou și-l întrebă: 
- Ce ai? încet! O să-i trezești pe Părinți. 


- Nu pot să mai rabd, Părintele meu, pentru că diavolii mă sugrumă pentru 
slujbele de la care am lipsit. 


- Spune-le că și pe acestea le va face Starețul tău. Numai astfel s-a liniștit duhul 
fratelui nepăsător și și-a dat sufletul. 


Ingerul mustră Mănăstirea Xiropotamu pe când era idioritmică 


Unui întâi - stătător al Mănăstirii Xiropotamu, pe vremea când Mănăstirea era 
idioritmă, i-a apărut un înger și i-a spus: 


- Ce faceţi voi aici? De treizeci de ani n-am luat nici un suflet în stare 
duhovnicească bună, așa cum vrea Dumnezeu. Părinți au trecut cu vederea 
nevoințele lor duhovnicești și au început să trăiască aproape ca mirenii! 


Fratele care s-a mântuit fără osteneală deoarece n-a judecat niciodată pe 
nimeni 


Odată un mirean a mers la Schitul Capsocalivia să se facă călugăr. Dar Părinţii 
Schitului nu voiau să-l primească deoarece, pe lângă faptul că era trândav și 
nepăsător, mai era Și foarte scandalagiu, mereu pricinuind istorii. Deoarece 
aceluia îi plăcea în Schit a rugat pe Părinți să-l lase să stea ca mirean și să mai 
lucreze din când în când. 


Deci așa și-a petrecut viața sa în trândăvie și nepăsare până în ceasul morții 
sale, când a căzut la pat apropiindu-se clipa în care să-și dea sufletul. Cu toate 
acestea Părinții îl cercetau și se aflau mereu lângă el. 


Intr-o zi, cel gata de moarte a căzut în extaz și făcea semne. Părinții nu știau ce 
se întâmplă. Când și-a venit în sine, le-a povestit acest lucru înfricoșat: 


- Am văzut pe Arhanghelul Mihail cu o hârtie în mână, în care erau toate 
păcatele mele și mi-a zis: Vezi, pe acestea toate aici le-ai făcut, de aceea 
pregăteşte-te să mergi în iad". 


Atunci eu i-am spus: Ia uită-te printre toate păcatele mele dacă există și 
păcatul judecății?" 


Arhanghelul căută și-mi spune: Nu, nu există”. 


Atunci, îi spun, nu trebuie să merg în iad, potrivit cu cele spuse de Domnul: 
Nu judecaţi și nu veți fi judecaţi" (Luca VI, 37). 


Atunci Arhanghelul Mihail a rupt hârtia cu păcatele mele. 


Așadar, Părinților, voi merge în rai. Când mi-aţi spus că nu sunt de monah în 
schit și lucram ca mirean, pe când veneam la biserică în sărbători am auzit 
cuvintele Evangheliei: Nu judecați, ca să nu fiți judecați" (Matei VII, 1) și mi- 
am spus:  Sărmane, cel puţin astea să le împlinești" - acestea m-au mântuit fără 
altă osteneală". 


Cu aceste cuvinte şi-a dat sufletul său Arhanghelului Mihail. 
Vestirea morţii Părinților Metodie şi Ioachim 
In Duminica închinării Sfintei Cruci din anul 1978, Părintele Metodie, de la 


Chilia Sfinții Teodori" din Căreia a chemat pe ieromonahul Hristofor, ce 
locuia mai jos de Căreia, și l-a trimis la Sfânta Mănăstire Cutlumusiu, unde era 


compatriotul lor - ieromonahul Ioachim (toţi trei erau români) să-i spună să se 
pregătească, deoarece mâine vor muri amândoi împreună (adică ieromonahul 
Metodie și ieromonahul Ioachim). 


Așadar Părintele Hristofor merse la Mănăstirea Cutlumusiu şi-i spuse: 


- Părinte Ioachim, binecuvântaţi! Părintele Metodie mi-a spus să te pregătești, 
căci mâine veți muri amândoi în același ceas. îţi cere și iertare de toate cele ce 
ţi-a greșit. 


Cum a auzit aceasta Părintele Ioachim îi spuse bucuros: 
- Să fie binecuvântat! Ca să spună aceasta, Părintele Metodie știe ceva. 
în acea zi Părintele Ioachim se împărtășise și îi spusese diaconului Anastasie: 


- O astfel de bucurie pentru prima dată în viața mea simt. A mers la chilia sa 
așteptându-și cu bucurie ceasul morții spunând în românește:  Măicuţa mea 
Prea Sfântă, Măicuţa mea Prea Sfântă!" 


Cum să nu fie Maica Domnului Măicuţa sa, dacă de mic copil, de la 16 ani, și-a 
lăsat mama cea după trup și pe tatăl său și a venit în Grădina Maicii Domnului 
să se facă monah. De mic copil până la cei 90 de ani ai săi a stat în străinătate 
duhovnicească, în Sfântul Munte, pentru dragostea lui Hristos, ca să se 
îmbogăţească cu lucrurile cele veșnice. A fost șters din lume de la vârsta de 16 
ani Și s-a înscris în Cartea Vieţii”. Așadar în vreme ce spunea:  Măicuţa mea 
Prea Sfântă! 


Măicuţa mea Prea Sfântă..." la ceasul al cincilea bizantin (în jur de 12 la amiază) 
și-a închis ochii ca un copilaș și, liniștit, a adormit în brațele Măicuţei lui. 


Exact în același ceas s-a odihnit și Părintele Metodie, cu moarte cuvioasă, la 
vârsta de vreo 70 de ani. Au plecat împreună cele două suflete sfințite, pentru că 
au avut multă dragoste între ele. Aceasta au cerut de la Dumnezeu ca să nu se 
despartă nici în această viață, nici în cealaltă. Bunul Dumnezeu a iconomisit și 
pentru ei, dar și pentru noi, ca să ne folosim. Amin. 


Ucenicul care n-a făcut ascultare Starețţului său, dar s-a mântuit deoarece a 
nădăjduit în Dumnezeu 


Spunea Părintele Metodie românul de la Chilia Sfinții Teodori" din Careia, că 
Starețul lui era foarte îngrijorat de sporirea duhovnicească a ucenicilor lui, 
deoarece era mustrat de conștiință pentru puţina ascultarea de care a dat dovadă 


el însuși, și că a murit cu durerea aceasta. 
După câțiva ani l-a văzut în vedenie pe Starețul lui şi I-a întrebat: 
- Ce faci Părinte? Unde te afli? Acela i-a răspuns: 
- Sunt bine, m-am mântuit. Dar cum m-am mântuit! Cu multa osteneală, 
deoarece n-am făcut ascultare de starețul meu. După ce am murit m-a întrebat 
îngerul cu ton aspru: 

Ai vreo faptă bună? Ce ai făcut?" 
Şi eu am răspuns: 

Nu am nici o faptă bună, afară de păcate, de neascultările față de Starețul meu. 
Singurul lucru ce îl am este nădejdea mea în Dumnezeu și mila Lui să facă orice 
vrea cu mine". 


Atunci îngerul se duce să întrebe și peste puţin vine și îi spune: 


- Deoarece recunoști smerit în ce fel ești și ai nădăjduit numai în Dumnezeu, 
Hristos mi-a spus să te trec în rândul celor mântuiți”. 


După aceea Părintele Metodie îl întrebă iarăși pe Starețul său despre un oarecare 
tăietor de lemne, cunoscut de al loc, care murise: 


- Părinte, unde se află tăietorul?" 
Și acela i-a răspuns: 

Tăietorul se află într-un loc mai bun ca al meu deoarece s-a chinuit mult în 
viața sa; dar a și făcut ascultare cu smerenie față de toți mai marii lui, la care 


lucra fără să murmure". 


De asemenea 1-a întrebat și despre un îndrăcit, care era chinuit de diavol, unde 
se află, și Starețul i-a răspuns: 


Acesta se află într-un loc şi mai bun, pentru că mult s-a chinuit şi mult 1-a 
smerit diavolul înaintea oamenilor. Dar și el însuși s-a smerit, deoarece spunea: 
Rugăciunile Părinților mă vor mântui şi pe mine, ticălosul”. 


în ceasul morții Starețului Părintelui Metodie s-a petrecut un fapt mișcător. 
După ce și-a dat sufletul, a revenit puţin în viață. Atunci Părinții ce erau lângă el 


l-au întrebat: 

- Ciudat! Cum ţi-ai revenit? Şi Starețul a răspuns: 

- După puţină vreme de la ieșirea sufletului meu un înger a spus: 
Să te întorci, ca să-ți ei rămas bun de la fratele tău”. Atunci eu i-am spus: 
N-am frate nici în lume, nici în viața călugărească". 

Atunci îngerul a spus: 
Mă refer la trupul tău, fratele sufletului tău”. 


Când m-am reîntors în trup, atunci m-am cunoscut pe mine. Și îngerul îmi spune 
din nou: 


Ia-ţi rămas bun de la trupul tău, pentru că împreună cu el ai pătimit rău”. 
După aceasta sufletul lui a plecat la cer. 
Cântărețul care a prăznuit împreună cu fratele ce adormise de 6 luni 
Odată, renumitul cântăreț, Diaconul loanis de la Chilia  Ravduhos", care de 
curând a murit, a mers la hramul Sfintei Mănăstiri Grigoriu să cânte. După ce a 
cântat Vecernia mare și a început Litia, a simţit nevoia să meargă la arhondaric 
să bea o cafea, ca să se mai întă-rească bătrânelul, ca să-și poată continua 


psalmodia sa. 


La arhondaric, în discuţia despre cântări și despre părinții Mănăstirii ce au 
cântat, Părintele loanis a spus: 


- Am văzut că Părintele David se ține încă bine. Părinte Macarie (unul dintre 
Părinții bătrâni) s-a mirat de 


cele ce le auzise și-i spuse Diaconului loanis: 


- Părintele David a murit de 6 luni. Te înșeli. Diaconul s-a pierdut, dar îi 
răspunse cu convingere: 


- Părinte, eu nu știu când a murit. Un lucru ştiu: că l-am văzut la Litie pe 
Părintele David acum câteva minute, ne-am salutat și am discutat chiar puțin 
despre cântări. 


Bătrânul Trifon 


Acum doi ani, în 1978, și-a sfârșit lupta sa duhovnicească în Athos atletul lui 
Hristos Bătrânul Trifon, care a biruit deșertăciunea și al cărui suflet a plecat spre 
veşnicie, la cer. 


Bătrânul Trifon a venit din patria lui, România, în 1910, la vârsta de 25 de ani și 
s-a răsădit în Grădina Maicii Domnului, sus în vârful Capsalei, aproape de 
bătrânul Mihail. Starețul lui, bătrânul Mihail, a fost foarte evlavios și tradițional. 
Semăna putem spune cu avvii cei de demult. Trăise foarte aspru și prea puţinele 
lucruri necesare întreținerii sale le iconomisea din simplul lui lucru de mână, 
căci făcea linguri. Când cineva îi dădea vreo binecuvântare o primea, dar dădea 
şi el o binecuvântare asemenea, în afară de rugăciunea ce o făcea mereu pentru 
acela. 


Odată a trimis pe ucenicul său, Părintele Trifon, frate începător atunci, la o 
Mănăstire să dea lucrul lor de mână și să treacă și pe la grădinarul mănăstirii să-i 
dea o lingură și să-i ceară o varză. Grădinarul însă, deoarece era foarte mânios - 
avea ceva pe inimă - îi aruncă un cotor de varză cu două foi netrebnice și-și 
continuă treaba. 


Părintele Trifon I-a luat fără să spună ceva și a pornit spre Capsala, dar pe drum 
se gândea mereu la stareţul său, un bătrân... ce fel de varză îi aducea! Starețul 
său, văzând cotorul cu cele două frunze, se gândea la ucenicul lui, ce va mânca. 
Ii spuse să aprindă focul și să pună apă în oală. Starețul ia apoi cotorul, îl pune 
în oală și-l însemnează cu semnul crucii. După puțină vreme îl trimite pe 
Părintele Tihon să ia oala de pe foc. 


- Măi, ce să văd! îmi spunea. O căpățână de varză albă în oală. 
Precum se vede și Starețul lui avea sfințenie, pentru că astfel nu se explică. 


în 1917, când a fost foametea cea mare Părintele Trifon a ieșit în Halkidiki, cu 
binecuvântarea Starețului său, și a secerat pe la metoacele aghioritice, astfel 
iconomisindu-şi puțin grâu pentru ei şi pentru pustnicu de prin jur. Din 1917 n- 
au mai ieșit în lume, iar în 1978 a plecat din Sfântul Munte la lumea cerească 
cea adevărată. 


Toți anii i-a trăit sus, la Capsala, ca vulturul cerului. Faţa lui era într-un fel 
imaterială și luminată, și numai cum îl vedeai, luai putere duhovnicească. 
Anevoie îl găsea cineva acolo, în pustia unde stătea, de aceea nici nu avea deloc 
mângâiere omenească. Dar acolo unde nu există mângâiere omenească, se 


apropie cea dumnezeiască. Dumnezeu trimite bucurie cerească prin îngeri Și 
sfinți. Aceşti oameni paradisiaci ce au legături cu îngerii Și sfinții sunt prieteni 
şi cu animalele sălbatice și cu păsările cerului, precum era și bătrânul Trifon. 


Odată, preacuviosul Ioasaf din Casa pictorilor loasafei, moșul lor, a găzduit cu 
avraamica lui iubire de străini niște mireni care, deși s-au simţit bine, după 
aceea, din păcate, s-au smintit, crezând că monahii o duc bine - deși acela trăia 
călugărește. Deoarece era greu ca mireni să înțeleagă asta, bătrânul Ioasaf a 
considerat că e bine să-i ducă pe la colibele din Capsala, ca să se folosească în 
alt mod, dacă la Bătrânul nu s-au folosit. 


După ce au cercetat câțiva pustnici, lăsând pe mireni uimiți, i-a dus și la 
sihăstria Bătrânului Tihon. Când l-au văzut pe bătrânel în acea părăsire, aceia au 
rămas fără glas. lar Bătrânul Ioasaf le spune mirenilor: 


- Eu, care am cunoștințe cu oamenii, nu am nicidecum bucuria ce o are bătrânul 
Trifon, și nici relațiile ce le are Bătrânul cu animalele sălbatice și cu păsările 
cerului, care îi fac sindrofie. Ca să vă încredințați de asta, voi striga eu întâi. 


Și strigă ca să se adune păsările, dar nimic. După puţin iată-l și pe Bătrânul 
Trifon cu o cană, ca să le ofere puţină apă. Atunci Părintele Ioasaf îi spune: 


- Ce loc este acesta, Părinte Trifone? Nu are nici o pasăre. 

- Bre, cum n-are păsări? Răspunse Bătrânul cu toată simplitatea sa. 

Și strigând, s-a umplut tot locul de diferite păsări care îl împresurau. Unele 
stăteau pe umerii lui, iar altele sus pe fes. Vizitatorii s-au minunat și au plecat 
folosiți duhovnicește și slăvind pe Dumnezeu. 

Odată am pierdut drumul prin Capsala și dintr-o cărare închisă am ieșit în fața 
Colbei bătrânului Trifon, care era o baracă învelită de jur împrejur cu table 
vechi, bătute în cuie, iar deasupra erau puse câteva pietre ca să nu o ridice 
vântul. 

Deodată îl văd pe Bătrân într-un colț stând pe o buturugă și rostind rugăciunea. 
Faţa lui era luminoasă și veselă. Avea ochii închiși și se ruga nemișcat. După ce 
m-am apropiat de el, i-am vorbit: 


- Binecuvântaţi, Părinte! Ce faci aici? Cum trăieşti? Ce mănânci? 


Acela zâmbind m-a salutat și mi-a spus: 


- Bre, eu am ajuns oaie și mănânc iarbă. 
- Câţi ani ai, Părinte? 
- 93, mi-a spus. 


Mi-a pierit graiul. între timp s-a sculat ca să-mi aducă puțină apă și am văzut că 
își târăște piciorul stâng, care era înfășurat cu niște fâșii. 


- Ce ai la picior, Părinte? l-am întrebat. 


- A căzut o piatră de pe acoperiș și m-a lovit, mi-a răspuns. Mi-am spus în gând 
atunci:  Să-l întreb dacă are vreo cameră, poate s-ar ivi nevoia să-l ajut”. 


- Părinte, ai vreo altă cameră? Acela a râs și a spus: 


- Bre, cameră? Numai dărăpănătură e toată Coliba. După aceea, când am intrat 
înăuntru, ce să văd? Coliba era dărâmată din toate părțile, intrând apă de peste 
tot și prin acoperiș. Numai un colț era puțin uscat. Acolo avea niște pături 
zdrenţuite, locul unde stătea semănând mai mult cu un cuib de vultur și nu cu o 
chilie de pustnic, îl întreb pe bătrân: 


- Cum stai aici? Toată chilia este spartă și intră înăuntru toate ploile și vânturile. 
- Bre, eu stau în celălalt colț, acolo, mi-a răspuns arătându-mui cuibul său. 


Deoarece sărmanul bătrânel mânca orice buruieni găsea în jur și din multa 
umezeală a chiliei, precum și din pricina vârstei înaintate, avea probleme de 
sănătate. Cu toate acestea atletul lui Hristos, Trifon, întru toate prăznuia și astfel 
simţea bucuria ce o simțeau Sfinții Mucenici. Pântecele, intestinele sale, toate îi 
erau distruse, afară de sufletul său cel sănătos şi strălucitor. 


Avea și niște fâșii întinse, pe care le usca și iarăși le lua, deoarece mereu scotea 
spume din intestinele lui. Fireşte, nu le putea spăla, pentru că mâinile îi 
tremurau, dar și apa era departe, cam la 300 de metri unde picura puţin într-un 
butoiaș vechi, care ajungea să bea el și animalele sălbatece, vecinii lui cei 
cuminţi. 


Cu toate că trăise un continuu martiriu cu acest fel de viaţă ascetică filotimă a 
sa, totuși nu avea deloc o părere înaltă despre el însuși. Continuu se prihănea pe 
sine că nu face nimic în comparație cu cele ce făceau Sfinții Părinţi, și din ochii 
săi curgeau lacrimi când spunea acestea. 


A trecut multă vreme și trebuia să plec. L-am întrebat pe bătrân: 


- Nu cumva vrei să mă îngrijesc să te ia în vreo Mănăstire, ca să te îngrijească 
acum la bătrâneţe? 


Acela a zâmbit, când a auzit cuvântul îngrijească", și mi-a spus: 


- Bre, îngrijească"? Dumnezeu Se îngrijește și de viermii din pământ și-i 
hrănește și-i încălzește, iar pe mine, un vierme atât de mare, nu mă poate îngriji? 
Mi-a spus și Părintele Xenofont: Hai să te îngrijesc!”. Iar eu i-am spus: Bre, 
sunt cărămidă să mă iei de aici și să mă pui în Colba ta? (se referise la faptul că 
nu este nesimțitor). Aici este Starețul meu, Mihail, care cu rugăciunea sa a făcut 
dintr-un cotor o căpățână mare de varză! Și Părintele Xenofont vrea să mă 
îngrijească? 


Este adevărat că n-am văzut un alt pustnic la această vârstă, 93 de ani, să aibă o 
atât de mare râvnă și să trăiască în atâta sărăcie cu nobleţe duhovnicească. 


Am aflat degrab după aceea că bătrânul Trifon a adormit. Am mers îndată la 
Colba lui și l-am văzut acoperit acolo, în colțul lui, în cuibul lui, nu cu păturile 
lui zdrenţuite, ci cu puțin pământ, cu care se acoperă și mai marii lumii, cei care 
se acopereau cu pături de mătase și de catifea. 


Bătrânul Trifon a plecat la cealaltă viață la Schimbarea la Faţă a Mântuitorului, 
în 1978, la 94 de ani. S-a nevoit puţini ani cu mărime de suflet și acum se 
odihnește veșnic. Să avem binecuvântarea lui. Amin. 


Părintele Chirii 
Pustnicul din schitul Sfintei Mănăstiri Cutlumuș și, mai târziu, egumenul ei 


Părintele Chirii avea ca patrie Agrinio. De mic s-a înstrăinat în Egipt, şi de acolo 
a mers la Sfântul Sava, după ce s-a închinat pe la Sfintele Locuri. La vârsta de 
16 ani a fost făcut rasofor, dar nu se odihnea acolo datorită mulțimii 
închinătorilor, și a venit în Grădina Maicii Domnului. Cu toate că era mic de 
vârstă - în lume copiii de vârsta lui se jucau - acesta însă se nevoia ca un mare 
atlet al lui Hristos. 


Mult i-a plăcut la Schitul Cutlumușului, Sfântul Pan-telimon, lângă duhovnicul 
Pantelimon, ce locuia la Chilia Intrarea în Biserică a Maicii Domnului". 
Starețul lui, afară de alte harisme ce a luat de la Dumnezeu, avea și harisma 


înainte vederii, pentru că s-a făcut om al lui Dumnezeu prin nevoinţele lui mai 
presus de fire și filotime. îi știa de mai înainte pe cei ce aveau să se facă monahi, 
precum și numele călugăresc ce li se va da. Nu-mai în Mănăstirea Esfigmenu 
îmi aduc aminte de două astfel de cazuri de monahi. Pe unul l-a strigat de 
departe, înainte de a-l vedea, în timp ce îi bătea în ușă: 


- Bine ai venit, Părinte Nichifor! Iar pe altul de asemenea: 
- Bine ai venit, Părinte Filip! 


Așadar, de la un astfel de Stareţ Sfânt, precum era ieromonahul Pantelimon, 
firesc era ca evlaviosul tânăr, monahul Chirii, să primească harul din belșug, 
precum Elisei de la Ilie, și să fie urmaș al său. 


După moartea starețului său Părintele Chirii nu numai că n-a neglijat cele 
duhovnicești, ci dimpotrivă, se nevoia mai mult și astfel făcea mai multă bucurie 
sufletului starețului lui. Afară de uimitoarele posturi, făcea şi multe privegheri, 
din multa lui râvnă copilărească îmbolnăvindu-se de tuberculoză. 


Imi spunea: 


- Scuipam niște bucăți însângerate ca niște noduri, cu multă durere, dar l-am 
rugat pe Sfântul Pantelimon și m-a făcut bine fără medicamente. 


Cum era cu putință să-l lase Sfântul Pantelimon să sufere, fiind ocrotitorul 
schitului? 


îndată ce s-a făcut bine cu harul Sfântului, Părintele Chirii a început nevoinţa sa 
cu aceeași mărime de suflet. 


Am avut această binecuvântare să stau puțin timp lână el și să mă folosesc mult. 
Firește, aș fi rămas pentru totdeauna cu el, dar din păcate nu m-au lăsat. Atunci 

acela mi-a spus unde să merg şi m-a sfătuit în continuare în perioada de timp în 

care am stat la Mănăstirea Filoteu. 


Când mergeam la Schit ca să-i cer sfaturi, înainte de a-i spune ceea ce mă 
preocupa, el îmi răspundea la problema mea. Primea înştiinţare de la Dumnezeu 
că voi merge și despre problema ce mă preocupa și mă aștepta. De multe ori nu 
vorbea deloc, ci avea un semn la carte și-mi dădea răspunsul din carte, iar eu îi 
puneam metanie și plecam folosit. 


Afară de harisma prevederi ce o luase de la Dumnezeu, mai avea și harisma de 
a scoate draci din făptunile lui 


Dumnezeu. Nu pot uita un caz ce l-am văzut cu ochii mei, cu un om ce aveaun 
drac cumplit. L-au adus la Stareț legat cu lanţuri și l-au lăsat în Biserica Chiliei 
sale, ca să-l facă bine. 


Noaptea când s-a sculat Bătrânul ca să aprindă candelele și să înceapă 
rugăciunea, diavolul fiind cuprins de turbare, pentru că era strâmtorat de 
prezenţa Părintelui Chirii, a rupt lanţurile și a ridicat mâinile omului îndrăcit în 
sus, ca să-l lovească pe sfântul bătrân în cap cu lanţurile rupte. Părintele a 
îngenuncheat imediat și și-a ridicat și el mâinile sale spre Dumnezeu și a strigat: 


- Hristoase al meu, Maica Domnului, alungă pe diavol din făptura Ta. 


Auzind strigătul, am alergat îndată în biserică și am văzut pe Stareţ în genunchi, 
iar pe omul chinuit stând vesel și cu evlavie plecat la picioarele Părintelui Chirii, 
eliberat de diavol. 


Starețul avea îndrăzneală, deoarece era smerit, foarte cuvios și plin de dragoste. 
Când citea Evanghelia, nu se putea abține de la suspin și lacrimi, de aceea își 
acoperea fața cu Evanghelia și, intrând în altar, își ștergea cu discreţie fața. La 
fel păţea și când citea Bogorodicina. 


Slujbele le făcea cu Doamne Iisuse" și cultiva rugăciunea neîncetată a inimii. 


Din păcate însă, în cele din urmă, fără voia sa, l-au silit să devină egumen al 
Sfintei Mănăstiri Cutlomusiu, de care aparținea, deoarece era mare nevoie. însă 
amestecul său în treburile de conducere 1-a chinuit și l-a făcut să piardă toată 
acea stare duhovnicească ce o avusese. 


Deoarece a fost făcut egumen fără voia sa, precum am spus, și s-a chinuit mult 
în continuare, cred că Dumnezeu îi va da cunună îndoită, afară de cea a 
CUVIOȘIEI ȘI pe cea a muceniciei, pentru că la sfârșitul său a suferit și dureri 
martirice. Urătorul de bine l-a pizmuit și a îndemnat pe un animal sălbatic să-l 
lovească foarte rău, încât 1-a mutilat și a stat la pat, suferind durerile cu bucurie 
şi doxologie. După lovitura ce i-a dat-o, animalul a căzut la pământ și a murit. 
Părinții s-au mirat și au înţeles din faptul acesta sfințenia Starețului. 


Astfel, cu dureri și răbdare, slavoslovind pe Dumnezeu și-a sfârșit Părintele 
Chirii lupta cea bună" și s-a odihnit în Domnul în 1968. Să avem 


binecuvântarea lui. Amin. 


Maica Domnului miruieşte pe începătorul evlavios 


Acum câțiva ani un tânăr iubitor de monahi a participat cu multă evlavie la o 
priveghere de toată noaptea la o Mănăstire din Sfântul Munte. Era praznicul 
Intrării în Biserică a Maicii Domnului şi, deoarece voia și el să se aficroseasca 
lui Dumnezeu, pe toată durata privegherii a stat în picioare și se ruga cu trezvie. 


Când au ajuns la Laude, preotul miruia pe Părinți și pe închinători cu untdelemn 
din candela Maicii Domnului. Tânărul însă, din multă evlavie și sfială nu s-a 
apropiat să se miruiască, deoarece se considera nevrednic. După ce au trecut 
toți, și a plecat și preotul, a simţit nevoia lăuntrică să meargă să se închine cel 
puțin la icoana Maicii Domnului, ca să ia și el puţin har. Cum se închina cu 
multă evlavie la icoana Maicii Domnului, candela ei s-a ridicat ușor și s-a vărsat 
din ea untdelemn pe capul tânărului, fără să picure jos, nici pe hainele lui, ci 
numai în vârful capului său. în același timp a simțit și o veselie duhovnicească 
de nedescris, cum nu mai simţise niciodată în viața sa. 


Când l-am văzut de departe pe tânăr, înainte ca el să-mi povestească 
întâmplarea, deoarece din schimbarea feței sale se vedea faptul cel dumnezeiesc, 
l-am întrebat ce i s-a întâmplat. Iar acela mi-a povestit totul cu multă simplitate. 


De aici oricine poate vedea că pe cei foarte evlavioși și smeriți îi miruiește 
însăși Maica Domnului și îi preschimbă duhovnicește. 


Tânărul monah cel foarte credincios şi mare la suflet tămăduit de Hristos 


In Mănăstirea Esfigmenu, în vremea egumenului Sofronie, era un monah tânăr 
dar sporit în virtuţi. în afară de multa sa evlavie el se distingea și prin smerenie 
și multă nevoinţă. Dar fiindcă firea lui era bolnăvicioasă și fusese obişnuit cu un 
trai bun, căci provenea dintr-o familie nobilă, începând nevoință deodată a dat în 
tuberculoză. Egumenul i-a dat binecuvântarea să bea lapte de cutie chiar și în 
Postul Mare. Fratele a primit și a spus: Să fie binecuvântat". Dar fiindcă avea 
multă credință în Dumnezeu, și-a spus gândul său egumenului: 


- Dacă-mi daţi binecuvântare voi bea ceai, şi Hristos îl poate face lapte şi poate 
chiar să mă vindece cu ceai. 


Egumenul a fost foarte mișcat de mărimea de suflet a călugărului și i-a dat 
binecuvântarea să bea ceai în loc de lapte. Dacă aceste cuvinte smerite ale 
monahului evlavios au mișcat pe egumen, cu cât mai mult pe Hristos. 


îmi spunea Bătrânul Dorotei, îngnijitorul de bolnavi, că ceaiul acela 1-a făcut 
Hristos nu numai lapte, ci şi medicament tămăduitor și s-a vindecat monahul de 
tuberculoză. Nu mai scuipa sânge, i-a scăzut temperatura, i-au dispărut durerile 


de mijloc și s-a făcut cu desăvârșire bine. După aceea își făcea datoriile sale 
duhovnicești și ascultarea cu ușurință și postea ca și ceilalți Părinți. 


Bolile ne pricinuiesc mare folos şi plată cerească dacă le suferim cu răbdare 


Cu câțiva ani în urmă un oarecare Stareţ a fost mult chinuit de boli și în cele din 
urmă a murit, fără să cârtească deloc. După puţin timp s-a îmbolnăvit și ucenicul 
lui și, deoarece nu se mai îmbolnăvise vreodată, a intrat în panică și se pregătea 
să meargă în lume la medici, ca să se tămăduiască. Noaptea însă vede în somn 
pe Starețul lui, care îi spune: 


- Fiule, dacă vrei ascultă-mă și să nu mergi nicăieri. Fă răbdare. Eu n-am aflat 
aici nici un folos din faptele mele, ci numai boala m-a folosit. Stai aşadar în 
Grădina Maicii Domnului și fa puțină răbdare în dureri, și mult folos va afla 
sufletul tău. 


S-a bucurat atunci ucenicul, a prins curaj și a făcut răbdare. După aceea simţea 
multă bucurie lăuntrică de la dureri, pentru că mintea lui se afla lângă Sfinții 
Mucenici Și se veselea. 


Slujitorul care cârtea 


Aproape de Careia sihăstreau doi români într-o chilie. Odată unul dintre ei s-a 
îmbolnăvit foarte tare și celălalt, din păcate, se îngreuia să-l slujească. De aceea 
îl ruga mereu pe Sfântul Panteleimon ori să-l tămăduiască repede pe bolnav, ori 
să-l ia din viața aceasta, ca să se slobozească de puţina osteneală ce ar fi făcut-o 
slujind pe bolnav. 


Deci, într-o zi, în timp ce îl ruga din nou pe Sfântul Pantelimon, 1 se arătă 
Sfântul și-i spuse: 


- Ce mă rogi tu? Eşti gol de virtuți. Din îngrijirea fratelui tău vei lua puţină plată 
de la Dumnezeu. 


Cuvintele acestea ale Sfântului Pantelimon au mirat pe fratele slujitor. De atunci 
l-a slujit cu multă râvnă pe bolnav şi ruga pe Dumnezeu să trăiască mulți ani, ca 
să-l îngrijească mereu. 


Cuvântul nechibzuit al monahului negrijuliu care a primit o pedeapsă 
pedagogică de la Dumnezeu 


La bolnița Mănăstirii Sfântului Pavel era un îngrijitor cam negrijuliu, dar foarte 
binevoitor. 


Mi-a povestit el însuși, cam cu vreo 40 de ani mai înainte, că atunci când slujea 
la bolniţa Mănăstirii un frate i-a dat un strugure de binecuvântare. Acela nu 1-a 
mâncat, ci l-a împărțit în ciorchini mici și l-a împărțit la bătrâni. Un bătrân 
filotim îi ura mereu: Să mergi în rai!", Să mergi în rai!", pentru că era primul 
strugure ce l-a gustat, căci strugurii încă nu se copseseră. Dar îngrijitorul 
nechibzuit i-a răspuns în glumă: 


- Mănâncă struguri, binecuvântatule! Aici e raiul și iadul. 


Cu toate că nu credea ce spunea - căci a spus-o în glumă și avea o scuză datorită 
naivității lui - ce credeţi că a pățit? 


Intr-o noapte vede un vis înfricoșat. Dar simţea că este treaz. A văzut o mare de 
foc şi de cealaltă parte un golf frumos cu palate de cristal şi un Bătrân cuvios, 
care stătea în acel prea frumos loc răspândind raze, căci și barba parcă îi era de 
mătase. Acolo a văzut pe un frate din Mănăstire, care a adormit cu trei ani mai 
înainte și pe care I-a întrebat ce sunt acele palate, ce i-au făcut o*mare impresie, 
şi cine este cuviosul Bătrân. 


Fratele i-a răspuns: 


- Acesta este Bătrânul Avraam, şi acest golf frumos cu palate de cristal este 
sânul lui Avraam" unde se odihnesc sufletele drepţilor. 


în timp ce fratele spunea acestea, aude dreptul Avraam şi îi spune cu un ton 
aspru părintelui Grigorie, îngrijitorul de bolnavi: 


- Tu să pleci repede de aici, căci nu ai loc! Certându-l Patriarhul Avraam și 
întorcându-se îngrijitorul de bolnavi să plece degrab a simţit că l-au cuprins 
flăcările mării de foc și, de durere, s-a trezit. Dar ce să vadă? Piciorul acela la 
care a simțit arsura era plin de umflături și arsuri și l-a durut continuu 20 de 
zile, până când i s-au vindecat rănile cu alifii și alte diferite plante. 


S-a căit mult pentru ceea ce a spus și de atunci era foarte atent la cuvintele lui. 
Maica Domnului apără și veghează pe monahii din Grădina ei ca o Mamă bună 
Odată, Bătrânul Teofilact de la Nea Skiti, pe când era începător fusese cuprins 


de nişte dureri mari şi plângea nemângâiat de durerile cele cumplite. Atunci 
aude deodată o voce din Icoana Maicii Domnului care îi spune: 


- De ce plângi? De ce te temi? Oare eu te voi părăsi? într-adevăr, nu 1-a lăsat 
Maica Domnului niciodată, ci ca o Mamă bună l-a apărat mereu, precum apără 
pe toți monahii ce stau în Grădina ei. (Icoana aceasta a Maicii Domnului se află 
acum în altarul Bisericii mari a Noului Schit). 


Cuviosul Mucenic tămăduieşte un tânăr monah 


In Mănăstirea Esfigmenu, în timpul egumenului Sofronie, s-a îmbolnăvit un 
monah tânăr care, pierzându-și răbdarea, cerea mereu binecuvântare de la 
egumen să meargă în lume ca să se tămăduiască. Egumenul - ca să-l odihnească 
- 1-a dat binecuvântare, dar, deoarece era tânăr a făcut multă rugăciune ca să nu 
se vatăme el sufletește în lume. 


Monahul a pornit așadar cu un animal cuminte spre Căreia, ca să-și ștampileze 
biletul de voie și să iasă pe la Dafni. Dar, de cum a făcut o jumătate de oră de 
mers de la Mănăstire i-a apărut deodată un pustnic cu faţa luminoasă și i-a spus: 
- Unde mergi, frate? Monahul bolnav i-a răspuns: 

- Mă duc în lume pentru tratament. Atunci pustnicul acela îl întrebă din nou: 

- Vrei să te faci bine, frate? Şi-1 însemnă cu Semnul Crucii spunând: 


- Din clipa aceasta să fii sănătos trupește, dar nu vei avea plată de la Dumnezeu. 


După cuvintele acestea a dispărut acel Pustnic, care era Sfânt și a luat cu sine 
boala și durerea fratelui, care de atunci s-a făcut bine. 


Fratele s-a întors la Mănăstire și a povestit minunea cu Sfântul. Părinții au spus 
că acela a fost Cuviosul Mucenic Damian, care a pustnicit în Schitul Samaria de 
pe micul munte de deasupra Mănăstirii. 


Vrednicia monahului 


Odată un monah de la Schitul Capsocalivia a fost războit de vicleanul din 
dreapta, cu gândul că nu face nimic aici, în timp ce în lume ar face bine 
semenilor săi, etc. I-a adus și gândul că petrecerea monahicească este ceva de 
mâna a doua, etc. 


Bunul Dumnezeu văzând viclenia urătorului de bine și marea primejdie în care 
era fratele, a iconomisit să vadă o vedenie minunată fiind treaz. 


S-a văzut așadar pe sine mort și pe diavoli cum se apropie de el ocărându-l, iar 
mai departe o mulțime de oameni. Deodată a apărut un înger și îi spuse: 


- Un monah desăvârșit e mult mai vrednic decât această mulțime. 
Când și-a revenit monahul din vedenie și-a spus sieși: 
- la te uită ce vrednicie ia omul de la Dumnezeu când se face monah! 
De atunci s-a dedat la o mai mare nevoință duhovnicească. Iar cuvintele 
îngerului le-a scris pe peretele chiliei sale, ca să le vadă şi să se nevoiască cu 
mai multă râvnă. 
Puterea rugăciunii monahului 
Mai jos de Sfântul Vasile, acolo unde cărarea cotește către Sfânta Ana locuia de 
demult un slujitor al Marii Lavre care supraveghea ţapu Mănăstirii pe care îi 
aveau acolo pentru îngrășat. 
Odată, la lăsatul de sec pentru Postul Mare, fiind lună plină, slujitorul 
Mănăstiru, Părintele Efrem, pe când folosea metaniile a auzit mare zarvă, dar 
fără scandal, ci numai voci: 

Oh! Oh!..." 


Or fi niște străini oamenii aceștia și petrec" s-a gândit Părintele Efrem. 


Iese afară la lumina lunii, dar ce să vadă? Cam 300 de diavoli stăpâniți de 
nerăbdare erau cu mai marele lor, spunând: 


- Ia te uită, un schelet de călugăr să ne ţină în loc zile întregi atâta oaste și să nu 
putem merge în lume acum la petrecerile şi chefurile de lăsata secului! 


Puterea rugăciunii Doamne Iisuse..." 


Odată un monah de la Mănăstirea Sfântul Pavel a mers la biserica Sfântului 
Gherasim din Kefalonia. în vremea Sfintei Liturghii stătea în altar și spunea cu 
mintea rugăciunea „Doamne Iisuse Hristoase, Fiul lui Dumnezeu, miluiește-ne 
pe noi", în vreme ce în biserică se cânta. Au adus la biserică și un demonizat, ca 
să fie vindecat de Sfântul Gherasim. 


Deci, în timp ce monahul rostea rugăciunea în altar, diavolul în biserică era ars 


şi a început să strige: 


- Bre călugăre, nu mai trage de sfoara aceea că mă arzi. A auzit aceasta și 
preotul și a spus monahului: 


- Frate, fă rugăciune cât poți, ca să se slobozească făptura lui Dumnezeu de 
diavol. 


Atunci diavolul mânios a strigat: 
- Bre, popă ticălos, ce-i spui să tragă de sfoară? Nu vezi ca mă arde! 


Atunci monahul s-a rugat cu mai multă durere, şi omul chinuit s-a slobozit de 
diavol. 


Puterea rugăciunii 


Bătrânul Zaharia spunea că la Chilia Schimbarea la Faţă" de la Nea Schiti 
părinții spuneau Rugăciunea lui lisus" cu voce tare. 


Odată, s-au adunat diavolii mânioși și unul dintre ei a strigat: 
- Spun rugăciunea cu voce tare. Dar nu are putere rugăciunea lor. 
Atunci unul din diavolii cei mai mari a spus: 


- Fie că spun rugăciunea cu voce tare, fie că o spun cu mintea ea are putere, din 
moment ce noi nu putem face nimic. 


Rugăciunea cu osteneală 

Spunea Bătrânul Arsenie cel din peşteră: Când spun rugăciunea Doamne 
Iisuse..." în picioare, simt o puternică mireasmă dumnezeiască. lar când o spun 
șezând, simt numai puțină mireasmă. 

Cu toate că Bătrânul avea atunci 95 de ani se nevoia mereu cu mărime de suflet 
şi mereu se îmbogăţțea duhovnicește cu toate că avea depuse multe capitaluri 


duhovnicești. 


Din comoditatea lumească vine nefericirea duhovnicească a monahului 


Intr-o zi Bătrânul Teofilact de la Nea Schiti a văzut pe satana trecând pe la 
chiliile schitului cu limba scoasă, bătându-și joc de monahi și spunând: 


- Ha, ha, ha! Călugării au lăsat rugăciunea ( Doamne lisuse...") şi s-au dat la 
grija lumească. Se ocupă cu multe treburi... 


Când unii monahi au făcut instalația telefonică în schit, Bătrânul Teofilact l-a 
văzut pe Sfântul loan Botezătorul foarte mâhnit. 


Oare cum să nu se mâhnească Sfântul loan Boteză-torul și toți Sfinții Părinți 
Atoniţi când unii monahi imită pe mireni în viaţa cea comodă și nu pe Sfinții 
noștri Părinţi, care s-au sfințit nu numai pe ei, ci și muntele cel sălbatec, Atonul, 
l-au sfințit, numindu-se Sfântul Munte, iar noi astăzi ne umflam în pene că 
suntem aghioriți. 


Logica lumească aduce catastrofă duhovnicească 


Mai demult, când un monah a adus găini în Sfântul Munte, i-a apărut Maica 
Domnului și l-a certat spunându-i: 


- Ai venit aici să strici Grădina mea? 


De asemenea, un alt bătrân de la Sfânta Ana a adus o capră ca să bea lapte 
ucenicul său, că era bolnăvicios, dar capra în loc de lapte dădea sânge. A înţeles 
bătrânul greșeala sa, că Maica Domnului nu vrea capre în Grădina ei, și s-a 
îngrijit să cumpere lapte la cutie pentru ucenicul său. 


Precum vedem, mai demult Maica Domnului mustra pe pricinuitorii răului. 
Acum ce să mustre mai întâi, când duhul lumesc s-a înmulțit în Grădina ei! Ne 
rabdă ca o Mamă bună. 


Liniştea şi lipsa de grijă sunt condiţiile cele mai însemnate pentru viața 
duhovnicească de care se bucură Maica Domnului 


Sus, la Schitul Sfânta Ana, la Chilia Sfântului Pantelimon a pustnicit Cuviosul 
Gherontie, întemeietorul Schitului Sfânta Ana, care a fost egumen al Mănăstirii 
Buleftiria (Astăzi se mai păstrează o Chilie cu același nume în partea de jos a 
Sfintei Ana, pe malul mării). Deoarece nu era apă la Sihăstrie și ucenicul său se 
plângea de aceasta, Cuviosul Gherontie a făcut rugăciune și a rugat pe Maica 
Domnului să scoată din stâncă puțină apă, ca să bea. Maica Domnului, firește, 
ca o Mamă duioasă l-a ascultat și a scos apă dintr-o crăpătură a stâncii, acolo 


aproape, ca să bea. Apa aceasta era Aghiazmă. Mai târziu însă ucenicul 
Cuviosului a vrut să facă grădină. A zidit terase, a adus pământ și a început să 
alunece de la viața pustnicească, neglijând îndatoririle lui duhovnicești și 
rugăciunea lui pentru lume. S-a gândit să deschidă cu o daltă crăpătura stâncii de 
unde ieșea apa, ca să scoată mai multă apă, ca să ude grădina. 


Atunci 1 s-a arătat Maica Domnului și i-a spus: - Dacă vrei grădini, să cari apă 
pe umerii tăi de jos. De atunci și până astăzi apa, care este Aghiazmă, iese mai 
Jos. 

Monahii trebuie să fie pildă bună pentru mireni 

Odată a mers un pescar la Cuviosul Părinte Mina, de la Schitul Sfânta Ana, și i-a 
dus pește proaspăt pentru hramul chiliei lui. Starețul s-a mirat întrebându-se 
când i-a prins, căci era duminică. Şi îl întrebă pe pescar: 


- Când i-ai prins? 


- Azi dimineaţă, a răspuns acela. Sunt foarte proaspeți. Atunci Părintele Mina îi 
spune: 


- Fiule, nu îi pot cumpăra, căci sunt afurisiți deoarece i-a prins duminica. 
Pescarul nu pricepea aceasta. Atunci Starețul îi spune: 


- Vrei să te încredinţezi de asta? Dă un pește la pisică și vei vedea de îl va 
mânca. 


într-adevăr, pisica n-a mâncat peștele, ci s-a scârbit de el. Asta, firește, l-a 
zguduit pe pescar și de atunci înainte cinstea duminicile și sărbătorile. 


Părintele Mina era foarte călugăros și se distingea prin evlavie și nevoință. 
Mânca odată pe zi, după ceasul al noulea (ora trei după amiaza) mâncare fără 
undelemn. Firesc era așadar să se sălăşluiască în el harul dumnezeiesc, mai ales 
că era foarte smerit. 


Sfântul Gheorghe se îngrijeşte de praznic 
La Chilia Sfântului Gheorghe Cel ce s-a arătat", ucenicul lui Hagi - Gheprghe, 
bătrânul Evloghie, odată la Hramul chiliei n-a putut afla pește și a lăsat aceasta 


în grija Sfântului Gheorghe. 


în ajun aude deodată niște lovituri de animal în poartă. Iese afară și, ce să vadă! 


Un animal încărcat cu pește proaspăt, 70 de ocale. A slăvit pe Dumnezeu și a 
mulțumit Sfântului. A hrănit apoi animalul, care venise singur de departe, 
povăţuit de Sfântul Gheorghe. 


Ce se întâmplase? Un pescar de la Ierisso avea doi catâri încărcați cu pește și 
mergea spre Mănăstirea Zografu. Sfântul 120 


luă un catâr și îl îndemnă spre chiha Sfântului Gheorghe Cel ce s-a arătat", 
auzind rugăciunea Cuviosului bătrân Evloghie. Pescarul a căutat și a întrebat în 
dreapta și în stânga și apoi a aflat că animalul lui a mers cu peștele la Chilia 
Sfântului Gheorghe. A înţeles și el minunea şi purtarea de grijă a Sfântului 
pentru praznic, Și cu toții au slăvit pe Dumnezeu. 


Sfântul Spiridon se îngrijeşte de praznic 


Odată, la Chilia Sfântului Spiridon al Kerkireilor (monahii Chiliei au fost şi sunt 
din Insula Kerkira, acolo unde sunt moaștele Sfântului Spiridon) din hotarele 
Mănăstirii Cutlumuș, părinții nu găsiseră încă pește, deși se apropiase 
sărbătoarea Sfântului, și pentru aceasta erau îngrijoraţi. Călugării spuneau 
Starețului să cumpere morun uscat. Dar Bătrânul le-a răspuns: 


- Faceţi răbdare, Sfântul Spiridon ne va aduce pește. Și spuneau mereu 
Doamne Iisuse Hristoase...". 


în timp ce părinții îşi pierduseră răbdarea, fiind foarte mâhniți că vremea se 
apropiase şi trebuiau să bucătărească, aud deodată bătăi în poartă. Deschid, şi ce 
să vadă! Doi pescari cu două panere pline de pește care întrebau de stareț. 
Călugării îl chemară pe Stareţ, dar pescarii au spus: 

- Nu acesta este Starețul. La noi a venit un alt Stareţ și ne-a spus: Să aduceți 
peștele la Chilia Sfântului Spiridon, care prăznuiește, și veţi fi plătiți cu un preţ 


bun. Dacă vreți, vă dau și arvună". 


Starețul a înțeles minunea și i-a dus în biserică să se închine. Cum au zărit 
icoana Sfântului Spiridon au spus: 


- lată, acesta este Starețul care ne-a spus să aducem peștele aici! 


Atunci Starețul le-a spus: 


- Ah, măi băieți, cum de n-aţi luat arvuna de la Sfânt, s-o fi avut de 


binecuvântare. 
Binecuvântarea lui Dumnezeu vine când dăm binecuvântare 


Bătrânul Sava de la Filoteu mi-a povestit că în timpul foametei mari din 1917 
iviriții, văzând că se golesc magaziile Mănăstirii au micşorat milostenia. Ba 
chiar un întâi stătător mai zgârcit insista să o taie de tot. Ca urmare și Hristos a 
oprit orice binecuvântare pentru Mănăstire. Atunci părinții au început să 
flămânzească și să se plângă lui Hristos și Maicii Domnului că nu se îngrijesc de 
Mănăstirea lor, căci din păcate nu și-au înțeles greșeala. 


Intr-o zi s-a arătat Hristos portarului mănăstirii ca un sărac și i-a cerut puțină 
pâine. Portarul mâhnit 1-a spus: 


- Nu avem, frate, de aceea am și tăiat milostenia. Dar așteaptă puţin să îți aduc 
bucățica ce o am în chilie pentru mine. 


A alergat la chilia sa și i-a adus pâinea ce o avea pentru sine Și i-a dat-o. 
Deodată vede că faţa Săracului strălucește. După ce Săracul acela a luat pâinea, 
a spus Portarului: 


- Ştii de ce a venit această nenorocire peste Mănăstire? Deoarece ați alungat de 
aici două lucruri: pe dați" șipe vi se va da". 


După aceste cuvinte s-a făcut nevăzut, răspândind o strălucire care l-a orbit pe 
portar. Portarul s-a pierdut, dar după puţin a alergat înfricoșat la proestosii 
mănăstirii şi le-a povestit întâmplarea. La început părinții îşi chinuiau mintea să- 
şi aducă aminte pe care oameni i-au alungat. După aceea au înțeles însă că 
săracul acela a fost Hristos și au priceput, și cuvintele Sale evanghelicești: 

Daţi și vi se va da". 


S-au căit îndată pentru greșeala lor și, de cum au început să dea din lipsa lor la 
săraci, degrab au sosit și binecuvântările bogate ale lui Dumnezeu. 


Purtarea de grijă a Maicii Domnului. Dulcea Sărutare* în Sfânta Mănăstire 
Filoteu 


* Icoană făcătoare de minuni a Maicii Domnului venită în mănăstirea Filoteu 
cam în același chip minunat ca și Portărita" la Sfânta Mănăstire Iviron. 


In timpul ocupației germane, rezerva de grâu a Sfintei Mănăstiri Filoteu era pe 
sfârșite și părinţii au hotărât să taie milostenia! Un bătrân cuvios, Părintele 
Sava, s-a mâhnit mult când a aflat aceasta și ruga conducerea mănăstirii să nu 


procedeze astfel pentru că vor mâhni pe Hristos și va pleca binecuvântarea din 
mănăstire. Le-a pus și multe pilde din Sfânta Scriptură, precum pilda 
Samarinencei cu proorocul Ilie, etc, și, în cele din urmă, Părinții l-au ascultat. 
Dar mereu îl supărau pe Părintele Sava spunându-i: 


- Făina s-a terminat. Ce vom face? Dar bătrânul le spunea: 


- Părinților, puţinul acela ce mai este încă să-l mâncăm împreună cu lumea, și 
Maica Domnului nu ne va lăsa. 


Au rămas numai 25 de ocale de grâu în magazia mănăstirii şi nimic altceva şi 
Părinții au început să cârtească împotriva Bătrânului Sava supăraţi: 


- Ei, Părinte Sava, s-a terminat grâul. Ce facem acum? Cuviosul și credinciosul 
bătrânel le-a răspuns: 


- Binecuvântaţilor, nu vă pierdeţi nădejdea în Dulcea Sărutare" a noastră. 
Măcinaţi și împărțiți-o părinților și mirenilor și Dumnezeu se va îngriji de noi 
toți ca un Părinte bun. 


îndată ce au terminat pâinea, înainte chiar de a flămânzi a venit un căpitan de 
vas de la Kavala în Mănăs-tire și a cerut lemn în schimbul grâului. Văzând 
purtarea de grijă atât de vie a Maicii Domnului, care ca o Mamă bună s-a îngrijit 
de copiii ei, Părinţii au slăvit cu toții pe Dumnezeu. Mai mult decât toți, firește, 
a slăvit pe Dumnezeu și a mulțumit Maicii Domnului bătrânul Sava, care o 
mulțumise mereu cu viața lui cea sfântă. 


După aceasta Bătrânul le spunea Părinților: - Nu vă spuneam, binecuvântaților, 
că Maica Domnului nu ne va lăsa? 


Monahul nemilostiv care s-a înşelat, pentru că a făcut o nevoinţă seacă, fără 
dragoste şi discernământ 


Părintele X a venit în Sfântul Munte împreună cu un prieten al său ca să se facă 
monahi, după o minune ce au văzut-o laTinos (Insula Tinos în care s-a 
descoperit o icoană a Maicii Domnului care face nenumărate minuni) făcută de 
Maica Domnului, când s-a vindecat un paralitic din naștere. Prietenul său a 
rămas la Nea Schiti, iar Părintele X a mers în partea de Nord - Est a Sfântului 
Munte și s-a făcut monah într-o mănăstire idioritmă. 


Deoarece în mănăstirile idioritmice există multă libertate este nevoie, firește, și 
de multă atenție, deoarece dacă cel ce o are nu o pune în valoare bine poate 
deveni mai rău și decât un mirean și se poate înșela. 


Părintele X avea duh de nevoinţă, dar duhul liber al idioritmiei 1-a aruncat mai 
întâi în mândrie, apoi în aroganță. Cu cât făcea mai aspre nevoinţe cu mândrie, 
cu atât 1 se împietrea mintea și inima. Nu îl interesa dacă cel de lângă el se 
primejduia sau se poticnea, ci numai se îngrijea să-și completeze numărul mare 
de rugăciuni și multele lui metanii. Și-a umplut toate orele, până și minutele, cu 
nevoințe, cu paraclise, etc. și se silea pe sine în mod egoist să se sfințească, până 
ce și-a pricinuit Și stres din această pricină. Postea înfricoșător, mânca mereu la 
ceasul al noulea și la trei zile. Cine îl vedea pe dinafară, gârbovit, numai schelet, 
vorbind serios, etc, își făcea impresia că e un mare pustnic. Deoarece și 
ascultarea lui era de pădurar și cel mai mult timp și-l petrecea în pădure, și asta 
l-a vătămat. Când s-a întors în mănăstire, ai fi spus că a coborât Marele Antonie 
din munte. Nu vorbea cu nici un frate, se închidea în chilie, precum am spus, și 
se silea pe sine la nevoinţe egoiste ca să se sfințească. 


într-o zi, deci, un lucrător a căzut dintr-un copac în pădure și s-a rănit sărmanul. 
Fiul său l-a pus pe un catâr și l-a adus lângă Mănăstire, ca să înștiinţeze pe 
pădurar, pe Părintele X de accident și să-i ceară o pătură ca să-l ducă la port pe 
tatăl său cel rănit, ca de acolo să meargă la Tesalonic. Părintele, din păcate, nu 
numai că nu i-a dat pătură, ci se gândea la timpul ce i l-ar fi mâncat tânărul cu 
problema tatălui său. Firește era obligat nu numai să-l asculte, ci să-l și ajute, 
deoarece era cu ascultarea la pădure, și proiestos. Din păcate însă a închis ușa 
chiliei sale, ca să nu întârzie și să-și completeze cele duhovnicești ale lui. 


Când au văzut pe tânăr plângând, părinții mănăstirii s-au apropiat de el şi l-au 
mângâliat. L-au ajutat să-și ducă tatăl rănit și s-au îngrijit şi pentru spital. 


După o astfel de nemilostivire firesc era să se depărteze cu desăvârșire harul lui 
Dumnezeu de la Părintele X și să se întunece încet - încet, ticălosul. A început să 
se fălească că a ajuns la măsurile Sfinților Părinţi și vede sfinți, îngeri, etc. 
Intr-o zi i-a apărut iarăşi un - chipurile - înger şi îi spune: 

- Pregăteşte-te repede Părinte X, pentru că peste puțin voi veni să te iau. 

Acela a răspuns: 

- Să fie binecuvântat! Și în grabă s-a îmbrăcat cu hainele cele noi și cu schima. 


Intre timp îngerul îl strigă din nou: 


- Haide, repede, urcă pe fereastră să te iau. 


- Fă răbdare să aflu un scăunel ca să urc, a răspuns Părintele. 


După acest dialog, mi-a spus fostul stareţ, s-a auzit o căzătură și un oh". Până 
să alerge Părinții s-a sfârșit. S-a făcut zob, pentru că era mare cu trupul, și 
înălțimea era mare, deoarece a căzut de la al treilea etaj în curtea pavată cu 
piatră. Părinții l-au adunat în pătură cu îndoită durere, pentru că mai mult se 
gândeau la pierzarea sufletului lui. După aceea au urcat la chilia lui și au aflat o 
hârtie pe care scria cu litere mari: Sub această hârtie am trei mii de drahme 
pentru un parastas de 40 de zile. Dacă nu mi-l veţi face să aveți lepra lui Ghiezi, 
spânzurătoarea lui Iuda și blestemul celor 318 Părinți purtători de Dumnezeu ai 
primului Sinod Ecumenic" și la sfârșit avea semnătura lui. 


Bunul Dumnezeu, care este tot milă, să-și facă milă de făptura Sa, și această 
îndoită cădere a fratelui înșelat să se facă îndoită frână pentru noi, și să ne 
nevoim cu multă smerenie și dragoste, ca să ne putem apropia de Dumnezeu. 
Amin. 


Monahul care s-a mântuit din înfricoșătoarea înşelare 


Un frate de la o mănăstire se nevoia mult, dar cu închipuire și părere mare 
despre sine. încet - încet a încetat să se mai împărtășească pentru își credea 
gândului său care îi spunea că nu mai are nevoie de Sfânta împărtășanie 
deoarece se sălășluise Hristos în el. Lua numai anaforă şi de multe ori petrecea 
toată ziua numai cu ea; ținea posturi înfricoșătoare. Aghiazmă nu bea niciodată, 
căci spunea ticălosul: 


- Eu m-am sfințit deja, și chiar urina mea este sfințită și beau când vreau. 
Din păcate își bea urina sa. Gândiţi-vă în ce înșelare scârboasă a căzut. 


El a început să se sălbăticească și să facă neorânduieli în mănăstire și să spună 
multe neghiobii. Părinții au fost nevoiţi să-l închidă în turnul mănăstirii pentru 
siguranţă și făceau rugăciune ca să-și revină. Au însărcinat pe un Părinte să-l 
slujească și să-l păzească să nu-și facă singur vreun rău. Dar ori de câte ori îi 
ducea mâncarea, el îi tot spunea ceva din înșelările lui obișnuite: Frate am 
văzut un sfânt", sau Am văzut un înger", sau Mă voi face mucenic", etc. 
Slujitorul având în vedere toate acestea, niciodată nu-i lăsa vreun lucru ascuţit și 
îi ducea pe toate curățate și gata tăiate. 


într-o zi însă când 1-a dus o cutie de sardele deschisă, pentru că era sărbătoare, 
vicleanul i-a dat de lucru. După ce și-a terminat mâncarea, 1 s-a arătat diavolul în 


chip de înger și-i 
spuse: 


- Hristos ţi-a gătit cununa de cuvios. Acum ţi-o pregătește și pe cea de mucenic 
şi așteaptă mucenicia ta în temnița turnului, unde rabzi pentru dragostea Lui. 


în continuare i-a adus gânduri de mucenicie și căuta să afle vreun obiect tăios. 
Astfel 1-a dus la capacul cutiei. Ia așadar capacul și începe singur mucenicia. își 
tăia, gâtul dar încet -încet, pentru că îl durea; tăia și striga. 


Când au auzit acele strigăte sfâşietoare au alergat îndată părinţi în frunte cu 
slujitorul lui - și ce să vadă? O astfel de scenă de care să și plângi și să și râzi. 
Pe de o parte striga și pe de alta își tăia gâtul. Iar când Părinții i-au răpit capacul 
din mâinile lui, a strigat: 


- Lăsaţi-mă să mă fac mucenic! 
După aceea slujitorul lui 1-a cuprins și 1-a spus: 


- Fă acum răbdare să îți leg mai întâi rana și după aceea te voi face eu mucenic, 
ca să al și plată... 


Fratele care îl slujea avea multă dragoste și se jertfea pentru ceilalți, dar era și 
puţin glumet. După ce i-a tămăduit rănile, și-a scos centura și a început să-l 
bată peste spinare. I-a dat câteva, dar cel înșelat n-a răbdat loviturile ce i le-a dat 
fratele, și a strigat: 


- Lasă-mă, nu pot răbda mucenicia! 


Astfel a fost luat în râs și s-a smerit înaintea celorlalți. în timp ce singur de voia 
sa avea dispoziție să își taie capul, pentru că îl ajuta aghiuţă, însă de la fratele 
care îl iubea și care i-a dat două-trei lovituri, ca să-și revină, a refuzat 
mucenicia. 


Sărmanii părinți din mănăstire făceau mereu rugăciune ca Dumnezeu să 
găsească un mod de a-l izbăvi din înșelare pe fratele, și bunul Dumnezeu a 
ajutat. Fratele s-a smerit, s-a pocăit, s-a mărturisit, s-a împărtășit şi şi-a revenit 
cu harul lui Hristos. S-a mântuit adică din ghearele ucigașului de oameni. A trăit 
destui ani după aceea cu zdrobire și smerenie și a adormit în Domnul. Slavă lui 
Dumnezeu! 


Fapte plăcute 


Precum atunci când cineva mănâncă mereu numai roade dulci și se întâmplă ca 
la sfârșit să ia mărul amar sau acru, este nevoit să mănânce iarăși una - două 
roade dulci, ca să-i dispară amăreala, la fel va trebui să fac și eu în acest caz 
duhovnicesc. Deoarece v-am amărât cu aceste două întâmplări de la urmă am 
considerat că e bine să vă ofer două fapte dumnezeiești mici, dar foarte dulci, ca 
să vă îndulcesc, din nou duhovnicește sufletul. 


Pe acestea nu le-am văzut, ci le-am auzit de la bătrâni cuvioși, precum și de la 
Starețul meu, care le-au trăit de aproape. 


în Sihăstrule Katunakiei, la Chila Axion estin", cam cu 50 ani mai înainte trăia 
un Stareţ cu 3 ucenici: Părintele Gheorghe, Părintele Pahomie şi Părintele 
Hrisostom. După moartea Stareţului, a luat conducerea urmașul lui, cel mai 
vechi în călugărie, Părintele Gheorghe. Dar de noul Stareţ, deoarece era foarte 
simplu și cu desăvârșire fără carte, ceilalți doi n-au voit să asculte, fund ei puțin 
mai învăţaţi decât Părintele Gheorghe dar având și puţin mai multă mândrie. De 
aceea au plecat și l-au părăsit. S-au despărțit și ei doi, deoarece nu putea să se 
supună unul celuilalt. Au schimbat multe locuri, umblând din mănăstire în 
mănăstire și din chilie în chilie. 

într-o zi, unul dintre ei și-a adus aminte de Starețul lor pe care l-au lăsat singur, 
părăsit și înaintat în vârstă și a hotărât să meargă să îl cerceteze. A luat și ceva 
bine-cuvântare în 


traistă și a pornit. 


Când s-a apropiat de chilia vecină, a întrebat de Stareţ, dar aceia nu-l văzuseră. 
Un alt Părinte a spus: 


- Acum o săptămână ieșea fum pe coșul lui. Cred că e bine. 

A ajuns deci la chilie neliniștit și când a văzut liniște mare și afară și înăuntru s- 
a neliniștit mai mult. A început să strige tare și să bată în ușă, dar nimic. în cele 
din urmă a forțat ușa, a deschis-o și a intrat înăuntru. îl vede pe Stareţ întins pe 
pat şi-i spune: 

- Binecuvântaţi, Părinte! Ce faceți? Am venit să te văd. 


Dar acela a răspuns foarte supărat: 


-Binecuvântatule, mai bine era de nu veneai, pentru că de cum ai intrat, mi-ai 
alungat pe Sfântul înger care îmi slujea. De aceea nu ţi-am deschis. Altă dată să 


nu mai vii binecuvântatule, pentru că îmi alungi pe Sfântul înger. 


Fratele a plecat la Chilia sa, iar starețul a rămas întins pe scândurile patului, cu 
desăvârşire părăsit de oameni, dar fiindcă s-a părăsit pe sine în mâinile lui 
Dumnezeu, Dumnezeu l-a învrednicit să fie slujit de îngeri. 


Cam în aceiași vreme și în aceeași lăture, puţin mai sus, la Schitul Sfântul 
Vasile trăia și Bătrânul Teofilact, care era foarte cuvios și mare nevoitor. Toţi 
erau de acord că este Sfânt; oricât a încercat să se ascundă a fost cu neputinţă să 
nu se facă cunoscute faptele lui. De multe ori Părinţii l-au văzut aflându-se în 
contemplaţie. Avea doi ucenici, pe Părintele Arsenie și pe Părintele Pamfil. 
Precum am spus, Părintele Teofilact era mare nevoitor, dar avea și multă evlavie 
ȘI trezvie și se îngreuia să se roage împreună cu alții. Ca să nu-i audă ceilalți 
suspinele și să nu-i vadă lacrimile, pe care nu le putea reţine, în vremea pravilei 
pleca afară pe stânci, în peșteri și se întorcea dimineaţa. Trăia foarte 
duhovnicește, dar lucra numai în ascuns virtuțile sale, pentru că avea multă 
smerenie. 


Odată, într-o noapte de iarnă, a ieșit iarăși afară la stânci, ca să-și facă pravila 
sa, dar brusc a căzut zăpadă. Părinții s-au neliniștit când nu l-au văzut dimineața 
pe Stareţ, și au ieșit pe munte să vadă dacă nu cumva l-a acoperit zăpada. Acolo 
pe unde căutau, pe o stâncă au văzut ceva negru și s-au apropiat. Dar s-au 
mâhnit mult când au văzut pe Starețul lor complet nemișcat, crezând că a 
înghețat. Dar când l-au apucat, ca să-l miște, au văzut că trupul lui arde, iar 
zăpada se topise în jurul lui la rugăciunea lui fierbinte. Numai când l-au mișcat 
și-a revenit din contemplația duhovnicească în care se afla Sfântul Bătrân, sau, 
poate, atunci s-a întors mintea lui din rai iarăși în Grădina Maicii Domnului. 


Părinţii pustiului îl considerau neptic pe Bătrânul Teofilact şi îl aveau la evlavie. 
însă diavolii cei războinici îl pizmuiau deoarece s-a făcut prieten cu îngerii Și era 
răpit în cer, încercau în orice chip să-l distragă în vremea rugăciunii, când se 
afla în contemplaţie, dar nu izbuteau. 


Odată, pe când se afla în contemplație la Sfântul Vasile", dracii l-au dus la 
Schitul Capsocalivia, ca să-l distragă, dar iarăși n-au putut. 


Spuneau de asemenea Bătrânii acelei laturi că Bătrânul Teofilact avea mare 
prietenie chiar și cu animalele sălbatice, care îi simțeau dragostea și veneau la 
coliba sa, când aveau vreo nevoie. O căprioară care și-a rupt piciorul a mers la 
chilia sa și mugea mâhnită, întinzându-și piciorul cel rupt spre Stareţ. Acela i-a 
adus puțin posmag să mănânce până ce pregăti două lopăţele cu care a legat tare 
piciorul la locul lui, și apoi a spus căprioarei: 


- Du-te acum cu bine și după o săptămână să treci să te văd. 


Bunul Stareţ se înţelegea cu animalul, ca medicul cu omul îndurerat, deoarece 
devenise om al lui Dumnezeu. Să avem binecuvântarea lui și a tuturor 
Cuvioşilor Părinților noștri. 


Pentru rugăciunile Cuvioșilor Părinților noștri aghioriți, Doamne, [isuse 
Hristoase, Dumnezeule, pentru Născătoarea de Dumnezeu miluiește-ne pe noi. 
Amin. 


Ingerul veacului al optulea“ 
* Veacul al optulea înseamnă aici veacul ce va să fie. 


Părintele Veniamin, de la Katunakia, era foarte evlavios încă de mirean, pentru 
că și familia sa avea obiceiuri creștinești. Așadar, dragostea fierbinte a tânărului 
pentru Hristos l-a făcut să își părăsească părinţii, patria, meseria sa -era polițist 
- ȘI lucrurile lumești și să vină în Grădina Maicii Domnului, în Sfântul Munte, 
să se înroleze voluntar în tagma îngerească a monahilor. 


La început a mers la Bătrânul Calinic Sihastrul ca să rămână la el. Dar adânc 
socotitorul Calinic de cum I-a văzut, a înțeles râvna tânărului, însă a mai văzut 
şi că trupul lui este bolnăvicios. De aceea i-a spus felul lui de viaţă, ca să 
meargă în altă parte să se stabilească. 


- Eu, fiule, - 1-a spus - mănânc 50 de grame de posmag cu apă odată pe zi după 
ceasul al nouălea. Dacă poţi răbda, rămâi, altfel du-te în altă parte. 


- Deoarece tânărul era tuberculos și sănătatea lui nu-i îngăduia o astfel de 
nevoinţă aspră a mers la Bătrânul Pahomie, la Coliba Axion estin". Acolo s-a 
făcut monah, s-a numit Veniamin Și s-a nevoit cu mărime de suflet mulți ani. 
Era mare nevoitor, cu toată sănătatea lui zdruncinată. în fiecare noapte 
priveghea, iar ziua mâinile lui totdeauna țineau sau lucrul de mână, sau o carte 
patristică şi rugăciunea nu a lipsit din gura lui până la sfârșitul vieții lui, când a 
zburat la cer sufletul lui îngeresc. 


în ceasul când sufletul lui mergea la cer, o nebuna pentru Hristos ce se afla în 
afara Mănăstirii Keratea și care păzea oile, a strigat cu glas tare zicând: 


- O! O! Pe cine am pierdut! A plecat, a plecat! In clipa aceasta a murit Veniamin 
de la Katunakia și sufletul lui s-a dus lângă Hristos, care a poruncit îngerilor să 
pună pe fruntea lui Veniamin o panglică roșie pe care era scris: îngerul 


veacului al optulea!". 


Intoarcerea la Dumnezeu: de pe pământ la cer 


Bunul Dumnezeu a făcut pe îngeri, dar unii dintre ei, prin mândria lor, au 
devenit diavoli. După aceea Dumnezeu a plăsmuit pe om, ca să completeze 
căzuta tagmă îngerească, și a lăsat și pe diavoli liberi până la un punct și până la 
o vreme, ca să ne ajute prin răutatea lor, adică să dăm examene pe pământ și să 
trecem în viața cerească cea veșnică. Cât timp trăiește omul are dreptul să dea 
examene duhovnicești. Examinare, după nu există. 


Așadar, să ne nevoim, să luăm fie şi numai nota de trecere duhovnicească așa fel 
ca să intrăm în ral. Amin. 


Cel ce se nevoiește duhovnicește războiește pe vrăjmașul diavol și firesc este să 
fie și luptat de acela. Omul care va birui pe vrăjmașul cel înţelegător, va fi 
încununat de Hristos. 


Experienţa se dobândește din focurile diavolilor pe care Š le primeşte ostașul lui 
Hristos în lupta duhovnicească, înainte ca vrăjmașul să înceapă lupta, începe 
bombardarea cu gânduri. Rugăciunea lui lisus este arma cea mai grea împotriva 
gândurilor vrăjmașului. 


Sporirea duhovnicească a nevoitorului nu va depinde de bunătatea părintelui 
duhovnicesc, ci de gândurile bune ale ucenicului. 


Ucenicul care primește gând viclean împotriva starețului său și își pierde 
încrederea în el cade singur, precum se prăbușește cupola când se ia cărămida 
centrală, cheia. 


Ca să se curățească mintea și inima trebuie ca omul să nu primească gânduri 
viclene, și nici el să nu gândească în mod viclean. Ci să lucreze simplu și smerit 
ȘI să se nevoiasca cu mărime de suflet. 


Rândurile curate au mai mare putere duhovnicească decât toată asceza, postul, 
privegherea, etc, pentru cei ce se nevoiesc să își păzească curăța lor sufletească 
ȘI trupească. 


Războiul trupesc firesc se retrage cu postul, privegherea, rugăciunea, când nu 
există mândrie. 


Atunci când gândul viclean împreună lucrează cu omul vechi trupesc face îndoit 
rău în suflet. Precum când diavolul împreună - lucrează cu omul face îndoit rău 
în lume. 


Gândurile de hulă sunt toate ale diavolului și nu ale omului. 


Cu gândurile de hulă diavolul chinuieşte de obicei pe oamenii sensibili, ca să-i 
mâhnească şi să-i aducă la deznădejde. i< 


Gândurile de hulă sunt ca avioanele ce ne deranjează cu zgomotul lor, fără să 
vrem, dar nici nu le putem împiedica. Cea mai grea armă antiaeriană este 
psalmodia, pentru că este și rugăciune la Hristos, dar și dispreţuire a diavolului. 


La începutul vieţii sale duhovnicești nevoitorul alungă gândurile rele cu studiul 
duhovnicesc, cu rugăciunea neîncetată și prin nevoința cu mărime de suflet. 
După aceea vin numai gânduri bune. Mai târziu se opresc și gândurile bune și 
nevoitorul simte o golire, după care vine iluminarea dumnezeiască în om. 


Pe cel viclean îl cunoaște omul lui Dumnezeu, în timp ce pe gândurile cele bune 
ale oamenilor vicleanul nu le cunoaște. 


Cea mai mare boală a epocii noastre o aduc gândurile deșarte ale oamenilor 
mireni, care aduc neliniștea. Vindecarea o dă numai Hristos prin pacea 
sufletească împreună cu veșnicia, numai omul să se pocăiască și să se întoarcă la 
Hristos. 


Cel mai mare păcătos are și mult material pentru smerenie; iar multa smerenie 
atrage harul dumnezeiesc, numai omul să evite în continuare prilejurile, cauzele 
păcatului, ca să păstreze harul. 


Pustia ajută mult la ștergerea patimilor sufletești deoarece în pustiul sterp pirul 
dispare, iar în mlaștină se face ca stuful. 


Nu vă minunaţi de cei ce se apropie de lună, ci de cei se depărtează de duhul 
lumesc și se apropie de Dumnezeu veselindu-se. 


Omul care se îndepărtează de Dumnezeu nu află odihnă sufletească nici în viața 
aceasta vremelnică, dar nici în cea veșnică. Deoarece cel ce nu crede în 
Dumnezeu și în viața viitoare, cea veșnică rămâne nemângâiat și în această 
viață, ȘI își osândește astfel sufletul pentru veșnicie. 


Cu cât oamenii resping viaţa cea firească, simplă, și înaintează spre lux, se 


mărește neliniștea omenească. Și cu cât înaintează în politețea lumească, cu atât 
se pierde simplitatea, bucuria și zâmbetul firesc al omului. 


Dumnezeu este Mintea cea nesfârșită și omul se înrudeşte cu Dumnezeu prin 
minte și prin minte se apropie de El. Dumnezeu este Dragostea cea nesfârşită și 
prin inimă curată omul îl trăieşte pe Dumnezeu. Dumnezeu este simplu și omul 
prin simplitate crede, se nevoieşte smerit și cu mărime de suflet şi trăiește 
tainele lui Dumnezeu. 


Anii trec, oamenii îmbătrânesc. Nu staţi la răscruce. Alegeţi o cruce potrivită cu 
mărimea voastră de suflet și apucaţi-o pe un drum din. cele două ale Bisericii 
noastre și urmați-L pe Hristos în Răstignire, dacă vreți să vă bucurați de înviere. 


Crucile omenești sunt niște cruciulițe ce ne ajută la mântuirea sufletului nostru. 
în timp ce a lui Hristos a fost foarte grea, deoarece pentru Sine n-a întrebuințat 
puterea Sa dumnezeiască. 


Cel mai bun medicament în orice încercare a noastră este încercarea cea mare 
prin care au trecut semenii noștri, numai să o aducem în mintea noastră. 


lisus este dulce și cine își aduce amărăciunea durerii sale la Hristos, 
amărăciunea i se preface în sirop dulce. 


Vrei ca rugăciunea ta să se facă din inimă și să fie bine primită de Dumnezeu? 
Fă durerea semenului tău a ta. Chiar şi numai un suspin din inimă pentru 
aproapele tău aduce rezultate minunate. Vestirea dumnezeiască a rugăciunii bine 
primite este mângâierea dumnezeiască ce o simte omul după acea rugăciune. 


Rugăciunea liniștită de noapte ajută mult cu tihna ei și este mai eficace și pentru 
sporirea noastră duhovnicească, precum și ploaia de noapte liniștită ajută mult la 


dezvoltarea plantelor. 


Mult ajută trupului somnul de după apusul soarelui. Dar și privegherea de după 
apusul soarelui mult ajută sufletul prin rugăciunea cu trezvie. 


Trageți mereu de aţa metaniilor până ce se vor dezgheța uleiurile duhovnicești 
ca să poată porni mașina duhovnicească și inima să lucreze singură rugăciunea. 


Potrivit cu jertfa și rugăciunea ce o face omul pentru sine sau pentru semenul 
său, va primi Și ajutorul dumnezeiesc. 


Increderea în Dumnezeu pentru cele ce nu se fac omeneşte este o neîncetată 


rugăciune tainică având rezultate minunate. 


Cel ce se încrede în Dumnezeu seamănă slavoslovie și adună bucuria 
dumnezeiască şi binecuvântarea veșnică. Cel ce seamănă ticăloșie seceră 
ticăloșie și înmagazinează neliniște (stres). 


Viaţa cea dulce nu o simt cei ce se bucură de ea în chip lumesc, ci cei ce trăiesc 
duhovnicește și primesc și cele amare cu bucurie, ca buruieni tămăduitoare 
pentru sănătatea sufletului și se hrănesc numai pentru întreţinerea trupului. 


Dacă flămânzește aproapele tău, dă-i hrana ta. Dacă nu există om flămând, dă 
hrana ta animalelor flămânde, pentru că te vei folosi sufletește din post pentru 
rai; în timp ce sărmanele animale nu au rai; au însă și binele că nu au nici iad. 


Bucuria ce o simte omul când primește binecuvântare materială este bucurie 
omenească. în timp ce bucuria ce o simte omul când dă, este dumnezeiască. Cea 
dumnezeiască vine prin a da. 


Schimbarea duhovnicească pe care o primește sufletul împreună cu veselia 
inimii chiar şi printr-o mică milostenie sau facere de bine față de semenul 
nostru, nu o poate da nici cel mai mare cardiolog, chiar dacă îi vei da un sac de 
dolari. 


Cel ce se ostenește pentru aproapele său din dragoste curată se odihnește prin 
osteneală. în timp ce acela care se iubește pe sine și trândăvește se obosește și 
când stă. 


Omul râvnitor în orice fel de viață s-ar afla, fie monah, fie mirean, va spori 
duhovnicește pentru că va lucra cu mărime de suflet. în timp ce omul care nu 
cultivă mărimea de suflet, ce 1-a dăruit-o Dumnezeu, fără sporire va fi şi într-o 
viață şi în cealaltă. 


Sarmanele animale sunt mai bune în maniere decât oamenii nesimțţitori, 
deoarece fiind cumpărate și de cei miloși și de cei nemilostivi se supun fără 
deosebire, lucrează din greu și rabdă fără murmur și fără de nici o plată. Prin 
urmare ele se întrec în neagoniseală, în răbdare și în ascultare. 


Mai mare este dragostea omului care ridică smerit greşeala J VL aproapelui lui 
decât a aceluia ce ridică traista cea grea a împreună - călătorului său. 


Primește nedreptatea ca binecuvântare mare, pentru că din asta îţi învistierești 
binecuvântare cerească. însă nu urmări anume să te nedreptăţească, pentru că 
asta ascunde o răutate politicoasă. 


Când ești nedreptăţit să nu spui: Să-i răsplătească Dumnezeu!", pentru că 
atunci te blestemi singur cu politețe. 


Pe omul care îți cere iertare sinceră când a greșit, să-l ierți cu bunătate de 
fiecare dată când greșește și să-l iubeşti și de aproape. Iar pe cel viclean, ce îți 
cere chipurile iertare, ca să-și facă treaba lui și mereu să te încurce în treburile 
lui, care vatămă sufletește și pe alți oameni, iartă-l de șaptezeci de ori câte șapte 
ȘI în continuare să-l iubești de departe și să te rogi pentru el. 


Primeşte nedreptatea cu bucurie, atunci când nu te vatămă sufletește. Cu cât 
omul este mai duhovnicesc cu atât mai puţine drepturi are în viața aceasta, 
deoarece drepturile celui drept le păzește Hristos în viaţa cea veșnică. 


Cu cât se ostenește trupul pentru Hristos, cu atât mai mult se veselește și sufletul 
alături de El, și prinosul omului față de semenii săi este mai eficace, deoarece 
atunci este duhovnicesc (prinosul). 


Omul milos se pune în locul celui îndurerat, se roagă, mângâie, dar și el este 
răsplătit de Hristos cu mângâiere dumnezeiască potrivit cu durerea lui. în timp 
ce acel nemilostiv, ce urmărește locul celuilalt, când îl ia în stăpânire, ia în 
stăpânire și stresul (neliniștea) și trăiește o parte de iad încă din această viață. 


Inlăuntrul dragostei față de aproapele nostru se ascunde dragostea noastră cea 
multă față de Hristos. înlăuntrul evlaviei noastre față de Maica Domnului și față 
de Sfinți se ascunde iarăși multa noastră evlavie față de Hristos - de Dumnezeu 
în Treime. 


Sfinții îngeri slavoslovesc neîncetat pe Dumnezeu cu evlavie întraripată: 
Sfânt, Sfânt..." 


Pentru ca omul să zboare îngerește, trebuie să lepede toate patimile sale 
sufletești și lucrurile sale materiale la săraci, deoarece acolo unde este bogăție 
materială este sărăcie duhovnicească. 


De omul sărac chiar și tâlharul se milostivește și-l miluiește, în timp ce pe cel 
bogat tâlharul îl face neagonisitor într-un chip neplăcut. Bine este ca omul să se 
facă neagonisitor singur, potrivit Sfintei Evanghelii a lui Hristos, ca să 
moștenească împărăția Lui cea cerească. 


Deoarece viața cerească a oamenilor va fi îngerească, unii tineri mari la suflet o 
încep încă din această viață, făcându-se monahi și trăind în feciorie, 


neagoniseală şi ascultare. 


Una este Schima îngerească a monahilor şi monahiilor. Nu este parte 
bărbătească și parte femeiască" (Galateni, 111,28). 


Pentru a se dezvolta în inima noastră cugetul monahicesc trebuie ca întâi să 
moară cugetul nostru lumesc și să se facă pământ roditor. lar ca să moară 
patimile trebuie să te gândești la moarte, la judecată și să pătimești și tu cu 
mărime de suflet pentru Hristos, Care multe a suferit, până la moarte, ca să ne 
slobozească. 


Bine este ca monahul să moară la metania sa, dar în metanoia (pocăință). 


Cine cunoaște marea vrednicie a Schimei îngerești, nu urmărește alte vrednicii. 
Dacă te faci un monah bun, te vei bucura îngerește şi pe pământ și în cer. Altfel 
te vor batjocori oamenii lumești și se vor mâhni îngerii. 


Monahul care trăiește lumește este chinuit și nefericit în viața sa. Va fi greu și 
pentru Hristos: cu cine să-l rânduiască în cealaltă viață, cu monahii sau cu 
mirenii? 


Monahul este lumină, far pe stânci, un felinar pentru lume. 


Când monahul nu vede oameni pentru Hristos, atunci vede mulți oameni și ajută 
eficient cu rugăciunea în lucruri ce nu se fac omenește. 


Monahii sunt telegrafiști Bisericii noastre și din pricina aceasta se depărtează de 
zgomotele lumești, ca să aibă legătură bună cu Hristos, prin rugăciune, și astfel 
să ajute. 


Dacă monahul se compară pe sine cu mirenii în chip mândru va cădea, va deveni 
mirean. Dacă cere cu smerenie mila lui Dumnezeu și se nevoiește, văzându-i pe 
toți ceilalți oameni buni și sfinți, atunci urmează pe sfinți. 


Pentru ca sufletul să învie duhovnicește trebuie ca omul să se răstignească, să-i 
moară patimile cele sufletești, mai ales iubirea de sine, fiica cea răzvrătită a 
mândriei, care împiedică harul dumnezeiesc și urâţește chipul omului. 


Pentru ca monahul să sporească duhovnicește trebuie să lase logica, să se 
smerească și să lucreze cu inima. lar ca să sporească monahia, trebuie să lase 
invidia, etc, să se îmbărbăteze duhovnicește și logica, să-i meargă înainte ca să-i 
înfrâneze inima. 


Nu considerați timp pierdut lucrarea duhovnicească pentru voi înșivă, căci 
aceasta este o condiție duhovnicească pentru voi, iar pentru semenii voștri un 
ajutor eficient. 


Atenţie, nu vă faceți nume bun, pentru că numele vostru va deveni după aceea 
cel mai mare vrăjmaș al liniștii voastre. Mai mare atenție trebuie ca monahul să 
nu își scoată nume bun din viața lui duhovnicească atentă, deoarece își pierde 
ostenelile prin laudele omenești. în timp ce dintr-o viață neatentă, cel ce se 
pocăiește își plătește și ceva păcate, deoarece a decăzut în ochii oamenilor. 


Binele făcut de om se pierde când îl face cunoscut și acela se mândrește; se 
ostenește în zadar şi se osândește. 


Monabhii ce se ocupă mereu cu zidiri de prisos și lucrări lumești, se vede că sunt 
pământești, cărămidă - lut, și deloc minte dumnezeiască. 


Clădirile simple şi obiectele smerite transpun gânditor pe monahi în peşteri și în 
sihăstriile simple ale Sfinților Părinților noștri, și astfel se folosesc 
duhovnicește. în timp ce acele lumești aduc aminte de lume și fac pe monahi 
lumești cu sufletul. 


Sfinții Atoniţi au fost oameni ca și noi. Și Athosul a fost munte sălbatec, ca și 
ceilalți munţi. Dar nevoindu-se Părinții noștri cu mărime de suflet s-au sfințit și 
ei, au sfințit și muntele, numindu-se Sfântul Munte, iar noi acum ne umflam în 
pene că suntem aghioriți. 


Sfinții noștri Părinți au sfințit pustia, au făcut-o petrecere duhovnicească; iar 
noi, din păcate, am făcut-o petrecere lumească 


Orice rânduială lumească în monahism este și o mare neorânduială 
duhovnicească. 


Frate, să nu dorești să adaptezi pustia cea liniștită la sinea ta lumească 
neliniștită, ci respectă pustia, ca să te ajute cu liniștea ei, ca să te pustiești de 
patimile tale şi să fii dăruit cu har de Hristos. 


Dacă vrei să te faci sihastru și să rămâi în liniște, dobândește mai întâi liniștea ta 
lăuntrică în neliniștea dinafară prin gânduri bune. 


Incepătorul care se desparte de obşte ca să se facă sihastru se aseamănă cu 
smochina necoaptă ce se rupe din smochin, care încă picură lapte. Aceasta 


dovedește că încă are nevoie de lapte. 


Odinioară, când Maru Bătrâni erau mai mulți, dobândeau și tinerii sporire 
duhovnicească. în vremea noastră, când cei mai mulți suntem numai bătrâni, ce 
să facă tinerii? 


Odinioară, Părinţii noștri aveau duh de nevoinţă. Posteau mult și preferau 
fierturile, de aceea dobândeau sfințenie și sănătate trupească. în vremea noastră, 
când fugim de nevoinţă și fierturi, am devenit noi fierturi. Chiar și găina, dacă 
și-ar fi aruncat grăsimea ei, ar fi zburat și n-ar fi prins-o uliul. 


O traistă dacă duce cineva se în treabă când o va lăsa jos. Dar cum să poată căra 
continuu o greutate de prisos, care se adaugă prin lăcomie și vatămă și 
sănătatea! 


Omul nevoitor îşi vede trupul său scheletic ca pe prietenul sufletului lui, care-l 
ajută la sfințirea lui. în timp ce acela bine hrănit își face trupul vrăjmaș al 
sufletului său, care îl luptă. Și atunci cel viclean caută prilejul să-l bombardeze 
cu gânduri necurate. 


După post, pâinea este dulce. După priveghere și somnul este dulce. Iar după 
osteneală și piatra cea vârtoasă ne odihnește mai bine decât fotoliul. 


Cu cât se depărtează cineva de omeneasca mângâiere,cu atât se apropie de el cea 
dumnezeiască. 


Dacă oamenii ar fi trăit simplu, evanghelicește, aproape de Hristos, s-ar fi 
îndulcit duhovnicește de Hristos și nu i-ar fi înecat stresul lumesc, încât să se 
amărască cu psiho - medicamente şi să devină netrebnici. 


Deoarece comoditățile lumești au depășit limitele lor, s-au făcut împiedicări. 
Sau înmulțit mașinile, s-a mărit și ispita, l-au făcut și pe om mașină, iar acum 
mașinile și fiarele comandă și pe om, de aceea și inimile oamenilor au devenit 
de fier. 


Evoluția lumească împreună cu libertatea păcătoasă au adus această sclavie 
duhovnicească. Supunerea duhovnicească la voia lui Dumnezeu este libertatea 
sufletească, și înaintarea duhovnicească are siguranță dumnezeiască. 


Părintele duhovnicesc poartă răspunderea potrivit cu supunerea ucenicului. 


Incepătorul este ca o casetă goală; răspunderea se va cere de la Stareţ. 


Supunere nu este ca ucenicul să se supună la exterior, ci cu bucurie să fie supus 
cugetul lui la duhul Starețului lui. 


Cel ce își face voia sa, alungă voia lui Dumnezeu și împiedică harul 
dumnezeiesc. 


Omul smerit primește iluminarea dumnezeiască deoarece nu are voie și iubire de 
sine. Şi deoarece primește și sfaturile cu smerenie, se face și filosof. 


Ca să se supună cineva față de altul, trebuie să o facă sau din evlavie, sau din 
frică. Supunerea din evlavie este duhovnicească, iar cea din frică este disciplină 
militară. 


Dacă nu se va îndrepta fiecare dintre noi, ca să se înmulțească binele, cum să 
poată stăpâni binele în chip bun? 


Nu vă siliți în mod egoist pe voi înșivă mai presus de puterile voastre, căci vă 
pricinuiți stres. Hristos este Părinte iubitor și nu tiran. Nevoinţa noastră cu 
mărime de suflet bucură pe Hristos. 


Dacă nu ne putem nevoi mult, sau deloc, cel puţin să recunoaștem asta cu 
smerenie și să cerem mila lui Dumnezeu. Dacă această smerită mărturisire nu 
ne-ar fi ajutat, Hristos nu ne-ar fi cerut-o. 


Ca să audă cineva solia dumnezeiască a Cuvântului lui Dumnezeu și ca să se 
schimbe, trebuie ca el însuși sași pună butonul său la aceeași frecvență pe care 
transmite Hristos prin Sfânta Sa Evanghelie, și să pună în lucrare cu evlavie 
poruncile Sale dumnezeiești. 


Altceva este evlavia și altceva este pietatea - precum evlavia ortodoxă 
răsăriteană diferă de pietatea apuseană europeană. Evlavia are harul 
dumnezeiesc, pietatea are minte omenească. 


In epoca noastră, în care există această zăpăceală a minţii, am lăsat cărțile 
Sfinților Părinți și am pus mâna pe reviste, care mai mult zăpăcesc. Am lăsat și 
Sfânta Evanghelie, cei mai mulți, și ne repezim să apucăm Pidalonul, 
experimentați Și fără experiență, de aceea Sfinţitul Vas, Biserica noastră, este 
luptat de valuri. 


Bine este să citești cărți duhovnicești, dar mai bine este să le pui în lucrare, să 
trăieşti duhovnicește. 


Om corect nu este acela care spune cuvinte corecte, ci cel ce trăiește corect, 
evanghelicește. 


Odinioară oamenii aveau scumpătate în viața lor, sinceritate, cinste, etc, iar 
lucrurile materiale erau atunci ieftine. Acum, din păcate, în anii noștri a fugit de 
la noi, oamenii, scumpătatea și s-au scumpit lucrurile materiale. 


Mai înainte, la fiecare lucrare a lor, creștinii își făceau mai întâi semnul Crucii, 
iar în problemele serioase făceau multă rugăciune. în epoca noastră însă, din 
păcate, cei mai mulți dintre noi nu numai că nu ne rugăm în problemele serioase, 
dar nici nu ne gândim, și astfel plătesc şi ceilalți necugetările noastre. 


Orice gând bun ce vine în mintea omenească este de sus, de la Dumnezeu. 
Numai ceea ce coboară din nasul nostru când avem guturai este al nostru. 


Fie oglindă, fie capac de conservă de ar fi cineva, nu strălucește dacă nu cad 
razele solare pe el. 


Nu vă mâhniţi dacă aveți defecte din naștere, nici nu vă umflați în pene pentru 
virtuțile moștenite, deoarece 


Dumnezeu va lua în consideraţie doar lucrarea pe care omul o va săvârși asupra 
omului său celui vechi. 


Dacă caracterul de prunc ajută pentru sporirea duhovnicească, cel mânios ajută 
mai mult, numai că această putere a mâniei să fie întoarsă împotriva răului, a 
patimilor sufletești. 


Precum la icoana sculptată este de lucru neîncetat când se lucrează la ea cu lupa, 
așa și sufletul omului are de lucru mereu, cu cât se curăţă ochii săi sufletești și 
devin telescoape. 


Dacă vreodată nu afli om să te oglindești duhovnicește, depărtează-te puțin de 
chilia ta și vezi-te de acolo ca pe o a doua persoană și vei afla multe greșeli. 


Dacă omul nu-și cunoaște pe omul său cel vechi, ca să se smerească în mod 
firesc, smerenia nu poate deveni în el ca o stare, ca să se facă sălaș al harului 


dumnezeiesc. 


Nu urmări să devii Stareț pentru că și a cugeta aceasta este o nereușită. Nici să 
vrei să faci pe starețul, dacă n-ai fost mai întâi ascultător. 


Dacă te faci tu singur căpitan fără ca mai înainte să fi fost simplu marinar, cel 


puţin cere sfatul celor ce au călătorit pe mare, ca să nu te afunzi împreună cu tot 
echipajul (să-i îneci în mare). 


Cel ce urmărește vrednicii, singur - singurel se va lupta în toată viaţa sa. Cel ce 
este împins de oameni, va avea asistenţa lor omenească. Iar cel ce este vestit de 
Dumnezeu, Dumnezeu va fi sprijinitorul lui. 


Dacă din întâmplare cineva dintre voi, stareții, vede puțin cruciș duhovnicește, 
să nu ceară ascultare oarbă de la călugări, ca să nu cadă toți în prăpastie, după 
cea scrisă: Orb pe orb de va călăuzi, amândoi vor cădea în groapă" (Matei, 
XV, 14). 


Nu veniți în grabă la mănăstire înainte de a vă despleti ghemele voastre lumești, 
dacă vreți să vă împletiți ușor în obște. 


Inainte de apleca din lume, fă o rugăciune din inimă către Hristos și 
încredinţează-ţi părinții și frații lui Dumnezeu, și de atunci înainte nu îţi mai 
aminti de ei, căci în felul acesta Hristos este silit să îi ajute. 


Incepătorul ce își aduce aminte de părinții și frați lui, împiedică ajutorul 
dumnezeiesc. Dacă își aduce aminte şi de lume însemnă că foarte repede a uitat 
ce a tras ca să poată părăsi lumea. 


Dacă nu te poți despărți de lume, nevoiește-te cel puţin să dezrădăcinezi cugetul 
lumesc dinlăuntrul tău. 


G reu se dezrădăcinează lumea dinlăuntrul nostru, dacă nu ne dezrădăcinăm mai 
întâi noi prilejurile de amăgire lumească. 


Greu este ca să dobândească cineva dragostea dumnezeiască dacă nu își scoate 
dragostea sa din mica lui familie ca să intre în familia noastră cea mare, a lui 
Adam, a lui Dumnezeu! 


Incepătorul nu trebuie să aspire cugetul lumesc la începutul călugăriei, pentru că 
va sfârâi mereu, ca lumânarea care ia apă în fitil la prima afundare. 


Tânărul zburdalnic și egoist nu trebuie smerit deodată de stareț, pentru că va da 
lăstăniș, precum pomul tânăr, care are multe sucuri, când 1 se taie prea multe 
ramuri. 


Dacă pomul tău duhovnicesc este mic și ramurile lui joase, primește îngrădirea 
duhovnicească, legătura care te asigură cu bucurie, ca să nu fi ciuntit și 
netrebnicit de capre. Fă răbdare ca să crești duhovnicește, să te hrănești cu 


roadele tale și să te răcorești sub umbra ta. 


Copăcelul se leagă ușor cu sfoară și nu cu sârmă, pentru că astfel se rănește 
coaja și se ofilește. Și îngrădirea începătorului să fie ușoară, cu binișorul, ca să 
nu se ofilească duhovnicește. 


Fiul duhovnicesc nu trebuie să dea drepturi duhovnicești aspra sa nimănui altuia 
afară de Starețul său, nici să își spună gândurile sale mirenilor sau să se 
smerească înaintea lor, căci se va vătăma sufletește de oameni care nu cunosc 
marea virtute a smereniei. 


Războiul trupesc nu este o piedică pentru tânărul ce vrea să se facă monah, 
numai să nu se gândească la nuntă. Cu puţină nevoinţă, post, priveghere și 
rugăciune se supune trupul duhului; firește, când există cugetare smerită. 
Tânărul, prin nevoinţă sa își câștigă în același timp și plată cerească. 


Nu porniţi spre monahism dacă aveţi inima voastră împărțită, căci astfel veți 
eșua. 


Tânărul care își dă toată inima sa lui Hristos și se lasă cu încredere în seama 
experimentatului său părinte duhovnicesc, uşor se despoaie de omul său cel 
vechi, precum cartoful nou se cojește cu mare ușurință. în timp ce vârstnicul, 
dacă nu este foarte simplu și smerit, seamănă cu cartoful cel vechi care se 
cojește greu. Și chiar fiert de ar fi, trebuie să se cojească fiind cald. 


Mai curată este schima care a pus-o cineva de mic, deși s-a prăfuit puțin de 
vremea îndelungată, decât a acelui în vârstă, care a primit-o în cele din urmă ale 
sale și care a dus-o curată și călcată de la croitor la mormânt. 


Cea mai mare pomenire pentru lume și pentru strămoșii noștri este sporirea 
noastră duhovnicească, deoarece atunci aceasta cere ajutorul dumnezeiesc - 
afară de rugăciunea noastră ce are îndrăzneală și de bucuria ce o simt strămoșii - 
în timp ce viața noastră urâtă provoacă întreită suferință. 


Părintele cel mai mare și mai bun este omul acela care a renăscut duhovnicește, 
şi ajută și la renașterea duhovnicească a fiilor lui, să le asigure sufletele lor în 
ral. 


Toți cei ce s-au născut infirmi, ori s-au făcut infirmi de alţii sau din neatenția 
lor, dacă nu murmură, ci slăvesc cu smerenie pe Dumnezeu și trăiesc alături de 
Hristos, împreună cu mărturisitorii îi va rândui Dumnezeu. 


Bunul Dumnezeu este pe de-a întregul Dragoste și se înduioșează și de 
netrebnicul nostru prinos. în timp ce noi oamenii mâncăm mierea cea dulce, lui 
Dumnezeu îi oferim ceara; dar El se bucură și de acest prinos al nostru. 


In timp ce Dumnezeu hrănește copacii cu gunoaie și bălegar ca să ne dea 
frumoasele lor roade binemirositoare și ne dăruiește binecuvântarea Sa cea 
bogată, noi, oamenii ticăloși, deși ne hrănim cu roadele cele frumoase și le 
facem gunoi, avem, din păcate, și mândrie pe de deasupra. 


Toţi oamenii primesc binecuvântănile cele bogate ale lui Dumnezeu, dar puțini 
mulțumesc lui Dumnezeu și sunt mulțumiți și bucuroși lângă Hristos. 


Mulţi oameni deși le au pe toate, au deopotrivă și mâhnirea, pentru că le lipsește 
Hristos! 


La Nașterea Prea Sfintei Născătoare de Dumnezeu, 8 septembrie 1980, Chilia 
Mănăstirii Cutlomuși  Panaguda ". 


Sfântul Munte Athos, Monahul Paisie 


Sfârşit și lui Dumnezeu slavă ! 


In loc de postfață 


Minunat buchet de prea alese flori duhovnicești oferă Cuviosul Paisie 
Aghioritul, cu gingășia sufletească și mărinimia rară ce îi caracterizează viața, 
graiul şi scrisul, prin această a patra lucrare a sa tipărită în limba română, 
evlavio-șilor cititori iubitori de literatură ascetică și mistică. 


Și cum s-ar fi putut ca ele să nu ajungă la această strălucitoare frumusețe și 
negrăită bună mirezmuire, când au fost alese dintre atâtea altele de atotștiutoarea 
și iubitoarea de oameni pronie dumnezeiască din țările lor de baștină: Grecia, 
Rusia, Bulgaria, România și răsădite, îngrijite și crescute în "raiul de taină" al 
Grădinii Maicii Domnului - Sfântul Munte 


Athos. 


Intre aceste suave flori, cinste și slavă a patriilor și popoarelor lor și a ortodoxiei 
perene, cuvioşii români ocupă -în viziunea martorului credincios care este 
Cuviosul Paisie -numeric, locul al doilea, și despre unul dintre ei, Bătrânul 
Trifon, el afirmă direct: «Este adevărat că n-am văzut un alt pustnic la această 


vârstă, 93 de ani, să aibă o atât de mare râvnă și să trăiască în atâta sărăcie cu 
nobleţe duhovnicească». 


La aceste «flori», de care - în majoritatea lor - Cuviosul Paisie s-a îndulcit şi s-a 
folosit nemijlocit, el a adăugat și din parte-i «coşulețe» spirituale împletite din 
cuvinte și apoftegme adânci, ca acestea: "Gândurile curate au mai mare putere 
duhovnicească decât toată asceza, postul, privegherea, etc, pentru cei ce se 
nevoiesc să își păzească a lor curăție sufletească și trupească"; "Pustia ajută mult 
la ștergerea patimilor sufleteşti, deoarece în pustiul sterp pirul dispare, iar în 
mlaștină se face ca stuful"; "Nu vă minunaţi de cei ce se apropie de lună, ci de 
cei ce se îndepărtează de duhul lumesc și se apropie de Dumnezeu, veselindu- 
se" etc. 


Mulţumind bunătății dumnezeiești că a dat Cuviosului Egumen al Schitului 
Lacu râvnă statornică și pricepere spre a ne hrăni prin traduceri corecte, pline de 
acrivie, în duh filocalic și paterican așteptăm cu îndreptățită nerăbdare apariția 
primului volum de "Convorbiri" al Marelui Bătrân Aghiorit intitulat - atât de 
semnificativ - «Cu durere şi dragoste pentru omul contemporan». 


Inălțarea Sfintei Cruci 14 Septembrie 1999 


